
Acesta este islamul 


Fahd Salem Bahammam 


introducere 


e Oare nuţi-ai dori să poţi vedea cu claritate imaginea celei mai 
dezbătute religii din mass-media din jurul tău? 


e Oare nu ar merita să te oprești un moment pentru a afla informaţii 
detaliate despre una dintre religiile cu cea mai largă răspândire și cu 
cea mai rapidă creștere de pe glob, conform statisticilor?! 


e Oare nu îţi dorești să descoperi cultura și filosofiile altora cu privire la 
viaţă, religie și universul din jurul nostru?! 


e Oare nu ar merita să îţi acorzi șansa de a afla informaţii autentice 
despre islam chiar din sursele sale, după care să supui toate acestea la 
judecata intelectului și logicii tale?... 


Dacă acest subiect ţi se pare important sau interesant, atunci această carte 
ţi se adresează... 


Cuprins 


Întrebări care ne frământă pe fiecare dintre noi... 
Universalitatea islamului 

UN SINGUR CREATOR... O SINGURĂ DIVINITATE 
Între legile naturii și Legea islamică (Ash-Shari“ah) 
Păcatele şi căința 

Religia şi intelectul 

Islamul este religia păcii 


S mn o 


2 m a a 


Cine sunt Mesagerii în realitate? 

Poziţia islamului cu privire la Isus (Pacea fie asupra sa!) 

Nu există preoție în islam 

Mohammed, Mesagerul lui Allah, din perspectiva oamenilor imparțiali 
Câteva poveşti despre Mesagerul Mohammed și caracteristicile sale 
morale 

Dintre cuvintele Profetului Mohammed 

Cum îl descrie Nobilul Coran pe Trimisul lui Allah, Mohammed? 
Nobilul Coran, miracolul etern al islamului 

De unde a apărut Coranul? 

Care este adevărul cu privire la adorare în islam? 

Care este scopul obligaţiilor şi al încercărilor? 

Rugăciunea (as-salâh) 

Caritatea anuală obligatorie (az-zakâh) 

Postul (as-siyam) 

Familia în islam 

Statutul femeii în islam 

Regulile islamice cu privire la mâncare și băutură 

Diferenţa dintre islam și realitatea anumitor musulmani 


e i 


Un unghi diferit 


Intrebări care ne frământă pe fiecare dintre noi... 


Oare cine dintre noi nu s-a oprit un pic într-un anumit moment al vieţii sale 


pentru a se întreba... 

Care este povestea? 

Cine sunt eu? 

De unde provin, unde mă duc și care este destinaţia mea? 
Care este scopul acestei existente? 


De ce ar fi necesar tot efortul acesta al creării lumii, dacă sfârșitul nu ar fi 


decât moartea, (întoarcerea în) pământ și nimic altceva? 


Musulmanii și oamenii aparţinând religiilor revelate Divin consideră că 
viaţa fără credinţa în existenţa unui Creator Drept și într-o altă viaţă (după 
moarte), în care cel care a făcut bine este răsplătit și cel care a făcut rău 


este pedepsit, este zadarnică, lipsită de sens, un chin și o durere fără 


compensație și un joc de noroc, fără niciun fel de câștig sau răsplată. 


Fără toate acestea, nu am putea înţelege paradoxurile vieţii și 
înţelepciunea din spatele greutăților acesteia, a greșelilor, a dreptăţii și a 
suferinţei din timpul ei, care nu pot fi înțelese decât prin credinţa într-un 
Domn, Care este Creatorul, un Conducător Drept și Preaînţelept. El a 
hotărât ca această viață să aibă un final, după care fiecare persoană va 
primi ceea ce i se cuvine, în conformitate cu ceea ce a făcut și a trimis 
înaintea sa. 


Numai astfel vom avea o credinţă profundă în valorile și conceptele 
noastre, la care invităm — precum dreptatea, dragostea, afecțiunea, 
onestitatea, răbdarea și compasiunea — și care sunt în conformitate cu 
sufletul... Apoi, încercările vor avea un sens, realizările aromă, iar 


perseverenta dulceaţă. 


În Nobilul Coran, Scriptura musulmanilor, găsim că Allah Preaînaltul spune 
cu referire la oamenii care cugetă și contemplă: „(...) şi cugetă la facerea 
Cerurilor şi a Pământului, (zicând): «Domnul nostru, n-ai făcut acestea în 


deşert! Slavă Ţie! (...)»” [Traducerea sensurilor Nobilului Coran, 3:191] 
Religia islamică: 

Majoritatea religiilor existente pe acest Pământ și-au primit numele după o 

persoană, o naţiune sau după locul în care au apărut. Spre exemplu, 

creștinismul și-a primit numele de la Isus Hristos (Pacea fie asupra sa!), 

iudaismul de la tribul lui luda, budismul de la fondatorul său, Buddha, 

hinduismul de la India și așa mai departe.. Însă, în ceea ce privește islamul, 


numele acestuia nu este legat de nicio persoană, trib, rasă sau naţiune și 


aceasta deoarece el nu este destinat unei anumite rase de oameni și nici 


nu a fost inventat de către o anumită persoană, astfel încât să fie numit 


după aceasta. El a fost numit simplu: islam. 


Semnificaţia termenului de «islam»: 


Atunci când ne întoarcem spre înţelesul termenului de «islam» din limba 
arabă, observăm că acesta poartă cu sine numeroase semnificaţii, printre 


care supunere, smerenie, ascultare, sinceritate, siguranţă sau liniște. 


Islam: înseamnă supunere totală în faţa Unicului Dumnezeu, Creatorul și 
Suveranul, și eliberarea de sub toate tipurile de supunere sau servitute faţă 
de alţii. Această semnificaţie se regăsește în Nobilul Coran în nenumărate 


versete. 


Nobilul Coran ne spune că aceluia care se întoarce către Allah Preaînaltul 
cu inima și cu toate membrele trupului său, fiind smerit în faţa Lui și 
acţionând în conformitate cu Poruncile și Interzicerile Sale, s-a prins de cea 
mai trainică toartă a salvării și a obținut succesul în tot ceea ce este bun. [A 


se vedea Traducerea sensurilor Nobilului Coran, 31:22] 


Prin urmare, islamul înseamnă supunere totală faţă de Allah și eliberare de 
sub servitutea și supunerea față de alţii, iar musulmanul este acea 
persoană sinceră în adorarea sa, care simte liniște interioară și răspândește 


pace în jurul său. 
Însă, este aceasta ceea ce au adus toţi Mesagerii lui Allah (Pacea fie asupra 
lor!)? 
Islamul este religia tuturor Mesagerilor (Pacea fie 
asupra lor!): 


Nobilul Coran afirmă că tuturor naţiunilor din toate timpurile le-a fost 
trimis un Profet care să le facă cunoscută religia lui Allah. În Nobilul Coran, 


Profetului Mohammed i se spune: „Noi te-am trimis cu Adevărul, ca 
binevestitor şi prevenitor, şi nu este comunitate care să nu fi avut un 
prevenitor.” [Traducerea sensurilor Nobilului Coran, 35:24] Astfel, toţi 
Mesagerii lui Allah (Pacea fie asupra lor!) au venit cu religia Adevărului, iar 
mesajul lor nu s-a diferențiat în vreun fel în ceea ce privește doctrina 


(imăn-ul), regulile de bază și etica. 


Islamul, religia cu care a fost trimis Mohammed, Pecetea tuturor Profeţilor, 
acum mai bine de o mie patru sute de ani, este o continuare a religiilor cu 
care au venit toţi Mesagerii anteriori (Pacea fie asupra lor!). Nobilul Coran 
le poruncește tuturor musulmanilor să creadă în cele în care au crezut 
Profeţii anteriori, precum Avraam, Isaac, lacob, Moise și Isus (Pacea fie 
asupra lor!). [A se vedea Traducerea sensurilor Nobilului Coran, 2:136] 


Este interesant faptul că Nobilul Coran ne vorbește despre îndemnul 
Profetului Avraam, părintele tuturor Profeţilor (Pacea fie asupra lui!), oferit 
fiilor săi pe când se afla în pragul morţii (și același lucru l-a făcut și Profetul 
lacob, pacea fie asupra sa!), cerându-le să rămână musulmani până la 
finalul vieţii, deoarece Allah Preaînaltul a ales pentru ei religia cea 
adevărată. [A se vedea Traducerea sensurilor Nobilului Coran, 2:132] 


Prin urmare, această religie este o continuare a religiei tuturor Profeţilor 
(Pacea fie asupra lor!). Principiile credinţei sunt aceleași, iar schimbările s- 
au produs doar în legătură cu legile și regulile sale, astfel încât acestea să 
fie potrivite cu condiţiile diferitelor epoci, și ele au continuat să se producă 
până când ultimul Mesager, Mohammed, a fost trimis pentru a stabili 
Legea finală pentru întreaga omenire. 

Astfel, Nobilul Coran a afirmat fără echivoc că religia este una, iar aceasta 
este islamul, și că diferenţele pe care le putem observa printre oamenii 


aparținând religiilor revelate Divin în ceea ce privește credinţa sunt doar 


rezultatul propriilor lor distorsionări, care i-au distanțat de religia cea 
adevărată ce le-a fost adusă de către Mesagerii lui Allah (Pacea fie asupra 
lor!). [A se vedea Traducerea sensurilor Nobilului Coran, 3:19] 


Universalitatea islamului 


În mod surprinzător, termenul de «arabi» nu este menţionat în Nobilul 
Coran, în ciuda faptului că el a fost revelat în limba lor, iar Mesagerul lui 
Allah, Mohammed , a fost unul dintre ei. În plus, putem observa faptul că, 
astăzi, arabii sunt o minoritate printre musulmani, aceștia reprezentând 
mai puțin de 20% din populaţia musulmană. Cea mai mare comunitate 
musulmană se află în Indonezia, care se găsește, în mare măsură, în Asia de 
Sud-Est. Numai minoritatea musulmană din India este aproape de două ori 


mai mare decât populaţia musulmană din cea mai mare ţară arabă. 


În mod surprinzător, termenul de «arabi» nu este menţionat în Nobilul 
Coran, în ciuda faptului că el a fost revelat în limba lor, iar Mesagerul lui 
Allah, Mohammed , a fost unul dintre ei. În plus, putem observa faptul că, 
astăzi, arabii sunt o minoritate printre musulmani, aceștia reprezentând 
mai puțin de 20% din populaţia musulmană. Cea mai mare comunitate 


musulmană se află în Indonezia, care se găsește, în mare măsură, în Asia de 


Sud-Est. Numai minoritatea musulmană din India este aproape de două ori 


mai mare decât populația musulmană din cea mai mare ţară arabă. 


Islamul a venit ca o îndurare și o călăuzire pentru întreaga omenire, 
indiferent de diferenţele culturale, rasiale, de obiceiuri sau de ţară, după 
cum a fost menţionat în Nobilul Coran: „Şi Noi nu te-am trimis (o, 
Mohammed) decât ca o îndurare pentru lumi.” [Traducerea sensurilor 
Nobilului Coran, 21:107] 


Islamul a introdus conceptul de diversitate a fiinţelor umane într-un fel care 
nu a mai existat în niciun alt sistem și care nu a mai fost observat mai 


înainte de către naţiunile Pământului. 


Haideţi să contemplăm asupra călăuzirii Coranice, care nu a fost oferită 
doar pentru arabi sau doar pentru musulmani, ci, mai degrabă, aceasta 
reprezintă un Mesaj pentru întreaga omenire, cu diferitele sale rase și 
doctrine. Allah Preaînaltul spune în Nobilul Coran: „O, voi oameni! Noi v- 
am creat pe voi dintr-un bărbat şi o femeie şi v-am făcut pe voi popoare şi 
triburi, pentru ca să vă cunoaşteţi. Cel mai cinstit dintre voi la Allah este cel 
mai evlavios dintre voi. Allah este ‘Alim (Atoatecunoscător, Omniscient), 
Khabir (Atoateştiutor).” [Traducerea sensurilor Nobilului Coran, 49:13] 


Astfel, Nobilul Coran afirmă că întreaga omenire descinde din Adam și Eva 
(Pacea fie asupra lor!), indiferent de culoarea și rasa acesteia, și că 
diferenţele și diversitatea care există printre oameni nu au ca scop plasarea 
pe un nivel superior a unora faţă de alţii, ci, mai degrabă, cunoașterea între 
oameni, precum și colaborarea și cooperarea dintre aceștia. Onoarea și 
superioritatea sunt doar pentru acei robi ai lui Allah care Îl adoră și au 
taqwa (evlavie și conștiință de Allah). 


În plus, Nobilul Coran ne atrage atenţia asupra faptului că diferenţele de 


culoare și de înfățișare dintre oameni, precum și varietatea limbilor și a 


obiceiurilor acestora sunt o parte a Binecuvântărilor lui Allah asupra 
creaţiei Sale, a Semnelor și a Minunilor Sale din acest Univers. Ela 
comparat Măreţia Sa cu importanţa creării celor șapte Ceruri și a 
Pământului, iar toate acestea sunt lecţii și semne pentru cei care au știință 


și raţionament. [A se vedea Traducerea sensurilor Nobilului Coran, 30:22] 


În timp ce primul și cel mai important articol din Declaraţia Universală a 
Drepturilor Omului afirmă că toţi oamenii sunt egali în ceea ce privește 
libertatea, demnitatea și drepturile, care a intrat în vigoare în mod oficial în 
anul 1948, constatăm că acum mai bine de o mie patru sute de ani 
Mesagerul islamului, Mohammed, a enuntat același principiu și a pus 
bazele unei noi ere pentru omenire, atunci când a spus în timpul Predicii 
sale: „O, oameni! Cu adevărat, Domnul vostru este Unul Singur și părintele 
vostru (Adam) este unul singur. Niciun arab nu este superior în fața unui 
nearab și niciun nearab nu este superior în fața unui arab și nicio persoană 
de culoare neagră nu este superioară în fața unei persoane de culoare albă 
şi nicio persoană de culoare albă nu este superioară în faţa uneia de 
culoare neagră, decât în ceea ce privește taqwa (evlavia şi conștiința de 
Allah).” (Ahmad 23489) 


Unele filosofii consideră că omul este stăpânul absolut al acestui Univers, 
pe care îl administrează în funcţie de ceea ce se potrivește cu propriul 
interes și cu dorinţele sale fără a fi judecat și fără a avea vreun 
supraveghetor, indiferent dacă tot ceea ce face conduce la alterarea unor 
părţi ale Universului sau la distrugerea anumitor creaturi ale sale. În 
opoziție, alţii consideră că omul nu are niciun fel de virtute în plus față de 
alte creaturi din jurul său; el este doar o creatură dintre milioane de alte 
creaturi. Așadar, care este punctul de vedere islamic cu privire la relaţia 


dintre om și Univers? 


Punctul de vedere islamic cu privire la natura relaţiei dintre om și Univers 
are la bază o perspectivă spirituală și se încheie cu norme detaliate care 
reglementează relaţia dintre ființele umane, animale, Pământ și resursele 


naturale. 


Primul lucru care îi atrage atenţia unui cercetător al filosofiei cu privire la o 
astfel de relație este echilibrul pe care Nobilul Coran îl stabilește, căci Allah 
Preaînaltul l-a onorat pe om și l-a ales înaintea altor creaturi. [A se vedea 
Traducerea sensurilor Nobilului Coran, 17:70] El a făcut ca Universul și 
creaturile din jurul omului să îi fie supuse acestuia, astfel încât să 
primească anumite beneficii din partea lor și să aibă grijă de ele. [A se 
vedea Traducerea sensurilor Nobilului Coran, 14:32-33] Astfel, omul nu 
este doar una dintre alte milioane de creaturi, fără niciun fel de 
superioritate față de ele, ci, mai degrabă, el este o creatură onorată, căreia 
natura i-a fost supusă astfel încât să beneficieze de pe urma ei. [A se vedea 
Traducerea sensurilor Nobilului Coran, 2:29] 


Cu toate acestea, Nobilul Coran indică fără echivoc faptul că omul nu este 
stăpânul absolut al acestui Univers, astfel încât să facă ceea ce dorește. De 
asemenea, el ne arată că acest statut remarcabil al său (pe care îl ocupă) în 
raport cu alte creaturi nu îi dă dreptul de a distruge mediul înconjurător, 
risipind resursele sale naturale, căci, cu siguranţă, Stăpânul acestora este 
Adevăratul Dumnezeu Creator (Allah), iar rolul omului și statutul său se 
datorează doar faptului că Allah l-a făcut un locţiitor în acest Univers. 
Aceasta înseamnă că omul are dreptul de a se folosi și de a se beneficia de 
pe urma acestuia, pe care, de asemenea, trebuie să îl ocupe și să îl dezvolte 
fără a produce niciun fel de daună sau alterare lui însuși sau celorlalte 
creaturi. [A se vedea Traducerea sensurilor Nobilului Coran, 11:61 și 
Traducerea sensurilor Nobilului Coran, 2:30] 


În acest sens, Legea islamică a recunoscut și a stabilit sute de reguli și de 
linii directoare pentru reglementarea unor astfel de relaţii de 
interrelaționare dintre om și mediul înconjurător. Dintre acestea, amintim, 


spre exemplu: 


1. Grija pentru animale 


Multe dintre relatările Profetului Mohammed cheamă la o bună purtare 
față de animale și la respectarea drepturilor acestora, atribuind răsplăţi 
măreţe în Viaţa de Apoi pentru bunătatea arătată faţă de ele și pentru 
abţinerea de a le face rău. 


În timp ce prima organizaţie care a apărat drepturile animalelor s-a format 
în Marea Britanie în anul 1824, sub numele de „Societatea Regală pentru 
Prevenirea Cruzimii împotriva Animalelor (RSPCA)”, și în timp ce prima lege 
pe care lumea de astăzi o cunoaște cu privire la condamnarea 
tratamentului brutal faţă de animale a fost emisă în Marea Britanie în anul 
1949, putem constata că, în urmă cu mai bine de o mie patru sute de ani, 
islamul a interzis maltratarea animalelor și a considerat-o a fi un act ilegal. 
Multe exemple în acest sens pot fi găsite în relatările Profetului 
Mohammed, precum interzicerea lăsării animalelor să sufere de foame sau 
chiar lovirea acestora peste faţă! De asemenea, multe alte reglementări 
populare pot fi găsite în cărţile de Jurisprudenţă islamică. 


Cititorul poate observa măsura în care islamul s-a îngrijit de îndurarea 
arătată față de animale atunci când citește cuvintele Profetului 
Mohammed, care ne-a informat: „O prostituată a fost iertată de către Allah 
pentru că, trecând pe lângă un câine însetat aflat lângă o fântână, și văzând 
că acesta era pe punctul de a muri de sete, și-a dat jos pantoful, l-a legat cu 
șalul de pe cap și l-a coborât pentru a lua apă în el. Așadar, Allah a iertat-o 
din acest motiv.” (Al-Bukhari 3280) 


2. Grija faţă de plante 


Islamul încurajează grija faţă de plante și cultivarea acestora, fie că omul 


face aceasta pentru sine sau pentru alte ființe umane și creaturi din acest 


Univers. 


Profetul Mohammed ne-a informat: „Nu există niciun musulman care 
plantează un copac sau niște seminţe din care apoi o pasăre, o persoană 
sau un animal mănâncă, fără ca aceasta să fie considerată o caritate pentru 
el.” (Al-Bukhari 2320) 


Chiar și în cele mai dificile circumstanţe, Profetul Mohammed le-a cerut 
musulmanilor să nu precupeţească niciun fel de efort pentru conservarea 
mediului înconjurător, dezvoltarea pământului și îmbunătăţirea acestuia 
prin cultivare, chiar și dacă este sigur că nu va beneficia de pe urma acestei 
acţiuni. Mesagerul lui Allah a spus: „Dacă Ziua Judecăţii — cel mai măreț 
eveniment al acestui Univers — a fost stabilită în timp ce unul dintre voi ţine 
în mâna sa un lăstar, ar trebui să îl planteze (în grabă) dacă poate (astfel 
încât aceasta să devină o caritate pentru el.)” (Ahmad 12981) 


Astfel, cultivarea pământului și dezvoltarea acestuia devin un obiectiv și un 
act de adorare chiar și în cele mai grele timpuri și nimic nu trebuie să îl 


distragă pe om de la acestea, indiferent cât de măreț este acel lucru. 


3. Grija pentru resursele naturale 


Islamul a accentuat necesitatea protejării mediului înconjurător și a 
resurselor sale, fără a le distruge prin contaminarea sau alterarea acestora. 
El i-a oferit omenirii un program complet, bazat pe principiul „a preveni 
este mai ușor decât a trata”. Printre ideile care stau la baza acestuia se 
numără: asigurarea igienei personale și conservarea detaliilor acesteia, 
conservarea resurselor naturale și economia în utilizarea acestora, precum 
și interzicerea distrugerii și a contaminării lor. Câteva exemple ale unor 


astfel de acţiuni sunt următoarele: 


e interzicerea exagerării în ceea ce privește folosirea resurselor 
naturale, iar dintre acestea, cea mai importantă este apa, chiar dacă 
discutăm despre folosirea ei cu scopul adorării prin abluţiune 
(spălarea părţilor delimitate ale corpului făcută înainte de efectuarea 
rugăciunii). 


e interzicerea pentru oamenii care dețin puterea de a monopoliza 
resursele naturale, fapt care ar putea conduce la rănirea altora. De 
aceea, islamul a interzis monopolizarea apei (ca exemplu de resursă 
naturală), a focului (ca exemplu de energie) și a pășunatului (ca 
exemplu de nutriţie). (Abu Dawud 3477) 


e interzicerea oricărui fapt care distruge mediul înconjurător. Exemple în 
acest sens sunt interzicerea urinării într-o apă stătătoare, fapt care o 
va contamina; interzicerea defecării sub un loc umbros sau pe drum, 
unde oamenii se pot întâlni, sau în locurile pe care călătorii le folosesc 
pentru a se odihni după oboseala cauzată de o călătorie. 


These are only a few examples. They are only natural in a religion whose 

Prophet considers the cleanliness of the environment and the removal of 
harmful objects from people's way not merely good actions, but parts of 

the essence of the faith (Related by Muslim, hadith No. 35). 


Aceste exemple sunt doar câteva, iar ele nu sunt deloc surprinzătoare într- 
o religie al cărei Mesager generos a spus că, atunci când o persoană curăţă 
mediul înconjurător de murdărie și participă la reformarea acestuia prin 
îndepărtarea unui obiect dăunător din drum, aceasta nu este doar o faptă 
bună, ci, de asemenea, este o parte a credinţei. (Muslim 35) 


Îngrijirea mediului înconjurător și contribuirea la diminuarea poluării din 


acesta fac parte din credință, după cum a spus Mesagerul islamului. 
Religia cunoașterii: 


Nu este o întâmplare faptul că primul cuvânt Coranic care i-a fost revelat 
Profetului Mohammed a fost: „Igra' (Citește)!”. Există nenumărate dovezi în 
Coranul cel Glorios și în cuvintele Mesagerului lui Allah care arată faptul că 
islamul sprijină toate tipurile de cunoaștere care sunt benefice omenirii, 


mergând până într-acolo încât pașii pe care un musulman îi face în 


căutarea cunoașterii devin calea sa spre Paradis, după cum a spus Trimisul 
lui Allah: „Celui care urmează o cale în căutarea cunoașterii Allah îi va face 


ușoară calea către Jannah (Paradis).” (Muslim 2699) 


Într-o analogie minunată, nobilul Mesager a explicat aceasta spunând: 
„Superioritatea învățatului față de adorator este asemenea superiorității 
mele faţă de ultimul dintre voi (...)” (At-Tirmidhi 2685) 


Din această cauză, islamul nu a cunoscut niciodată un conflict între religie 
și știință, așa cum s-a întâmplat în cazul altor religii. De asemenea, învățații 
musulmani nu au fost contraziși sau dezaprobaţi în ceea ce privește opiniile 
lor științifice, așa cum s-a întâmplat în Evul Mediu în cazul altor religii. Mai 
degrabă, în mod cu totul opus, islamul a fost lumina călăuzitoare a științei, 
a fost suportul ei și cel care a chemat la aceasta, atât în ceea ce privește 
predatul, cât și învățatul. Moscheile au fost farul călăuzitor pentru diferitele 
tipuri de științe și de cunoaștere, atât timp cât aceasta a fost spre 


beneficiul omenirii. 


Prin urmare, nu vom fi surprinși să aflăm faptul că majoritatea învăţaţilor 
musulmani și-au început viaţa prin învăţarea și memorarea Coranului, apoi 
prin obţinerea înţelegerii religiei islamice, după care au început studiul 


științei în care s-au specializat. 


Allah Preaînaltul a ridicat statutul unui învăţat care le transmite oamenilor 
cunoștințe benefice până într-acolo încât Profetul Mohammed a spus: 
„Întreaga creaţie a lui Allah se roagă pentru cei care le transmit oamenilor 
cunoștințe benefice.” (At-Tirmidhi 2685) 


Majoritatea învățaţilor și a experţilor în domeniul islamului au învăţat mai 
întâi Coranul, care i-a determinat apoi să își aprofundeze studiile în alte 


științe. 


Unii dintre oamenii de ştiinţă musulmani 


1 


3 


Al-Khawarizimi (780-850 e.n., Bagdad) a fost un învățat în 
domeniile matematicii, ingineriei și astronomiei, precum și 
fondatorul algebrei. Cărţile sale au fost traduse în multe 
dintre limbile lumii, ba chiar mai mult decât atât, unele 
cuvinte din limba arabă, precum al-gabr (algebră) și sifr (zero) 
au fost transferate în limba latină datorită lui. 


Ibn Al-Haitham (965-1040 e.n., Cairo), a fost un învăţat în 
domeniile fizicii și ingineriei. El a fost asociat moscheii Al- 
Azhar și a oferit un suport extraordinar în domeniul opticii. 
Principiile care stau la baza inventării aparatului de 
fotografiat i se datorează lui. Mulţi cercetători afirmă că 
termenul de „cameră”, care este un cuvânt popular în multe 
limbi, provine de la cuvântul „cumara (cameră)”, care este un 
termen de origine arabă și este denumirea camerei de 


lumină care a fost inventată de către Ibn Al-Haitham. 


Al-Biruni (973-1048 e.n., Khawarizm), a fost un mare învăţat 
în domeniul astronomiei. El a fost primul care a afirmat că 
Pământul se rotește în jurul axei sale și a subliniat legea 


gravitaţiei Pământului. 


Az-Zahrawi (936-1013 e.n., Andaluzia), a fost un chirurg 
musulman. El este cel prin intermediul căruia câmpul 
chirurgiei a avansat până într-acolo încât acesta a inventat și 
a descris în cărţile sale sute de obiecte utilizate în operaţiile 
chirurgicale. Cărţile sale au devenit principala sursă de 


călăuzire în chirurgie timp de secole după el, existând în mai 


multe limbi. 


Ibn Sina (980-1037 e.n., Bukhara), cunoscut în cercurile 

5 științifice drept Avicenna; a fost un doctor faimos și un filosof 
măreț. El și-a precedat epoca prin descrierea multor 
chestiuni medicale, alături de leacurile acestora. În plus, el a 
subliniat importanţa experimentelor științifice în cercetările 
și studiile sale medicale, care l-au condus la rezultate precise, 
ce l-au ajutat să își preceadă epoca și au rămas până astăzi. 
Acest fapt reiese foarte clar din cartea sa — Canonul 
medicinei, care a rămas sursa de bază a studiului medicinei 
timp de șapte secole și care a continuat să fie folosită în 
Universitățile europene până la jumătatea secolului al XVII- 
lea. Dincolo de popularitatea sa în domeniul medicinei, el 
obișnuia să îi trateze pe cei bolnavi pe gratis, ca un gest de 
omenie și de recunoștință față de Allah Preaînaltul pentru 
binecuvântările științei și ale intelectului. 


Ibn An-Nafis (1213-1288 e.n., Damasc), a fost un învăţat în 
6 domeniul Legii și Jurisprudenţei islamice și, în același timp, a 
fost unul dintre cei mai măreţi oameni de știință în domeniile 
medicinei și fiziologiei din istorie. El a fost primul care a 
descoperit detalii cu privire la circulația pulmonară a 
sângelui, pe care a descris-o în mod detaliat. El a dezvoltat 
multe principii medicale, multe dintre acestea fiind utilizate 


până în ziua de azi. 


Islamul acoperă toate aspectele vieții umane: 


Mulţi oameni vor fi uimiţi să afle că islamul nu este doar un set de ritualuri 
și de linii directoare cu privire la comportament, așa cum se întâmplă în 


cazul multor altor religii. 


În realitate, islamul nu este doar o necesitate spirituală pe care musulmanii 
să o îndeplinească doar în moschei, rostind suplicaţii și efectuând 


rugăciuni... 


Acesta nu reprezintă doar niște simple opinii, credinţe și filosofii, în care 
adepţii săi cred... 


De asemenea, el nu este doar un sistem economic sau de mediu integrat... 


În plus, el nu înseamnă doar principii și teorii pentru construirea ordinii 


publice și a societății... 


Mai mult decât atât, acesta nu este doar o grămadă de coduri etice și 


comportamentale pentru relaţiile cu cei din jur... 


Mai degrabă, islamul este o metodologie completă pentru toate sferele 
vieții, în toate dimensiunile sale. El cuprinde toate acestea (cele afirmate 
mai sus) și multe altele. Cu toate acestea, islamul nu a restricționat 
libertatea oamenilor decât pentru a le ușura viața, astfel încât să își 
concentreze eforturile spre creativitate, dezvoltare și civilizație. Aceasta 
este una dintre cele mai măreţe Binecuvântări pe care Allah Preaînaltul le-a 
revărsat asupra robilor Săi, așa cum spune Nobilul Coran. [A se vedea 
Traducerea sensurilor Nobilului Coran, 5:3] 


Odată, un nemusulman l-a întrebat în mod sarcastic pe Salmăn Al-Farsi 
(unul dintre companionii nobilului Mesager): „«Tovarășul vostru (adică 
Mesagerul lui Allah) v-a învăţat totul, chiar și cum să urinaţi și să defecaţi?» 
El a răspuns: «Da (ne-a învăţat).»” Apoi, el (Allah să fie mulţumit de el!) a 


menţionat normele islamice și etichetele cu privire la aceste chestiuni. 
(Muslim 262) 


Viaţa lumească şi Viaţa de Apoi 


Vechii egipteni obișnuiau să îl mumifice pe cel decedat, după care plasau 
alături de acesta bunurile sale preţioase, considerând că va avea nevoie de 


ele în viaţa de după moarte. 


Pe de altă parte, unele popoare din Tibet obișnuiau să taie (în bucăţi) 
trupul celor decedați, plasând apoi bucăţi din acesta în locuri înalte, ca 
hrană pentru păsările de pradă. 


Hindușii încă îi incinerează pe cei morți, deoarece, conform credinţei lor, 


aceasta este unica modalitate de salvare a sufletelor acestora. 


Acestea sunt doar câteva exemple ale unor tipuri diferite de ritualuri de 
comemorare a celor decedați, prin care se ia rămas-bun de la aceștia. Ele 
variază în funcţie de timp și de loc, de religia și de credinţele popoarelor cu 


privire la ceea ce există după moarte. 


Există multe întrebări la care ar trebui să căutăm și să aflăm răspunsurile 
corecte, precum: „Există o altă viață?” — „Care va fi natura acesteia?” — „De 


ce anume vom avea nevoie acolo?” 


Moartea este singura realitate cu privire la care fiecare dintre noi este de 
acord, căci ne așteaptă pe fiecare dintre noi (fără nicio excepţie), fie că 
avem credinţa în existenţa unei alte vieţi sau înţelegerea noastră se 
limitează doar la ceea ce putem vedea și la ceea ce putem simţi prin 
intermediul propriilor simţuri, fie că suntem pregătiți pentru acest moment 
ce ne este destinat, fie că doar alegem să îl uităm și să îl neglijăm prin 


intermediul multor distracţii și al unor programe încărcate. 


Alte întrebări, care rezistă în faţa oricărui fel de neglijenţă sau uitare, apar 
în mod repetat în mintea omului de fiecare dată când acesta ia o pauză și 
rămâne doar cu el însuși: „Este această viaţă sfârșitul și nu mai există nimic 


altceva apoi? Este existenţa noastră în zadar?” 


Aceste întrebări apar în minţile noastre de nenumărate ori. Nobilul Coran 
le repetă în diferite Capitole și ne informează cu privire la regretul și 
mâhnirea pe care mulţi oameni le vor simţi din Ziua Învierii și aceasta 
deoarece ei nu s-au oprit pentru un moment pentru a își răspunde la 
aceste întrebări și nu s-au pregătit pentru momentul plecării (moartea). În 
acel moment, unul va spune: „[...) Vai! Dacă aș fi trimis înainte (fapte bune 
în timpul vieţii mele lumești, astfel încât ele să îmi fie de folos acum) 
pentru viaţa mea (din Viaţa de Apoi)!” [Traducerea sensurilor Nobilului 
Coran, 89:24], iar altul va spune: „(...) Îmi doresc să fi fost ţărână (şi să nu fi 
fost înviat, pentru a primi aceste pedepse)!” [Traducerea sensurilor 
Nobilului Coran, 78:40] 


Toţi adepţii religiilor revelate Divin (musulmanii, creștinii și evreii) cred în 
Viaţa de Apoi și în răsplăţile și pedepsele existente în ea deoarece Mesajul 
cu care au venit toți Mesagerii lui Allah (Pacea fie asupra lor!) a fost același, 
iar mintea depune mărturie cu privire la faptul că nici viaţa, nici religia și 
nici etica nu ar avea niciun fel de însemnătate dacă nu ar exista o Viaţă de 
Apoi, în care fiecare ființă umană să fie judecată și să culeagă roadele 


pentru binele sau răul făcut. 


Cu toate acestea, mulţi oameni încă mai cred că religia și adorarea nu pot 
coexista cu căutarea averii, a distracţiei și a progresului, considerând că 

faptele au fie scopuri lumești, fie sunt destinate pentru Viaţa de Apoi și că 
este imposibilă combinarea lor, la fel cum ziua și noaptea nu pot exista în 


același timp. Momentul este fie aici, fie acolo... Uimirea lor nu încetează, 


devenind extrem de greu pentru unii dintre oameni să creadă că o 
asemenea barieră dintre adorare și distracţie, spre exemplu, sau dintre 
adorare și avere nu există în islam. Mesagerul cel nobil, Mohammed, ne-a 
informat că, dacă o persoană face ceea ce este corect cu o intenţie bună, 
indiferent de domeniul din care face parte aceasta, ea va fi cu siguranţă 
răsplătită pentru acea acțiune în Viaţa de Apoi. Răsplata va ajunge până 
într-acolo încât, chiar și dacă persoana a îndepărtat un ghimpe de pe un 
drum pe unde circulă oamenii sau a pus o bucată de mâncare în gura soţiei 


sale, ea va fi răsplătită pentru aceste acte! (Al-Bukhari 56) 


Atunci când Profetul Mohammed i-a informat pe companionii săi (Allah să 
fie mulţumit de ei!) cu privire la faptul că porţile milei sunt nenumărate și 
că acestea nu se termină niciodată, aceștia au fost extrem de uimiţi de 
cuvintele sale: „«(...) în actul sexual al bărbatului (cu soţia sa) este 
caritate.» Ei (companionii) au întrebat: «O, Trimis al lui Allah, există o 
răsplată pentru acela dintre noi care își satisface dorinţele sexuale?» 
(Profetul) a spus: «Spuneţi-mi, dacă și-ar satisface nevoile prin mijloace 
nepermise (haram), oare nu i-ar fi (scris) pentru aceasta un păcat?» Ei au 
spus: «Da.» Atunci, el (Profetul) a spus: «Tot astfel, dacă își va satisface 
nevoile prin mijloace permise, îi va fi (scrisă) o răsplată.»” (Muslim 1006) 


Astfel, cel care ajunge să cunoască islamul va înţelege încă din primul 
moment realitatea existenţei unui echilibru între viaţa lumească și Viaţa de 
Apoi, fapt ilustrat și de către Nobilul Coran, care, de fiecare dată când 
încurajează oamenii să efectueze acte de adorare pentru Viaţa de Apoi, 
accentuează și necesitatea de a face eforturi în această viaţă pentru a căuta 
Binecuvântările lui Allah. [A se vedea Traducerea sensurilor Nobilului 
Coran, 62:9-10] Cel care îndeplinește în această viaţă o acțiune sau o 
muncă de dragul lui Allah (ca, spre exemplu, muncește pentru a își hrăni 


familia, deoarece aceasta este Porunca lui Allah) va fi răsplătit în Viaţa de 


Apoi pentru aceasta. Unui musulman i se poruncește să muncească din 
greu pentru a îi sprijini și a îi educa pe propriii copii, pentru a avea grijă de 
propria sănătate și de mediul înconjurător, precum și pentru dezvoltarea 
unei relații cu propria comunitate, în același mod în care i se poruncește să 
Îl adore pe Allah prin intermediul rugăciunilor, postului și carităţii sale. 
Acesta este unul dintre secretele liniștii și păcii interioare pe care un 
musulman le are atunci când simte armonia existentă între această viaţă și 
Viaţa de Apoi, precum și între distracţia și adorarea sa. Astfel, nu există 
niciun fel de conflict (în islam), ci o construcţie integrată, în care fiecare 


parte o susține pe cealaltă. 


Nobilul Coran indică motto-ul musulmanului, care combină filosofia 
islamică cu privire la cele afirmate (mai înainte), poruncindu-i acestuia 
(musulmanului) să anunţe, spunând cu putere: „Întreaga mea viață 
înseamnă adorarea lui Allah în toate aspectele acesteia, nu doar 
rugăciunile și actele mele de adorare sunt pentru Allah, ci, mai degrabă, 
toate căile vieții mele sunt de dragul lui Allah, iar după moartea mea, El îmi 
va judeca faptele și mă va răsplăti în conformitate cu acestea. Acest fapt se 


[n 


datorează aderării la Porunca lui Allah și la religia Sa, islamul.” [A se vedea 


Traducerea sensurilor Nobilului Coran, 6:162] 
Religia interrelaționării şi a colaborării: 


Descrierile călătorului musulman Ahmad ibn Fadlan cu privire la porţiuni 
mari din Rusia sunt considerate a fi primele dintre cele mai precise 
descrieri cu privire la condiţiile de viaţă ale oamenilor și la natura 
popoarelor din aceste ţări. 


În anul 921, Ahmad ibn Fadlan a pornit în această călătorie minunată, care 
este privită ca fiind una dintre cele mai importante călătorii de conexiuni 


între civilizaţii efectuate în Evul Mediu. El a părăsit Bagdadul — capitala 


cunoașterii și a civilizaţiilor la acel moment — și a călătorit prin mai multe 
ţări, cunoscând popoare și colectând cele la care a fost martor și 
evenimentele care au existat în timpul acestora într-o carte, care a fost 
publicată pentru prima dată în anul 1923, având la bază Codexul găsit în 
Rusia. 


Importanţa cărții lui Ibn Fadlan a fost menţionată de către scriitorul 
american, Michael Crichton, care a afirmat că musulmanii din Bagdad, 
dincolo de aderenţa lor puternică la religie, au fost foarte deschiși faţă de 
alte popoare, care erau diferite faţă de ei în ceea ce privește aparenţa, 
credinţa și metodologia, iar acest fapt i-a determinat să observe alte culturi 
străine. (Michael Crichton, Devoratorii morţilor) 


Islamul cheamă la colaborarea dintre popoare cu scopul creării unei 
civilizaţii și al reformei, precum și la asocierea cu alte popoare și la 
relaționarea cu acestea dând dovadă de cel mai înalt grad de 
comportament și cele mai măreţe etici, indiferent de culturile și religiile pe 
care le au aceștia. În plus, acesta avertizează împotriva izolării și a 
distanţării de ceilalţi oameni, căci aceasta nu face parte din metodologia 
islamică. Datorită acestui fapt, Mesagerul lui Allah l-a considerat pe cel 
care se asociază cu alţi oameni și îndură greutăţile și greșelile care vin din 
partea lor ca fiind mai bun decât cel care nu se asociază cu oamenii și se 
izolează de aceștia. (Ibn Majah 4032) 


UN SINGUR CREATOR... O SINGURĂ DIVINITATE 


Islamul afirmă că nu este suficientă credinţa teoretică pentru ca o persoană 
să intre în această religie și aceasta deoarece Domnul Creator este Unul, 
(iar dacă avem această credinţă), iar noi trebuie să acţionăm în 
conformitate cu Unicitatea Sa (adică trebuie să ne îndreptăm toate actele 
de adorare doar către El, fără a Îi asocia niciun fel de partener în adorare). 


Cuvântul din limba arabă (Allah) îmbină trei semnificaţii: 


e Acesta înseamnă Singura divinitate demnă de adorare, Cea Căreia 
oamenii Îi dedică rugăciunile și postul lor și Cea spre Care își îndreaptă 
inimile și toate actele de adorare. 


e Cel Prea Măreţ, ale Cărui Atribute și Slavă sunt prea măreţe, Cel a 
Cărui Măreţie nu poate fi cuprinsă de minţile umane, care eșuează în 
înţelegerea acesteia. 


e Cel de Care se atașează inimile, spre care înclină sufletele; iar prin 
pomenirea Sa, acestea găsesc liniște și dulceaţă prin apropierea de El 
și adorarea Sa. 


Nobilul Coran afirmă că percepţia lui Dumnezeu (Allah) trebuie să fie 
corectată și purificată de toate distorsiunile și minciunile pe care unii 
oameni le-au inventat, fapt care îi abate de la Atotputernicia și Măreţia lui 
Allah. 


După cum afirmă Nobilul Coran, Allah este Creatorul și Iniţiatorul 
Universului și al sistemelor acestuia. Tot ceea ce se petrece în interiorul lui, 
indiferent cât de mic este acesta, a fost creat de către El, iar totul se 
întâmplă conform Voii, Hotărârii și a Științei Sale. Femela oricărui fel de 
creatură nu concepe și nu dă naștere decât cu Știința și după Voia Lui. 
Niciun strop de ploaie nu cade și nicio schimbare nu are loc în timpul zilei 
sau a nopţii, fie aceasta explicită sau implicită, în oricare parte a acestui 
Univers, decât cu Știința lui Allah, prin Atotputernicia Sa și prin Mila cu care 
El o înconjoară. [A se vedea Traducerea sensurilor Nobilului Coran, 41:47 și 
Traducerea sensurilor Nobilului Coran, 6:59] 


Allah are cele mai nobile și frumoase Nume și Atribute. El este Cel 
Atotputernic, Care nu poate fi învins, Preamilostivul, Cel a Cărui Milă 
cuprinde totul, și Prea Măreţul, fără a avea niciun fel de slăbiciune. 


De aceea, atunci când unii oameni au pretins că Allah a creat Cerurile și 
Pământul în șase zile, după care, în cea de a șaptea, S-a odihnit, Nobilul 
Coran a venit și a dezminţit o astfel de pretindere spunând: „Am creat Noi 
Cerurile şi Pământul şi ceea ce se află între ele în şase zile şi nu Ne-a 
cuprins pe Noi nici cea mai mică osteneală!” [Traducerea sensurilor 
Nobilului Coran, 50:38] 


O astfel de pretindere și altele asemenea apar în minţile oamenilor care 
obișnuiesc să Îl asemene pe Allah cu ceea ce cunosc minţile lor cu privire la 
alte creaturi, însă El, slavă Lui, este Creatorul, iar orice în afară de El este o 


creatură. Așadar, cum ar putea creaţia să fie asemănată cu Creatorul? 


„[...) Nu este nimic asemenea cu El. El este As-Sami' (Cel care aude toate), 
Al-Basir (Atoatevăzătorul).” [Traducerea sensurilor Nobilului Coran, 42:11] 


El, slavă Lui, este Conducătorul Cel Drept, Care nu nedreptăţește pe 
nimeni, nici măcar într-o chestiune de mărimea unui atom, iar ceea ce 
vedem în această viață evidenţiază cu claritate Înţelepciunea și Bunăvoinţa 
Sa. Așa cum un copil nu poate înțelege anumite comportamente ale 
părinţilor săi și nici să le interpreteze din cauza diferenţei majore a 
capacității mentale existente între ei, tot la fel și mintea umană nu reușește 
să înţeleagă anumite elemente care ţin de Înţelepciunea lui Allah cu privire 


la unele dintre creaţiile Sale. 


Islamul afirmă că nu este suficientă credinţa teoretică pentru ca o persoană 
să intre în această religie și aceasta deoarece Domnul Creator este Unul, 
(iar dacă avem această credinţă), iar noi trebuie să acţionăm în 
conformitate cu Unicitatea Sa (adică trebuie să ne îndreptăm toate actele 
de adorare doar către El, fără a Îi asocia niciun fel de partener în adorare). 
Nu trebuie să îndreptăm niciunul dintre actele noastre de adorare sau 
vreuna dintre suplicaţii către altcineva în afară de Allah, căci adorarea 
sinceră Îi este dedicată doar Lui, Preaînaltul și Preaslăvitul, fără niciun 
intermediar sau mijlocitor, căci Creatorul este deasupra tuturor acestora. 
Dacă în această lume, un rege sau un președinte nu poate cunoaște și 
ajunge la toți oamenii nevoiași decât prin intermediul ajutoarelor și a 
asistenţilor, care îi permit să cunoască în detaliu condiţia supușilor săi, nu 


același este și cazul lui Allah, deoarece El cunoaște atât ceea ce este 


aparent, cât și ceea ce este ascuns. El este Cel Atotputernic, Stăpânul și Cel 
cu putere peste toate. Întreg Universul se află în Mâinile Sale și totul este 
sub Controlul Său. Atunci când dorește un lucru, El spune doar „Fii!” și 
acesta este. Știind acestea, de ce aleg unii oameni să își direcționeze actele 
de adorare și suplicaţiile către alţii și nu către El, Preaînaltul și 
Preaslăvitul?! 


Nobilul Coran afirmă că liniștea inimii și alinarea pieptului nu pot fi atinse 
decât atunci când musulmanul se întoarce spre Domnul său, lăsând în Grija 
Lui toate nevoile sale. Allah este Cel cu putere peste toate, Cel 
Atotputernic, Care îi iubește pe robii Săi, cărora le arată bunăvoință și faţă 
de care este mereu Apropiat. El este Încântat de suplicaţiile robilor Săi, pe 
care îi onorează și îi răsplătește în funcţie de apropierea și de smerenia 
acestora față de El. [A se vedea Traducerea sensurilor Nobilului Coran, 2:28 
și Traducerea sensurilor Nobilului Coran, 27:62-63] 


Datorită acestor lucruri, unul dintre cele mai importante și mai clare 
aspecte în islam este obligaţia ca o persoană să își îndrepte toate actele de 
adorare doar către Allah Preaînaltul, fără a îi asocia niciun fel de partener. 
[A se vedea Traducerea sensurilor Nobilului Coran, 16:36] Acesta este 
același Mesaj cu care au venit toţi Mesagerii lui Allah (Pacea fie asupra 
lor!), după cum afirmă Nobilul Coran, căci nu există niciun Profet, înger sau 
rob pios al cărui nivel de evlavie să îl facă să merite ca unele acte de 
adorare să îi fie adresate, argumentând că aceștia pot mijloci între Allah și 
robii Săi. La urma urmei, fiecare este doar o creaţie și un rob al lui Allah, iar 
El este alături de robii Săi, auzindu-le cuvintele și răspunzând la suplicaţiile 
acestora de fiecare dată când ei își îndreaptă adorarea doar către El, Cel 
Preaslăvit. Cu siguranţă, cel care își direcționează toate actele de adorare și 
suplicaţiile către Allah Preaînaltul va trăi având pace interioară și fericire, 


fiind departe de orice fel de factor perturbator sau de dezordine și aceasta 


deoarece acesta crede că Stăpânul este Unul Singur, Creatorul este Unul 
Singur, iar Dumnezeu, Cel care merită să fie adorat, este Unul Singur. Din 
această cauză, se întoarce doar către El, direcționându-și toate actele de 
adorare doar către Allah. 


Acesta este conţinutul (înţelesul) unui Capitol scurt, unul dintre cele mai 
măreţe și cunoscute Capitole ale Nobilului Coran, și anume Capitolul Ikhlăs 
(Sinceritatea, Devoţiunea, capitolul numărul 112 din Nobilul Coran). 
Aceasta este întocmai cu ceea ce Allah i-a poruncit Profetului Mohammed, 
căruia i-a cerut să îl pronunţe cu claritate, ca și când ar oferi un răspuns la 
întrebarea: „Cine este Allah?” 


Surat al-Ikhlăs 


e Cu adevărat, Allah este Unul și nu are niciun fel de parteneri. 


e Către El, Preaînaltul și Preaslăvitul, se întorc toate creaturile pentru 
îndeplinirea cererilor lor. 


e El este mai presus de a avea un copil sau de a fi născut, căci El este 
Primul și nu a existat nimic înainte de El. 


e Nu există nimeni și nimic egal sau similar cu El în ceea ce privește 
Sinele sau Numele și Atributele Sale, căci El este Creatorul și orice se 
află în jurul Său nu este nimic altceva decât o creatură. 


Allah a creat acest Univers cu tot ceea ce există în el, de la cea mai mică 
celulă din trupul nostru și chiar și mai mică decât aceasta și până la cele 
mai îndepărtate Galaxii, cu acuratețe, într-o formă perfectă și într-o ordine 
atât de minunată încât viaţa nu poate continua fără aceasta. Toţi învățații în 
științele naturii afirmă că orice neregularitate a acestui sistem, chiar dacă 


este vorba de ceva minor, poate conduce la o catastrofă și la distrugere. 


Musulmanul crede că (Allah) Creatorul Care a creat acest sistem perfect cu 
atâta exactitate și acuratețe este Cel care știe ceea ce este cel mai potrivit 
pentru creaturile sale în ceea ce privește legislaţiile, regulile și modul de 
viaţă. Religia pe care El a legiferat-o este singurul sistem bun pentru 
omenire, prin intermediul căruia aceasta poate fi salvată de sub tirania pe 


care unii oamenii o impun asupra altora. Cu adevărat, Allah spune în 


Nobilul Coran, clarificând faptul că Acela care a creat Universul știe ce este 
cel mai bine pentru oameni: „Oare El, care le-a creat, să nu știe (toate 
acţiunile creaţiei Sale)? Şi El este Al-Latif (Cel mai Blând cu robii Săi), Al- 
Khabir (Atoatecunoscător al tuturor lucrurilor).” [Traducerea sensurilor 
Nobilului Coran, 67:14] 


Filosofia păcatelor și a căinţei este privită ca fiind una dintre chestiunile 
intelectuale cele mai importante de către multe religii și credinţe, iar 
acestea diferă în ceea ce privește metoda prin care se ocupă de păcate și 


căință 


Islamul ia în considerare natura echilibrată cu care Allah a creat omenirea, 
plasând-o între cele două tendinţe: bine și rău. Islamul nu privește natura 
umană ca fiind una angelică, având tendinţa de a fi doar bună. Religia 
islamică afirmă că fiecare ființă umană face greșeli și fiecare este 
responsabil pentru propriile decizii și alegeri. Ideologia islamică privind 


păcatele și căinţa poate fi rezumată după cum urmează: 


e Nobilul Coran afirmă că păcatele sunt o chestiune individuală, la fel 
cum este și căinţa, iar acesta este un concept clar, simplu și lipsit de 
complexitate și de ambiguitate. Nu există niciun păcat care să îi fie 
atribuit omului înainte de nașterea sa, ba, mai mult decât atât, acesta 
se naște pur, lipsit de orice fel de păcate, fără a purta păcatele comise 
de alţii înainte ca el să se fi născut. De asemenea, nu există nicio 
persoană care să deţină dreptul de a ierta sau scuza păcatele sau care 
să aibă puterea eliberatoare (a omului de păcate). Păcatul lui Adam 
(Pacea fie asupra sa!) a fost păcatul său, iar mântuirea lui de acesta s-a 
petrecut prin intermediul căinţei sale directe, făcută cu ușurință și 
flexibilitate. În mod asemănător, păcatul fiecărui om, ca individ, și 
modalitatea care deschide calea spre căinţă sunt niște concepte clare 
și drepte, prin intermediul cărora ni se spune că omul trebuie să se 
căiască doar pentru păcatul său personal și să nu piardă niciodată 
speranţa în faptul că Allah îi va accepta căinţa, indiferent cât de mare 
a fost păcatul său sau cât de multe au fost păcatele pe care le-a comis. 
Islamul a afirmat cu claritate că fiecare persoană este responsabilă 
pentru nelegiuirile sale și că nimeni nu poartă păcatele altora. Acesta 
este același mesaj pe care l-au adus toţi Profeţii lui Allah (Pacea fie 
asupra lor!), după cum ne spune Nobilul Coran: „Sau oare i s-a vestit 
lui ce se află în foile lui Moise ~ Şi ale lui Avraam, care şi-a ţinut cu 
credinţă (făgăduinţa lui de a transmite) ~ Că niciun suflet nu va purta 
povara altuia (fiecare suflet va purta păcatele sale şi va răspunde 
pentru ele) ~ Şi că omul nu va dobândi decât (rodul) celor pe care le-a 
agonisit (va fi răsplătit numai pentru faptele sale), ~ Şi că agoniseala 


lui se va vedea (în Ziua Judecăţii), ~“ lar apoi va primi pentru ea 
răsplata cuvenită?” [Traducerea sensurilor Nobilului Coran, 53:36-41] 


Căinţa este unul dintre cele mai măreţe acte de adorare, iar această 
acțiune nu aparține în mod exclusiv unor oameni fără a le fi atribuită 
altora. Aceasta nu are nevoie de un anumit loc sau de recunoașterea 
(păcatelor) în faţa anumitor fiinţe umane ori de primirea permisiunii 
acestora. Mai degrabă, ea este un act de adorare între Allah și robii 
Săi. Printre Numele și Atributele lui Allah menţionate în Nobilul Coran 
se află și: At-Tawwăb (Primitorul de căinţă), Ar-Rahim (Preamilostivul), 
Ghafur Adhanb wa Kabil At-Tawwāb (Cel care iartă toate păcatele și 
Primitorul de căinţă). Nobilul Coran ne informează cu privire la faptul 
că una dintre calităţile oamenilor evlavioși care vor intra în Paradis se 
află aceea că, atunci când păcătuiesc, se grăbesc să se căiască și să 
caute lertarea lui Allah: „Şi pe cei care, dacă au săvârşit făhishah (un 
contact sexual nepermis) sau au fost nedrepţi cu propriile lor suflete 
(prin săvârșirea păcatelor), îşi aduc aminte de (Măreţia lui) Allah şi cer 
iertare pentru păcatele lor - şi cine poate ierta păcatele decât Allah?! - 
şi care nu persistă cu bună ştiinţă în ceea ce săvârşesc.” [Traducerea 
sensurilor Nobilului Coran, 3:135] 


Căinţa în islam are nevoie doar de abţinerea de la a comite păcatul 
săvârșit, de a se căi pentru acesta, de a avea intenţia de a nu se mai 
întoarce la el și de a reda drepturile proprietarilor, dacă păcatul este 
legat de drepturile oamenilor. În cazul în care omul se reîntoarce la 
același păcat, prima căinţă nu este anulată și nici păcatul anterior nu 
se întoarce la persoana care l-a comis, ci, mai degrabă, aceasta este ca 
și cum ar fi comis un nou păcat, pentru care trebuie să se căiască din 
nou. 


Astfel, în islam, omul trăiește într-un echilibru între eforturile sale de a 
atinge perfecțiunea și progresul și oprirea de la păcate și 
conștientizarea naturii sale umane, care îl face, în cea mai mare parte, 
slab și, cel mai probabil, să devieze de la Calea cea Dreaptă. Pornind 


de la acestea, indiferent de starea pe care o are, fie ea activă, de 
evlavie sau de slăbiciune, care îl face să se abată (de la Calea cea 
Dreaptă), omul nu trebuie să își piardă drumul, ci, mai degrabă, 
trebuie să se întoarcă spre Allah și să se căiască în Faţa lui, căutând 
lertarea Sa... 


e În aceasta constă diferenţa dintre oamenii dreptcredincioși și ceilalţi 
(necredincioșii), după cum este menţionat în Nobilul Coran, care ne 
informează asupra faptului că adevărata diferenţă dintre cei care cred 
și cei care nu cred constă în faptul că, atunci când păcătuiesc, 
dreptcredincioșii își amintesc și se căiesc în faţa lui Allah, în timp ce 
necredincioșii persistă în greșelile lor, fără a fi conștienți de acestea. [A 
se vedea Traducerea sensurilor Nobilului Coran, 7:201-202] 


Unii oameni consideră că religia se opune minţii și că ea contrazice metoda 
științifică și aceasta din cauză că, din punctul lor de vedere, religia este 
sursa iluziilor, a poveștilor și a superstiţiilor în timp ce știința și filosofia sunt 
cele două căi prin care se poate obţine cunoașterea sistematică. Cu toate 
acestea, atunci când este supusă cercetării, acest tip de gândire conţine 


anumite adevăruri și anumite erori. 


Unii oameni consideră că religia se opune minţii și că ea contrazice metoda 
științifică și aceasta din cauză că, din punctul lor de vedere, religia este 
sursa iluziilor, a poveștilor și a superstiţiilor în timp ce știința și filosofia sunt 
cele două căi prin care se poate obţine cunoașterea sistematică. Cu toate 
acestea, atunci când este supusă cercetării, acest tip de gândire conţine 


anumite adevăruri și anumite erori. 


În ceea ce privește adevărurile, acestea sunt reprezentate de faptul că 
există anumite religii care condamnă intelectul, pe care chiar îl contrazic 
uneori. Originile și cărţile acestora sunt pline de povești și de dogme 


superstițioase care se opun Universului și științei. 


În ceea ce privește erorile, acestea sunt reprezentate de judecata generală 
cu privire la toate religiile, fără a lua în considerare diferenţele tipice 


existente între ele cu privire la origini, conţinut, metode și dovezi! 


Oricine citește Nobilul Coran — Sursa principală a islamului — va ști, cu 
siguranţă, că această religie i-a oferit intelectului un statut pe care nicio 
altă religie nu i l-a mai oferit, precum și faptul că islamul încurajează 
intelectul și îl îndeamnă pe om la contemplare și cugetare, mergând până 
într-acolo încât Coranul repetă întrebarea: „Voi nu pricepeţi?” de mai mult 


de treisprezece ori. 


Nobilul Coran se adresează unei persoane cu mintea 
deschisă, eliberată de toate formele de subordonare, 
aroganță, frică sau ignoranță. El subliniază importanţa 
credinţei unei persoane în Allah ca urmare a dovezilor logice 
incontestabile, precum: „Oare au fost ei creaţi de nimeni sau 
ei sunt creatorii? ~ Sau au creat ei Cerurile şi Pământul? Nu, 
ei nu cred cu convingere!” [Traducerea sensurilor Nobilului 
Coran, 52:35-36] 


El (Coranul) discută pretinderile adversarilor, respingând 
acele vorbe care nu au niciun fel de dovezi sau evidențe 


spunând: „(...) Răspunde-le: «Aduceţi dovada voastră dacă 
aveţi dreptate!»” [Traducerea sensurilor Nobilului Coran, 


2:111] 
El (Coranul) îi condamnă pe cei care nu își folosesc intelectul 
3 și îi descrie ca fiind lipsiţi de judecată, deoarece ei nu 


beneficiază de ceea ce văd și aud în luarea deciziilor și a 
alegerilor corecte. Acesta afirmă: „Dar oare n-au umblat ei 
prin lume şi n-au avut ei inimi cu care să priceapă sau urechi 
cu care să audă? Nu ochii lor sunt orbi, ci inimile din piepturi 
sunt oarbe (neajunsul nu se datorează sentimentelor lor, ci 
minţilor lor care urmează poftelor şi se cufundă în 
indiferenţă).” [Traducerea sensurilor Nobilului Coran, 22:46] 


El (Coranul) avertizează împotriva acelor bariere de gândire 

4 care afectează omul. Nobilul Coran nu numai că ne 
încurajează să ne folosim judecata și intelectul, ci, mai mult 
decât atât, ne avertizează, de asemenea, împotriva 
capcanelor minţii, din moment ce natura noastră umană a 
fost întotdeauna afectată de înclinarea noastră către bine și 
rău, fapt care ne poate determina uneori să ajungem la niște 
concluzii greșite, cauzate de dorinţa, frica sau viclenia 
noastră. 


Barierele unei gândiri sănătoase, aşa cum au fost 
ilustrate de către Nobilul Coran: 


e lmitarea oarbă: credinţele și comportamentele moștenite, precum și 
obiceiul gândurilor negative pot afecta foarte tare modul de gândire al 
persoanei, până într-acolo încât face dificilă acceptarea adevărului și 
abandonarea falsităţii. Persoana chiar ar putea refuza să gândească 
spunându-și: „Aceasta este ceva cu care m-am obișnuit sau cu aceasta 
m-am născut”, după cum ne spune Nobilul Coran cu privire la unii 


oameni cărora adevărul le-a fost făcut cunoscut, dar pe care imitarea 
oarbă i-a împiedicat să îl urmeze: „Dacă li se spune (politeiștilor): 
«Urmaţi ceea ce a trimis Allah!», ei zic: «Ba noi urmăm cele cu care i- 
am găsit pe părinţii noştri!» Chiar dacă părinţii lor au fost neştiutori şi 
nu s-au lăsat călăuziţi?!” [Traducerea sensurilor Nobilului Coran, 
2:170] 


e Încăpătțânarea și aroganţa: mintea poate afla adevărul, însă se abţine 
de la acceptarea acestuia sau de la a îi oferi vreo atenţie din cauză că 
acesta s-ar putea să se opună unora dintre interesele sale sau 
statutului său social. De asemenea, (se poate opune adevărului) din 
cauza geloziei sau a rasismului împotriva sursei de la care a venit 
acesta. Allah Preaînaltul vorbește în Nobilul Coran despre anumite 
categorii de oameni, care au negat adevărul cu bună știință din cauza 
nedreptăţii și a aroganţei: „Şi le-au tăgăduit ei, cu nedreptate şi 
îngâmfare, măcar că sufletele lor erau încredințate de ele. Şi priveşte 
(o, Mohammed) care a fost sfârşitul celor care au semănat stricare!” 
[Traducerea sensurilor Nobilului Coran, 27:14] 


e Complacerea în plăceri: mintea poate afla adevărul, însă persoana nu 
este suficient de curajoasă pentru a îl alege, deoarece se complace în 
plăcerile sau dorinţele sale. De aceea, Nobilul Coran ne vorbește 
despre parabola dintre omul care a fost dăruit cu o cunoaștere ce i-ar 
fi fost benefică dacă ar fi implementat-o în viaţa sa, însă, dimpotrivă, 
acesta se îndepărtează de o asemenea cunoaștere și se complace în 
dorinţele sale imediate până într-acolo încât nu mai este capabil să ia 
decizia corectă. [A se vedea Traducerea sensurilor Nobilului Coran 
7:175-176] 


De aceea, Nobilul Coran cheamă omul întotdeauna ca, în orice situaţie, să 
își folosească intelectul, să cerceteze, să observe și să cugete asupra 


propriei creări și a întregului Univers, fără precondiţii sau prejudecăţi. 


Aceia care se tem să cerceteze și să cugete sunt aceia care se ascund în 
ceea ce le contrazice pe acestea (cercetarea și cugetarea). În ceea ce 
privește religia Adevărului, aceasta este aceea care a venit de la Allah 
Preaînaltul, Care l-a creat pe om și l-a înzestrat cu puterea judecății, fapt 
pentru care este absolut imposibil să existe vreo contradicție între ceea ce 
Allah a creat (intelectul) și ceea ce El a legiferat (religia). Atunci, de ce se 
tem oamenii să își folosească intelectul și să cugete?! 

„[...) Şi nu este decât a Lui înfăptuirea şi stăpânirea. Binecuvântat este 
Allah, Domnul lumilor (a oamenilor, a djinnilor și a tot ceea ce există)!” 


[Traducerea sensurilor Nobilului Coran, 7:54] 


Islamul este religia păcii 


Din cauza a ceea ce este prezentat adesea în mass-media, unii oameni sunt 
surprinși să afle că pacea ocupă un loc excepţional în islam. Musulmanul 
repetă cuvântul „pace” și simte semnificaţia acestuia de mai multe ori pe 
zi. Pacea este unul dintre numele Paradisului — „Casa Păcii”, salutul 
musulmanilor începe cu expresia „salām (pace)”, rugăciunea musulmanilor 
se termină cu repetarea de două ori a termenului de „salām (pace)”, iar 


numele religiei (islam) conţine semnificaţiile de pace și liniște. 


Islamul cheamă la pace și la recunoașterea drepturilor chiar și a celor mai 


slabe animale. Mesagerul lui Allah ne-a informat că: 


„O femeie a fost pedepsită pentru că a ţinut o pisică legată până când a 
murit şi, drept pedeapsă (pentru aceasta), ea a fost aruncată în lad. Ea nu a 


hrănit-o şi nu i-a dat apă atunci când a închis-o şi nici nu a lăsat-o liberă să 


mănânce insectele Pământului.” (Muslim 2242) 


De asemenea, el ne-a spus că o prostituată a intrat în Paradis deoarece i-a 
oferit unui câine însetat apă să bea. (Al-Bukhari 3280) 


Islamul oferă exemple minunate și legislații cu privire la drepturile 
oamenilor și la coexistenţă, indiferent de diferenţele religioase sau 
ideologice existente între ei. Aceasta merge până într-acolo încât Profetul 
Mohammed a avertizat că oricine rănește un nemusulman sau îl 
împovărează cu o muncă aflată dincolo de capacitatea sa va fi dușmanul 
nobilului Profet în Ziua Învierii. (Abu Dawud 3052) 


Cu toate acestea, la fel cum islamul cheamă la pacea cu cei din jur, el 
subliniază, de asemenea, necesitatea existenţei unei păci adevărate și 
drepte, care să le asigure tuturor drepturile pe care le merită, să îl oprească 
pe opresor de la asuprirea altora și care să îi nege uzurpatorului cele pe 
care le-a uzurpat. Pacea despre care islamul vorbește nu este una atât de 
înșelătoare, încât să îi lase hoţului ceea ce a furat și să îl forțeze pe 
proprietarul unei case să accepte un preţ scăzut (pentru proprietatea sa). 


(După cunoașterea acestei realități), mai rămân limbajul termenilor 
nedefiniţi și campaniile media pe care mulți oameni le folosesc pentru a își 
vinde poveștile și viziunile (greșite despre islam). (Însă, trebuie să fim 
conștienți de faptul că) orice scenă are mai multe fațete și orice poveste 


cunoaște mai multe forme. 


Există doar câteva persoane care poartă responsabilitatea căutării 
adevărului și a provocării mass-mediei pentru a obţine informaţiile din 
sursele corecte, oferind astfel o judecată echilibrată și detaliată cu privire la 
această chestiune. 


Mai jos, sunt câteva realităţi la care să reflectați... 


Au fost oamenii forţaţi să accepte islamul? 


De-a lungul istoriei, omul a folosit puterea pentru a își impune opinia, 


stăpânirea și interesele asupra altor oameni. Istoria este plină cu 


exemple de astfel de persoane, aparţinând tuturor religiilor și sectelor. 


Istoria vorbește despre un incident referitor la eliminarea devastatoare a 
locuitorilor nativi după venirea descoperitorilor și a imigranţilor în „Lumea 
Nouă”. Aceasta a mers până într-acolo încât Bartolome de Las Casas, 
pastorul spaniol, a spus descriind acest eveniment, în conformitate cu ceea 
ce auzise de la un martor ocular: „Locuitorii nativi nu erau priviţi ca fiinţe 
umane, ci, mai degrabă, se purtau cu aceștia mult mai rău decât cu niște 
animale.” 


O scurtă descriere a distrugerii Indiilor de Bartolome de Las Casas, 1552 


În opoziţie, ce au făcut musulmanii atunci când au stăpânit noi ţări? 


e Musulmanii au condus Andaluzia timp de opt secole: 
Musulmanii au condus Andaluzia (Spania) timp de 781 de ani (din anul 
711 până în 1492). În timpul acestei perioade, Andaluzia a fost centrul 
civilizației mondiale, iar musulmanii nu au forțat nici măcar un singur 
creștin să accepte islamul. Mai degrabă, ei au asigurat protejarea 
drepturilor creștinilor, au sporit comerțul acestora și le-au ridicat 
statutul în interiorul ţării. Musulmanii au eliminat asuprirea care 
fusese impusă asupra evreilor înainte de venirea lor. Istoria depune o 
mărturie amplă asupra unor asemenea fapte. Atunci când Izabela | și 
Ferdinand al-ll-lea au cucerit musulmanii din Spania, ei au înlăturat 
toate aspectele islamului. Au fost stabilite inchiziţii prin intermediul 
cărora să fie pedepsiți toți cei care încă mai practicau islamul, chiar și 
în secret! Musulmanii au fost alungaţi din casele lor. Cu toate acestea, 
este demn de menţionat, că, odată cu strămutarea musulmanilor, au 
fost strămutați și evreii din Andaluzia. Aceștia i-au urmat pe 
musulmani în țările islamice, unde au găsit locuri sigure pentru a trăi o 
viaţă plină de onoare. 


e Musulmanii au condus Egiptul timp de mai mult de 1400 de ani, 
timp în care au protejat statutul copţilor. 
Musulmanii au condus Egiptul încă de la începutul islamului, moment 
în care acesta a fost cucerit de către ‘Amr ibn Al-'As (Allah să fie 
mulțumit de el!), unul dintre companionii Mesagerului lui Allah. 
Aceștia nu numai că le-au garantat siguranţa de a își practica propria 
religie și le-au protejat locurile sfinte, ci, mai mult decât atât, 
musulmanii i-au salvat de sub opresiunea, tortura și privarea la care îi 
supuseseră bizantinii, din cauza diferenţelor existente între dogmele 
acestora, în ciuda faptului că aveau aceeași religie. În acele timpuri 
(ale conducerii musulmane), copţii și-au recâștigat libertatea propriei 
religii și a propriilor acte de adorare. Astăzi, copţii numără mai mult de 
cinci milioane de oameni. 


e Musulmanii au stăpânit India timp de aproximativ 1000 de ani și 
80% dintre cetăţenii săi erau nemusulmani. 
Musulmanii au condus subcontinentul indian timp de aproximativ 
1000 de ani, asigurându-le oamenilor aparţinând altor religii 
drepturile lor. Ei au îndepărtat opresiunea care plana asupra religiilor 
asuprite. Toţi istoricii afirmă că islamul nu s-a răspândit prin 
intermediul forței și nici nu a constrâns pe cineva să accepte această 
religie. 


e În cele mai mari ţări musulmane, islamul a pătruns fără niciun fel de 
război sau armată: 
Indonezia este o ţară care cuprinde una dintre cele mai mari 
comunităţi musulmane, ţinând cont că din cei peste 250 de milioane 
de locuitori, 87% sunt musulmani. Mulţi dintre aceștia au acceptat 
islamul datorită manierelor negustorilor musulmani, cu care făceau 
afaceri încă din secolul al XII-lea. Nici măcar o singură armată nu s-a 
aflat acolo, iar această ţară nu a cunoscut niciun fel de vărsare de 
sânge până când coloniile poloneze au ajuns acolo, apoi cele olandeze 
urmate de cele englezești. 


e Astăzi, islamul este religia cu cea mai rapidă creștere: 
Astăzi, islamul se răspândește cu o viteză uluitoare în toate părțile 
lumii, din America până în Europa și din Africa până în Asia . Dacă 
aruncăm o privire la puţinele resurse ale musulmanilor și la neputinta 
acestora, precum și la campaniile mass-mediei pentru a distorsiona 
imaginea islamului prin intermediul unor informaţii false și prin 
prezentarea unor exemple negative care nu au nimic de a face cu 
islamul, nu putem să nu ne întrebăm dacă europenii care acceptă 
astăzi islamul o fac prin constrângere sau din mulţumire și din propria 
alegere?! 


e Realitatea pe care fiecare cercetător o va afla este aceea că grija 
musulmanilor faţă de drepturile celor din jur și respectarea alegerilor 
acestora și a culturilor lor au avut un impact măreț asupra 
nemusulmanilor și a faptului că aceștia au îmbrățișat islamul. Acesta 
nu a fost un act de bunăvoință din partea musulmanilor (faţă de 


nemusulmani), ci o implementare și o acțiune aflată în conformitate 
cu principiul pe care Allah îl subliniază în Nobilul Coran cu claritate: 
„Nu este silire la credinţă! Răzvedită este deosebirea dintre Calea cea 
Dreaptă şi rătăcire (...)” [Traducerea sensurilor Nobilului Coran, 2:256] 


Islamul și răspândirea libertăţii 


Sclavia a fost un sistem extrem de cunoscut în cadrul multor societăţi și 
civilizaţii, așa cum au fost cele romane, indiene, persane și altele. Oamenii 
au fost înrobiţi în astfel de civilizaţii din cauza unor motive diferite, precum 


rasismul sau plăcerea de a îi înrobi și exploata pe alţii. 


Sclavia a fost un sistem extrem de cunoscut în cadrul multor societăţi și 
civilizaţii, așa cum au fost cele romane, indiene, persane și altele. Oamenii 
au fost înrobiţi în astfel de civilizaţii din cauza unor motive diferite, precum 


rasismul sau plăcerea de a îi înrobi și exploata pe alţii. 


În acele timpuri, un sclav avea un statut degradant și disprețuit, era lipsit 
de valoare sau, mai degrabă, el nu avea deloc onoare. Comportamentul 
față de el nu avea niciun fel de legătură cu umanitatea. El nu era nimic 
altceva decât o creatură menită să slujească și să aducă distracţie. Nu era o 
problemă nici măcar legarea lui în lanţuri în timpul muncii pe care o făcea, 
astfel încât să nu poată scăpa. Mai mult decât atât, nu era niciun fel de 
problemă în moartea sau uciderea lor, dacă această acţiune conducea la 
plăcerea stăpânilor, așa cum a fost cazul luptelor populare din jurul 
Colosseumului roman, unde sclavii se luptau până la moarte, pentru 


mulțumirea și distracţia propriilor stăpâni. 


Apoi, acum mai bine de 1400 de ani, a venit islamul, drept călăuzire pentru 
întreaga omenire. Acesta a schimbat în totalitate astfel de concepte, 
întorcând totul cu susul în jos, începând cu tratarea sclavilor în cel mai bun 
mod cu putinţă și sfârșind cu stabilirea anumitor legi, care chemau la 


emanciparea lor. 


Astfel, aceștia nu trebuiau chemaţi decât folosindu-se cele mai bune nume 
și descrieri. Profetul Mohammed a spus: „(...) Nimeni nu ar trebui să spună 
sclavul meu sau sclava mea, ci ar trebui să spună băiatul meu și fata mea.” 

(Al-Bukhari 2414) 


Deși musulmanului nu i se cere să își hrănească propriii copii cu același tip 
de mâncare pe care îl mănâncă, este obligatoriu pentru el (să facă astfel) cu 
sclavul său!... Profetul a spus: „(...) Servitorii tăi sunt fraţii tăi pe care Allah 
i-a pus sub autoritatea ta. Oricine îl are pe fratele său sub autoritatea sa, 
să-l hrănească din ceea ce mănâncă, să-l îmbrace cu ceea ce se îmbracă şi 
să nu-l împovăreze cu mai mult decât poate suporta. Dacă îl împovăraţi cu 


mai mult decât poate îndura, atunci ajutaţi-l.” (Al-Bukhari 2407) 


Printre astfel de învățături se află și faptul că el a spus că tratamentul rău 
aplicat sclavilor și desconsiderarea acestora (sau lovirea lor) sunt un păcat, 
a cărui ispășire necesită eliberarea acelui sclav. Profetul a spus: „(...) Pentru 
cel care îi dă o palmă sclavului său sau îl lovește, ispășirea (pentru aceasta) 
este eliberarea lui.” (Muslim 1657) 


O strategie menită să aducă emanciparea, educarea și onorarea sclavilor, 


ajutându-i să depășească obstacolele cu care se confruntă. 


Cunoaștem că mișcarea populară pentru eliberarea sclavilor a lui Lincoln 
din America a emis Proclamaţia pentru emanciparea acestora abia în anul 
1863, fapt care a condus la multe procese și războaie, care au dus la o 
aparentă emancipare a sclavilor și, mai apoi, la rasism, iar efectele sale 
devastatoare au putut fi simţite timp de mai bine de o sută de ani. De 
asemenea, regimul apartheid (segregare rasială) din Africa de Sud a fost 
abolit abia între anii 1990-1993. Însă, acum mai bine de 1400 de ani, 
islamul a venit cu o strategie menită să elimine sclavia și să aducă 
emanciparea sclavilor, având la bază îngustarea ușilor robiei și îngreunarea 


existenţei ei! 


Nici măcar un singur verset din Nobilul Coran nu poruncește sclavia, însă 


există zeci de versete care îndeamnă la emanciparea și eliberarea sclavilor. 


Niciun alt sistem legislativ sau religie nu a adus o Lege atât de măreaţă cu 
privire la libertatea oamenilor (așa cum a făcut islamul). Aproape toate 
ispășirile (însemnând pedeapsa și procesul disciplinar așa cum este, spre 
exemplu, cazul celui care jură că va face un anumit lucru, după care își 
schimbă părerea) încep cu eliberarea unui sclav dacă persoana deţine unul, 
iar în caz contrar, dacă are posibilităţile financiare, să meargă să caute unul, 


să îl cumpere și apoi să îl elibereze. 


De asemenea, Profetul Mohammed a accentuat importanţa eliberării 
sclavilor, indiferent care este religia acestora și fără a avea un motiv special, 
spunând că această acțiune este una dintre cele mai bune fapte în faţa lui 
Allah: „Celui care eliberează un sclav, (să ştie că) Allah îi va elibera din lad 
un membru (al trupului său) pentru fiecare membru al trupului (sclavului 
său) (...)” (Muslim 1509) 


Cunoscuta Proclamatie de emancipare a Președintelui Lincoln. 


Islamul îl obligă pe stăpân să accepte cererea sclavului său în cazul în care 
acesta dorește să plătească pentru eliberarea lui. [A se vedea Traducerea 
sensurilor Nobilului Coran, 24:33] 


Există multe astfel de reguli în islam care să determine comunitatea 
musulmană să elibereze toți sclavii și să le schimbe nivelul de trai. 
Muezinul (persoana care cheamă la rugăciune, având una dintre cele mai 
importante îndatoriri religioase) Mesagerului lui Allah, Bilal ibn Rabah 
(Allah să fie mulţumit de el), a fost un astfel de sclav. 

În timp ce astăzi lumea aplaudă și este uimită de alegerea unui președinte 
care are o anumită culoare a pielii, în secolul VII, în Mecca — cetatea 
musulmanilor și leagănul islamului — exista un lider pe nume Ibn Abzi, care 
era unul dintre cei eliberați din sclavie... 

În timp ce ne amintim că primul student de culoare a fost admis în școlile 
din America în anul 1957, fapt care a făcut obiectul opoziţiei și al 
dezaprobării albilor, nu trebuie să uităm faptul că, acum mai bine de 
paisprezece secole, cel mai măreț învăţat din Mecca, cel căruia toți oamenii 
i-au cerut opinia cu privire la pelerinaj, a fost Ata’ ibn Abu Rabah. Acesta 
era un bărbat din Africa, al cărui tată fusese eliberat din sclavie în perioada 


timpurie a islamului. 


Acum mai bine de 1400 de ani, islamul a venit cu o strategie menită să 
elimine sclavia și să aducă emanciparea sclavilor, având la bază îngustarea 


ușilor robiei și îngreunarea existenţei ei! 


Allah a creat oamenii pentru a Îl adora. El le-a trimis acestora Mesageri 
care să îi înveţe Legea lui Allah și să le reamintească de religia Lui. Ei s-au 
străduit pentru a reînvia religia oamenilor și pentru a le îmbunătăţi viaţa 


lumească. Aceștia au fost modele de bun comportament pentru naţiunile 


lor, au luptat împotriva pervertirilor și au chemat oamenii la Calea cea 
Dreaptă. Ei au fost trimiși astfel încât, în Ziua Judecăţii, oamenii să nu aibă 
niciun fel de scuză cu privire la refuzul de a crede în Allah în viaţa lor 


lumească... Așadar, care este realitatea cu privire la acești Mesageri? 


Caracterul uman al acestor Mesageri: 


Nobilul Coran afirmă în nenumărate versete că toţi Mesagerii (Pacea fie 
asupra lor!) au fost oameni, pe care Allah i-a distins cu Revelația și cu 
Mesajul (Adevărului). Deși Profeţii (Pacea fie asupra lor!) au fost oameni la 
fel ca noi toţi, ei au avut un statut mai înalt în ceea ce privește puritatea și 
corectitudinea, fapt care a făcut ca Allah să îi aleagă pentru a transmite 
Mesajul și religia Sa omenirii, după cum a fost menţionat în Nobilul Coran: 
„Spune (o, Mohammed): «Ci eu sunt doar un om, ca şi voi! Şi mi s-a revelat 
mie că Domnul vostru este un Domn Unic! (...)»” [Traducerea sensurilor 
Nobilului Coran, 18:110] 


Așadar, toţi Mesagerii (Pacea fie asupra lor!) au fost oameni. Ei s-au născut 
asemenea tuturor oamenilor, au murit asemenea tuturor fiinţelor umane și 
s-au îmbolnăvit asemenea tuturor. Aceștia nu diferă de restul oamenilor în 


ceea ce privește trupul și nevoile lor. 


Ei nu au avut niciun fel de caracter divin, deoarece divinitatea Îi aparţine 
doar lui Allah, Unicul. Cu toate acestea, ei au fost oameni cărora le-a fost 
trimisă Revelația, ceea ce înseamnă că Porunca lui Allah a venit la ei prin 


intermediul îngerilor sau pe alte căi. 


Naţiunile anterioare au fost uimite în ceea ce privește Revelația, iar Allah 
le-a respins mirarea, explicându-le că nu au niciun fel de motiv pentru 


aceasta, deoarece ea este modalitatea prin care El îi transmite creaţiei Sale 


călăuzirea și învăţăturile religiei Lui. [A se vedea Traducerea sensurilor 
Nobilului Coran, 10:2] 


Moderaţia în comportamentul Mesagerilor: 


Allah i-a ales pe cei mai buni din creaţia Sa pentru a transmite Mesajul. 
Aceștia sunt oameni cu un statut înalt, de o extraordinar de mare 
corectitudine și evlavie. Nobilul Coran îi descrie pe Mesageri (Pacea fie 
asupra lor!) ca fiind cei călăuziţi, făcători de bine, dreptcredincioși, cei aleși 
și preferaţi înaintea oricărei alte creaţii. [A se vedea Traducerea sensurilor 
Nobilului Coran, 6:84] 

Dacă unul dintre Mesageri (Pacea fie asupra sa!) comitea o anumită 


greșeală, Allah îl atenţiona cu privire la aceasta, astfel încât el să se căiască 
și să abandoneze acea chestiune. Motivul greșelii sale nu este una care ţine 


de intenţie, iar aceasta nu schimbă cu nimic Mesajul cu care Allah l-a 


trimis. 


Nobilul Coran îi descrie în mod detaliat pe Profeţi (Pacea fie asupra lor!), 
fără a exagera (în privinţa lor) și fără a fi părtinitor. Ei au fost infailibili în 
ceea ce privește păcatele majore, iar ei nu au fost nici zeități, nici copii ai 
unor zeități. Aceștia nu au avut niciun fel de caracter divin și nici nu au fost 


o divinitate. 


Acest fapt devine clar prin ceea ce spune Allah în Nobilul Coran cu privire la 
conversaţia care va avea loc în Ziua Judecăţii. Prin aceasta, Allah dorește să 
demonstreze nevinovăția Profetului Său, Isus (Pacea fie asupra sa!), în ceea 
ce privește actele de adorare pe care oamenii i le dedică: „Şi când va zice 
Allah (în Ziua Învierii): «O, Isus, fiu al Mariei! Le-ai spus tu oamenilor: 
„Luaţi-mă pe mine şi pe mama mea drept dumnezei în locul lui Allah?”», el 
îi va răspunde: «Mărire Ţie! Eu nu aş fi putut să spun ceea ce nu aveam 
dreptul să spun! Dacă aş fi spus, ai şti, căci Tu doară ştii ce este în sufletul 
meu, pe când eu nu ştiu ce este în sufletul Tău! Doară Tu eşti Marele 
Ştiutor al celor neştiute! ~ Eu nu le-am spus decât ceea ce mi-ai poruncit: 
„Adoraţi-L pe Allah, Domnul meu şi Domnul vostru!” Şi am fost martor 
asupra lor atâta vreme cât m-am aflat printre ei. Şi după ce m-ai luat la Tine 
(prin ridicarea la Cer), ai fost doar Tu Priveghetor peste ei, căci Tu eşti 
Martor tuturor lucrurilor!»” [Traducerea sensurilor Nobilului Coran, 5:116- 
117] 


Poziţia islamului cu privire la Mesageri: 


Unii oameni consideră că Nobilul Coran conţine doar episoade din viaţa 
Mesagerului lui Allah și informaţii despre el. Ei sunt uimiţi atunci când află 
că Nobilul Coran menţionează numele Profetului Isus (Pacea fie asupra sa!) 


de mai mult de douăzeci și cinci de ori, absolvindu-l, astfel, de acuzaţiile 


false. La fel, Profetul Moise (Pacea fie asupra sa!) este menţionat de o sută 
treizeci și șase de ori, în timp ce numele Profetului Mohammed, cel căruia 


i-a fost revelat Coranul, nu este menţionat decât de cinci ori. 


Într-o perioadă în care mulţi dintre adepţii celorlalte religii nu recunosc alți 
Profeţi în afară de cei aparținând propriei religii, arătând dușmănie faţă de 
toţi ceilalți Mesageri, cel care citește Coranul găsește multe versete prin 
care i se spune că o persoană nu devine musulmană dacă nu crede în toţi 
Mesagerii lui Allah (Pacea fie asupra lor!). De asemenea, dacă aceasta nu 
crede în oricare dintre ei, sau se îndoiește de adevărul Mesajului său, sau îl 
acuză de falsitate, ea iese în afara islamului. Nobilul Coran afirmă faptul că 
Mesagerul lui Allah și cei care au crezut în el și în cele cu care a venit de la 
Allah au crezut, de asemenea, în Allah, în îngeri și în toţi Mesagerii (Pacea 
fie asupra lor), fără a face vreo deosebire între ei. [A se vedea Traducerea 
sensurilor Nobilului Coran, 2:285] 


Oricine citește Coranul va ști că multe dintre Capitolele sale au fost numite 
după Profeţi, precum Ibrăhim (Avraam), Yusuf (Iosif) etc. Mai mult decât 
atât, Allah a numit un Capitol întreg după numele lui Mariam (Maria) cea 


pură, mama lui Isus (Pacea fie asupra lor). 


Poziţia islamului cu privire la Isus (Pacea fie asupra sa!) 


Isus (Pacea fie asupra sa!) este privit ca fiind una dintre cele mai 
proeminente figuri din istorie și una dintre cele mai măreţe personalităţi, 
care a oferit bunătate omenirii. Poziţia oamenilor cu privire la el diferă, 
mergând de la cei care l-au divinizat (numindu-l Dumnezeu) sau care l-au 
numit Fiul lui Dumnezeu la cei care îi arată dușmănie și i-au atribuit 
anumite slăbiciuni și acuzaţii false. Așadar, care este poziția islamului cu 


privire la el (Pacea fie asupra sa!)? 


1. Isus (Pacea fie asupra sa!) a fost unul dintre cei 
mai măreți Mesageri ai lui Allah: 


Nobilul Coran afirmă că Isus (Pacea fie asupra sa!) este unul dintre cei mai 


măreţi Mesageri ai lui Allah și că mama sa, o femeie dreptcredincioasă, 


devotată Domnului ei, cea castă și pură, l-a conceput pe Isus (Pacea fie 
asupra sa!) prin Puterea lui Allah, fără a avea un tată. El (Allah) l-a creat în 
mod miraculos, la fel cum a făcut-o cu Adam (Pacea fie asupra sa!), care a 
fost creat fără a avea o mamă sau un tată, după cum a fost menţionat în 
Nobilul Coran. Isus (Pacea fie asupra sa!) este un miracol permanent, 
asemenea lui Adam (Pacea fie asupra sa!), pe care Allah l-a creat fără a 
avea părinţi. În mod asemănător, Allah l-a creat pe Isus (Pacea fie asupra 
sa!) fără a avea un tată, doar prin Puterea Lui, prin care spune doar „Fii!” și 
acesta este: 

„Înaintea lui Allah, Isus este asemenea lui Adam, pe care El l-a făcut din lut 
şi apoi i-a zis lui: «Fii!» şi el a fost.” [Traducerea sensurilor Nobilului Coran, 
3:59] 


2. Un musulman crede în miracolele sale: 


De asemenea, un musulman crede în miracolele pe care Isus (Pacea fie 
asupra sa!) le-a înfăptuit cu permisiunea lui Allah, așa cum au fost 
vindecarea leproșilor și a orbului, oferirea vieții celui mort și informarea 
oamenilor cu privire la ceea ce mâncau sau depozitau în propriile case. 
Toate cele amintite s-au petrecut cu Voia lui Allah, iar El a făcut din toate 


acestea dovezi clare ale adevărului Profeţiei sale și ale Mesajului transmis. 


3. Cartea nobilă a lui Allah — Injil (Biblia) — i-a fost 
revelată lui: 


Nobilul Coran accentuează faptul că Allah i-a revelat lui Isus (Pacea fie 
asupra sa!) una dintre cele mai măreţe Cărţi ale Sale — Injil-ul (Biblia) — 
drept călăuzire pentru omenire, ca o îndurare și lumină pentru aceasta. 


Injil-ul (Biblia) nu a fost o Carte scrisă, ci ea a circulat în mod oral, fapt 


pentru care a suferit de-a lungul timpului numeroase modificări și 
interpretări. 


4. El (Pacea fie asupra sa!) a fost un om, nu 
Dumnezeu: 


Islamul accentuează faptul că Isus (Pacea fie asupra sa!) a fost un om dintre 
urmașii lui Adam (Pacea fie asupra sa!), pe care Allah l-a favorizat și l-a 
trimis la fiii lui Israel, oferindu-i nenumărate miracole. El (Pacea fie asupra 
sa!) nu are niciun fel de atribut al Stăpânirii sau al divinității, după cum 
spune Allah în Nobilul Coran: „El (Isus) nu este decât un rob, asupra căruia 
Noi ne-am revărsat harul Nostru şi din care am făcut o pildă pentru fiii lui 
Israel.” [Traducerea sensurilor Nobilului Coran, 43:59] 


5. El (Pacea fie asupra sa!) nu a fost răstignit, ci a 
fost ridicat viu la Cer: 


Din perspectiva islamică, Isus (Pacea fie asupra sa!) nu a fost ucis și nici nu 
a fost răstignit, ci a fost ridicat la Cer de către Allah pe când era încă în 
viaţă. Atunci când dușmanii săi au dorit să îl ucidă, Allah a făcut ca un alt 
om să semene cu el (Pacea fie asupra sa!), fapt pentru care acesta a fost 
ucis și răstignit, în timp ce oamenii credeau că este Isus (Pacea fie asupra 
sa!). În ceea ce îl privește pe Isus (Pacea fie asupra sa!), el a fost ridicat la 
Cer pe când era încă în viață, după cum menţionează Nobilul Coran. [A se 


vedea Traducerea sensurilor Nobilului Coran, 4:157-158] 


Arborele genealogic al Profeţilor (Pacea fie asupra 
lor!): 


Profeţii lui Allah (Pacea fie asupra lor!) sunt numeroși, iar mai jos i-am 


enumerat doar pe cei mai cunoscuți dintre ei: 


Adam: părintele întregii omeniri. Allah l-a creat din lut și i-a făcut pe îngeri 
să se prosterneze în faţa lui, ca o formă de salut și onoare faţă de el. El 
(Adam, pacea fie asupra sa!) a fost făcut să coboare din Paradis pe 
Pământ. 


Nuh (Noe): i-a chemat pe oameni la religia lui Allah, iar aceștia nu au 
crezut. Ei au fost distruși de către potop, iar el (Pacea fie asupra sa!) și 
aceia care au crezut dintre oamenii din comunitatea sa au fost salvaţi prin 


intermediul arcei. 


Ibrăhim (Avraam): părintele Profeţilor și unul dintre cei mai măreţi 
Mesageri care au chemat la Unicitatea lui Allah (monoteism). El (Pacea fie 
asupra sa!) a fost primul care a construit Ka'bah cea sfântă, direcția spre 


care se îndreaptă astăzi musulmanii în timpul rugăciunii. 


Ismă'il (Ismael): fiul lui Avraam (Pacea fie asupra sa!). El este cel care l-a 
ajutat pe tatăl său la construirea sanctuarului Ka'bah. 


Ishăq (Isaac): fiul lui Avraam (Pacea fie asupra sa!). El s-a născut după ce 
îngerii i-au oferit tatălui său, Avraam (Pacea fie asupra sa!), vestea cea 
bună. 


Ya'qub (lacob): fiul lui Isaac (Pacea fie asupra sa!) care a fost cunoscut 
drept Israel. La el și la fiii săi se referă termenul de israeliți. 


Yusuf (Iosif): fiul lui lacob (Pacea fie asupra sa!). El a fost testat cu multe 
încercări, devenind, într-un final, una dintre cele mai puternice persoane 


care l-au ajutat pe conducătorul Egiptului. 


Musa (Moise): este unul dintre cei mai măreţi Mesageri ai lui Allah trimiși 
la fiii lui Israel. Lui i-a fost revelată Tora. El a fost înzestrat cu miracole și 


minuni, însă Faraonul Egiptului l-a defăimat, iar pentru aceasta, Allah l-a 


înecat în mare pe cel din urmă. Moise (Pacea fie asupra sa!) și aceia care se 


aflau alături de el au fost salvaţi. 
Dāwūd (David): un Profet căruia i s-a oferit stăpânirea peste poporul său. 


Suleimăn (Solomon): fiul lui David (Pacea fie asupra sa!), un Profet căruia 


Allah i-a oferit un regat măreț și i-a supus multe creaturi. 


Zakariya (Zaharia): unul dintre Profeţii lui Allah dintre fiii lui Israel. El a fost 
cel care a avut grijă de Mariam (Maria), mama lui Isus (Pacea fie asupra 
lor!), fiind responsabil pentru creșterea și educaţia ei. El (Pacea fie asupra) 
a fost dăruit cu un băiat pe nume Yahya (loan Botezătorul), în ciuda vârstei 
sale înaintate și a sterilităţii soţiei sale. 


Isa (Isus): a fost unul dintre cei mai măreţi Mesageri, pe care Allah l-a creat 
având o mamă, dar nu și un tată. El (Pacea fie asupra sa!) a fost trimis la fiii 


lui Israel cu Injil (Biblia) și a fost înzestrat cu nenumărate miracole. 


Mohammed: Pecetea Profeţilor, trimis pentru întreaga omenire. El a 
crezut în toţi Mesagerii trimiși mai înainte de el. Allah i-a revelat Coranul, 


ca un miracol etern. 


Nu există preoţie în islam 


Observăm că multe religii au oferit o preferinţă religioasă anumitor indivizi, 
pe care i-au plasat deasupra altora, legând actele de adorare ale oamenilor 
și credința acestora de mulţumirea și acceptarea acestor oameni — care, 
conform acestor religii — sunt intermediari între oameni și Dumnezeu. Ei au 
puterea de a le oferi iertare oamenilor și pot cunoaște necunoscutul — 
conform credinţei acestora. De asemenea, aceste religii au afirmat că orice 
act de neascultare față de acești oameni (privilegiați) reprezintă principala 


cauză a nenorocirilor. 


Cu toate acestea, în islam nu există o asemenea slujbă care poartă numele 
de „preot” sau „sfânt”, deoarece islamul a onorat omul și i-a ridicat 
statutul, eliberându-l de sub orice fel de suveranitate spirituală care să 
servească drept intermediar între acesta și Allah. De aceea, islamul afirmă 


că fericirea omenirii, căinţa sau actele de adorare nu sunt legate de o 


persoană, indiferent cât de evlavioasă ar fi aceasta. 


De asemenea, islamul l-a eliberat pe om de sub suveranitatea intelectuală, 
care pretinde că deținerea cunoașterii religioase îi aparţine în mod exclusiv 
acesteia. Așadar, descoperim faptul că Nobilul Coran nu numai că a făcut ca 
deținerea cunoașterii religioase și înţelegerea acesteia să fie un drept al 
tuturor oamenilor, ci, mai mult decât atât, a făcut din aceasta o obligaţie, 
cerându-le tuturor musulmanilor să înveţe Nobilul Coran, să îl înțeleagă, să 
reflecte asupra sensurilor acestuia și apoi să îi pună în aplicare învăţăturile. 


[A se vedea Traducerea sensurilor Nobilului Coran, 38:29] 


Astfel, actele de adorare și credinţa sunt acţiuni între om și Domnul său și 
nimeni nu poate fi un mijlocitor în această privință. Allah Preaînaltul și 
Preaslăvitul este aproape de robii Săi, aude suplicaţiile acestora și le 
răspunde. De asemenea, El vede actele lor de adorare și rugăciunile și îi 
răsplătește în conformitate cu acestea. Nicio ființă umană nu are dreptul de 
a acorda iertarea sau de a accepta căinţa, iar de fiecare dată când un rob se 
căiește și face aceasta cu sinceritate, Allah îl iartă, deoarece El, Preaînaltul, 
este aproape de toţi (robii Săi) atât timp cât aceștia se întorc către El, după 
cum spune în Nobilul Coran: „Şi dacă te vor întreba robii Mei despre Mine, 
(spune-le că) Eu sunt aproape, răspund rugii celor care Mă cheamă, atunci 
când Mă cheamă, dar şi ei să-Mi răspundă şi să creadă în Mine. Poate că ei 
vor fi bine călăuziţi!” [Traducerea sensurilor Nobilului Coran, 2:186] 


Există vreun ritual special pentru a intra în islam? 


Nu există niciun fel de ritualuri complicate pentru acceptarea islamului care 
trebuie îndeplinite de către cel care vrea să îl accepte. De asemenea, nu 
este necesar ca acest lucru să se petreacă într-un anumit loc sau în 


prezenţa unei anumite persoane, ci este de ajuns doar ca acela (care 


dorește aceasta) să rostească cele două mărturisiri de credinţă, înțelegând 
semnificaţiile acestora, crezând în ele și supunându-se poruncilor lor. Cele 
două mărturisiri de credinţă sunt: 


e Ash-hadu an lā ilăha illa Allah (Mărturisesc că nu există altă divinitate 
demnă de adorare în afară de Allah — fapt pentru care Îl voi adora 
doar pe El, fără a Îi asocia pe nimeni altcineva în adorare). 


e Wa ash-hadu anna Muhammadan rasul Allah (și mărturisesc că 
Mohammed este Mesagerul lui Allah — trimis pentru toți oamenii, fapt 
pentru care mă voi supune poruncilor sale, mă voi abţine de la ceea 
ce el a interzis și îl voi adora pe Allah în conformitate cu regulile și 
Tradițiile sale). 


Cine este Mesagerul islamului? 


Acesta este unul dintre numele cele mai comune în zilele noastre, care 

înseamnă „cel demn de laudă”, cineva pe care oamenii îl laudă pentru 
comportamentul și acţiunile sale. 


Așadar, cine este Mohammed? 


Numele Mesagerului islamului: 
Mohammed ibn ‘Abd Allah ibn ‘Abd Al-Muttalib ibn Hăshim Al-Quraiși (570- 
632). 


Toţi musulmanii cred că: 


e El este Mesagerul lui Allah trimis pentru întreaga omenire: Allah l-a 
trimis pe Mohammed tuturor oamenilor aparţinând unor naţiuni și 
rase diferite, făcând ca supunerea faţă de el să fie obligatorie pentru 
întreaga omenire. Nobilul Coran spune: „Spune (o, Mohammed): «O, 
oameni! Eu sunt pentru voi toţi Trimisul lui Allah (...)»” [Traducerea 
sensurilor Nobilului Coran, 7:158] 


e Allah i-a revelat Coranul: Allah i-a revelat lui Mohammed ultima și cea 
mai măreaţă dintre Cărţile Sale, Coranul, care nu conţine niciun fel de 
minciună. 

e El este Pecetea tuturor Profeţilor și Mesagerilor: Allah l-a trimis pe 
Mohammed ca încheietor al tuturor Profeţilor, fapt pentru care niciun 
alt Profet nu va mai veni după el, după cum spune Coranul: „(...) el 
este Trimisul lui Allah şi încheietorul Profeţilor (...)” [Traducerea 
sensurilor Nobilului Coran, 33:40] 


Un scurt tur pentru cunoaşterea Mesagerului 
islamului, Mohammed: 


1. Nașterea sa El (Pacea și binecuvântarea lui Allah fie asupra sa!) s-a 
născut în vestul Peninsulei Arabice, în Mecca, în anul 570. Tatăl său a murit 
încă înainte ca el (Pacea și binecuvântarea lui Allah fie asupra sa!) să se 
nască. Și-a pierdut mama pe când era doar un copilaș, moment în care a 
fost luat în grijă de către bunicul său, ‘Abd Al-Muttalib, iar apoi (după 
moartea acestuia) de către unchiul său, Abu Tâlib 


2. Viaţa și creșterea sa: El (Pacea și binecuvântarea lui Allah fie asupra sa!) 
a trăit printre cei din tribul Quraiș timp de patruzeci de ani, până la 
primirea Profeţiei (570-609). A fost un model de caracter bun, 
corectitudine și excelenţă. Printre oamenii săi era cunoscut ca fiind „cel 
sincer” și „demn de încredere”. A lucrat ca păstor și apoi, drept 
comerciant. 

Înainte de islam, Mesagerul lui Allah (Pacea și binecuvântarea lui Allah fie 
asupra sa!)) a fost un monoteist, adorându-L pe Allah conform religiei lui 
Avraam (Pacea fie asupra sa!), respingând idolatria și toate formele de 
păgânism. El (Pacea și binecuvântarea lui Allah fie asupra sa!) nu știa nici să 
scrie, nici să citească. 


3. Misiunea sa: După ce Mesagerul lui Allah a împlinit vârsta de patruzeci 
de ani și în timp ce se afla în contemplare și adorare la peștera Hiră' din 
muntele Nur (unul dintre munţii aflați în apropierea orașului Mecca), a 
primit Revelația lui Allah. Coranul a început să îi fie revelat, iar primul lucru 
ce i-a fost revelat a fost Cuvântul lui Allah: „Citeşte! În Numele Domnului 
tău Care a creat (tot ceea ce există).” [Traducerea sensurilor Nobilului 
Coran, 96:1] 

Acest verset a venit pentru a anunţa faptul că această misiune, încă de la 
începutul ei, reprezintă o nouă epocă a cunoașterii, a lecturii, a luminii și a 
călăuzirii pentru oameni. Apoi, revelarea Nobilului Coran a continuat timp 
de douăzeci și trei de ani 


4. Începutul chemării sale: Mesagerul lui Allah a început chemarea la 
religia lui Allah în mod secret, acest lucru durând timp de trei ani. După 
aceea, el a făcut acest lucru în mod public și deschis în Mecca, fapt care a 
durat alţi zece ani. Mulţi dintre adepţii săi aparţineau clasei sociale slabe și 
sărace, lucru care s-a întâmplat în cazul tuturor Mesagerilor lui Allah (Pacea 
fie asupra lor!). Trimisul lui Allah și adepţii săi s-au confruntat cu diferite 
tipuri de opresiune și nedreptate din partea tribului Quraiș. El le-a 
prezentat islamul triburilor care veneau la Mecca pentru a efectua 
pelerinajul. Această credinţă a fost acceptată de către oamenii din Medina, 
oraș către care au început să migreze musulmanii puțin câte puţin. 


5. Emigrarea sa: În anul 622, el a emigrat către Medina Al-Munawwarah, 
numită apoi Yathrib. El avea cincizeci și trei de ani și a emigrat doar după 
ce liderii tribului Quraiș au complotat împotriva lui și au făcut eforturi 
pentru a îl ucide. El a locuit aici timp de zece ani, perioadă în care i-a 
chemat pe oameni la islam, învăţându-i despre rugăciune, caritate, un 
comportament bun și toate celelalte principii islamice. 


6. Răspândirea islamului: Mesagerul lui Allah a pus bazele civilizaţiei 
islamice în Medina după emigrarea sa (622-623) și a fondat temelia 
comunităţii islamice. El a abolit rasismul tribal și a răspândit cunoașterea. 
A pus bazele dreptăţii, corectitudinii, fraternității, cooperării și a legislaţiei. 
Unele triburi au încercat să facă islamul să piară, fapt pentru care au urmat 
numeroase bătălii și expediţii care au condus la biruinţa religiei lui Allah și a 
Mesagerului Său. Apoi, multe dintre triburile arabe au acceptat islamul. 
Mecca, nenumărate cetăţi și triburi din Peninsula Arabă au aderat la islam 
de bunăvoie, fiind mulţumiţi de această religie măreaţă. 


7. Moartea sa: În luna islamică Safar a anului 11 după emigrarea sa și după 
ce Mesagerul lui Allah își transmisese Mesajul, iar Binecuvântarea lui Allah 
asupra omenirii a fost completată prin completarea religiei, Profetul a 
suferit de febră și a murit în timpul zilei de luni din luna islamică Rabbi“ Al- 
Awwal, în cel de al unsprezecelea an de după emigrarea sa, dată care 
corespunde cu 6.08.632 d. Hr. El avea șaizeci și trei de ani în momentul 
morţii sale. A fost înmormântat în camera 'Aishei (Allah să fie mulţumit de 
ea!), lângă Masjid An-Nabawi (Moscheea Profetului). 


Mohammed, Mesagerul lui Allah, din perspectiva oamenilor 
imparţiali 


Nicio persoană imparţială care studiază povestea Profetului Mohammed, 
indiferent de cultura sa, nu poate evita să se simtă extrem de surprinsă și 
să se minuneze de fiecare parte a biografiei sale eterne. Am găsit învățați, 
filosofi și oameni de litere din Occident și Orient care depun mărturie cu 
privire la aceasta, despre care scriu în cărţile lor și vorbesc în discursurile 


lor. Dintre aceștia, amintim: 


„Am vrut să îl cunosc pe cel care deţine astăzi o putere incontestabilă peste 


inimile a milioane de oameni (...) și m-am convins că nu a fost sabia cea 


care a ajutat islamul să ajungă atât de departe. Au fost simplitatea și 
modestia Profetului, îndeplinirea scrupuloasă a promisiunilor sale, 
devotamentul său intens faţă de prietenii și de adepţii lui, curajul lui și 
încrederea absolută în Dumnezeu și în propria misiune. Acestea și nu sabia 
i-au deschis toate drumurile și l-au ajutat să depășească toate obstacolele. 
Când am închis cel de al doilea volum (din biografia Profetului) mi-a părut 
rău că nu am avut să citesc mai mult despre această viață măreaţă.” 
(Operele adunate ale lui Mahatma Gandhi, vol. 25, p. 127) 


În binecunoscuta sa carte — Civilizaţii istorisite, Will Durant a spus „Dacă 
judecăm măreţia după impactul asupra oamenilor, atunci trebuie să 
spunem că Mesagerul musulmanilor este cel mai măreț dintre cei măreţi 
din istorie. El a încercat să ridice nivelul spiritual și moral al oamenilor care 
au trăit ca barbari, sub căldura soarelui și într-un deșert necultivat. El a 
reușit mult mai multe decât oricare alt reformator din întreaga istorie și nu 
putem găsi un al bărbat în afară de el care să fi obţinut tot ceea ce și-a 
dorit (...) Atunci când a început să îi cheme pe oameni la islam, Peninsula 
Arabă era asemenea unui deșert necultivat, în care locuiau triburile 
păgâne, ai căror membri erau puţini și al căror cuvânt era divizat. Însă, 
atunci cânt a murit Profetul, erau o naţiune (adică au devenit o naţiune, 
compusă din mulţi oameni, unită de un singur cuvânt). Ela ţinut în frâu 
fanatismul și superstițiile, stabilind o religie ușoară, clară și puternică, mai 
presus de iudaism, creștinism și de vechile religii (păgâne) ale ţării sale. El a 
reușit să câștige o sută de bătălii de-a lungul unei singure generaţii și să 
construiască o ţară măreaţă într-un singur secol. Aceasta a reușit să rămână 
până în prezent o forță intrinsecă măreaţă.” (A se vedea: Civilizaţii istorisite: 
Era credinţei, volumul IV, p. 174) 


În binecunoscuta sa carte, Cei 100 — topul celor mai influente persoane din 


istorie, Michael H. Hart și-a început lista celor mai influente persoane cu 


Mohammed, justificând alegerea sa în felul următor: „Alegerea mea de a-l 
plasa pe Mohammed în fruntea listei celor mai influente persoane îi poate 
surprinde pe unii cititori și poate fi pusă sub semnul întrebării de către alţii, 
dar el a fost singurul om din istorie care a excelat atât pe plan religios, cât și 
laic.” (A se vedea: „Cei 100 - topul celor mai influente persoane din istorie”, 
Michael H. Hart, p. 3) 


După ce a îmbrățișat islamul, unul dintre cei mai aprigi dușmani ai lui 
Mohammed ne-a relatat o poveste minunată. Aceasta făcea referire la 
momentul în care scrisoarea Profetului Mohammed a fost primită de 
către Heraclius, împăratul Imperiului Bizantin, în anul 628, epistolă prin 
care era chemat la islam. Heraclius a fost extrem de uimit de acest lucru, 
fapt pentru care a cerut ca un bărbat dintre arabi, care îl cunoștea pe 
Profet și care avea legături familiale cu acesta, să fie adus în faţa sa. Abu 
Sufyan, care se afla într-o călătorie spre vechea Sirie (și care era unul dintre 
liderii tribului Quraiș, arătându-i o dușmănie extrem de mare Profetului la 
acel moment), a fost astfel adus, Heraclius cerându-le și celor care se aflau 
în tovărășia lui să fie aduși la palat. Prin intermediul unui translator, 
Heraclius i-a adresat o serie de întrebări pline de înţelepciune, pentru a afla 
astfel dacă Mesagerul lui Allah era unul real sau fals. În momentul în care a 
auzit răspunsurile lui Abu Sufyan la întrebările sale, el a spus, adresându-i- 
se acestuia: 

„Te-am întrebat despre genealogia lui şi tu mi-ai spus că aparţine unei 
familii nobile. De fapt, toţi Mesagerii se trag din cele mai nobile familii ale 
popoarelor lor. Apoi te-am întrebat dacă a mai susţinut cineva dintre voi 
acelaşi lucru şi răspunsul tău a fost negativ. Dacă răspunsul ar fi fost pozitiv, 
aş fi crezut că acest om afirmă ceea ce au afirmat şi cei de dinaintea lui. 
Apoi te-am întrebat dacă vreunul dintre strămoșii săi a fost un rege. 
Răspunsul tău a fost negativ, iar dacă ar fi fost pozitiv, aş fi crezut că acest 


om își vrea înapoi împărăţia. 

Apoi te-am întrebat dacă el a fost vreodată acuzat de minciună, iar 
răspunsul tău a fost negativ. Astfel, m-am întrebat cum ar putea o persoană 
care nu spune minciuni despre oameni să spună minciuni despre Allah. 
Apoi te-am întrebat dacă îl urmează cei bogaţi sau cei săraci. Ai răspuns că 
sunt cei săraci cei care îl urmează. De fapt, aşa au fost toţi adepţii 
Mesagerilor. Apoi te-am întrebat dacă numărul celor care îl urmează este în 
creștere sau descreștere. Tu mi-ai spus că numărul lor este în creștere. De 
fapt, aceasta este o consecinţă a credinţei adevărate: creşte până când 
aceasta este completă (în toate privinţele). 

Te-am întrebat dacă, după ce a îmbrățișat religia lui, a existat cineva care a 
devenit nemulţumit și a renunţat la ea, iar răspunsul tău a fost negativ. De 
fapt, acesta este un semn al credinţei adevărate, atunci când bucuria 
acesteia intră în inimă, nimeni nu este nemulţumit de ea. 

Te-am întrebat dacă el şi-a încălcat vreodată promisiunile și mi-ai răspuns 
negativ. Aşa sunt Mesagerii, ei niciodată nu îşi încalcă promisiunile. 

Apoi te-am întrebat ce v-a poruncit, iar tu ai răspuns că v-a poruncit să-L 
adoraţi numai pe Allah, Unicul, şi să nu-l atribuiţi parteneri în adorare, să 
renunțați la ceea ce predecesorii voştri au adorat, să faceţi rugăciunea, să 
spuneţi adevărul și să fiţi caști. 

Dacă este adevărat ceea ce spui, el va ocupa foarte curând pământul de 
sub picioarele mele și eu am ştiut (din Scripturile anterioare) că va apărea, 
însă nu știam că va fi dintre voi. Dacă l-aș apuca, aş merge imediat să-l 
întâlnesc şi când aș ajunge la el, cu siguranţă i-aş spăla picioarele.” (Al- 
Bukhari 7) 


Binecunoscutul poet francez, Alphonse de Lamartine, a spus în cartea sa — 
Istoria Turciei: „Luând în considerare măreţia scopului, puţinătatea 


mijloacelor, imensitatea rezultatelor și cele trei măsuri ale geniului omului, 


cine ar îndrăzni să compare orice personalitate măreaţă a istoriei moderne 
cu Mohammed?” (Alphonse de Lamartine, Istoria Turciei, Paris: Chez 
Wolfganf Gerhard, 1855, vol. 1, p. 111) 


Filosoful indian, Ramakrishna, a spus: „Circumstanţele s-au schimbat, dar 
Profetul lui Dumnezeu nu a făcut-o. În caz de victorie sau de înfrângere, în 
caz de putere sau de adversitate, în caz de bogăţie sau de sărăcie, el a fost 
același bărbat și a arătat același caracter. Asemeni tuturor Căilor și Legilor 
lui Dumnezeu, Profeţii lui Dumnezeu sunt neschimbători.” (Mohammed, 
Profetul islamului, p. 24) 


Marele poet german, Goethe, i-a trimis o scrisoare iubitei sale, căreia i-a 
mărturisit admiraţia sa măreaţă faţă de islam și de Mohammed . Katherine 
Mommsen a scris despre aceasta în cartea sa despre Goethe: „Deși a ajuns 
la vârsta de șaptezeci de ani, el nu a încetat niciodată să admire islamul ci, 
mai degrabă, admiraţia sa a crescut.” (A se vedea: „Goethe și lumea arabă”, 
Katherine Mommsen, p. 177) 


Profesorul Stobart a spus: „Nu există nici măcar un singur exemplu în 
întreaga istorie care să se apropie de personalitatea lui Mohammed (...) 
dacă judecăm după puţinătatea mijloacelor de care dispunea și extinderea 
și permanenta muncii pe care a îndeplinit-o. Niciun nume din istoria lumii 
nu a strălucit cu o lumină mai specială decât cea a Profetului din Mecca.” (A 
se vedea: James William Hampson Stobart, Islamul și fondatorul său, 
Londra: Societatea pentru promovarea cunoașterii creștine, 1884, pp. 227- 
228) 


În cartea sa, Istoria Imperiului Sarazin, Simon Ockley a spus: „Nu 
propagarea, ci durabilitatea religiei sale este cea care merită uimirea 
noastră. Aceeași impresie pură și perfectă pe care el a gravat-o la Mecca și 


Medina este păstrată de către noul musulman indian, african sau turc.” 


(Simon Ockley, Istoria Imperiului Sarazin, prima ediţie, Londra: A. Murray, 
1870, vol. 1, p. 45) 


„Aceeași impresie pură și perfectă pe care Mohammed a gravat-o la Mecca 
și Medina este păstrată de către noul musulman indian, african sau turc.” 


(Simon Ockley) 


Mesagerul lui Allah a fost un model al celui mai bun caracter moral, 


fapt mărturisit de către oamenii imparţiali din Occident și Orient și 
chiar de către dușmanii săi, mergând până într-acolo încât Nobilul 


Coran i-a descris manierele în cel mai măreț mod. 


Atunci când soţia sa, ‘Aishah (Allah să fie mulţumit de el!), a fost 
întrebată cu privire la manierele lui Mohammed, Mesagerul lui Allah, 
ea nu a găsit alte cuvinte prin care să le descrie cu excepţia acestora: 


„Caracterul său a fost Coranul.”, ceea ce înseamnă că el era o 


întruchipare exemplară a învățăturilor și caracteristicilor Coranului. 
Cele de mai jos reprezintă un rezumat al poveștilor și caracteristicilor 


sale: 


Modestia: 


e Mesagerul lui Allah nu accepta ca oamenii să se ridice pentru el atunci 
când intra într-un anumit loc. Mai degrabă, el le-a interzis 
companionilor săi (Allah să fie mulțumit de ei!) să facă acest lucru, 
mergând până într-acolo încât, atunci când îl vedeau venind, în ciuda 
dragostei lor înflăcărate pentru el, companionii (Allah să fie mulţumit 
de ei!) nu se ridicau, deoarece știau că Profetul ura aceasta. (Ahmad 
12345) 


e 'Adiy ibn Hatim, unul dintre cei mai notabili arabi și un lider al 
acestora, a venit la el înainte de a deveni musulman, dorind să afle 
adevărul cu privire la chemarea sa: „Am mers la el, iar el se afla 
alături de o femeie în vârstă cu câţiva copii, care l-au rugat să se 
oprească, iar el s-a oprit pentru un timp lung, până când aceasta și-a 
spus nevoile. Mi-am spus: «Acesta cu siguranţă nu este un rege, nu se 
comportă precum Kisra sau Cezar (căci modestia este o caracteristică 
a tuturor Profeţilor).»” (Ahmad 19381) 


e El obişnuia să stea alături de companionii săi (Allah să fie mulţumit de 
ei!) ca și cum ar fi fost unul dintre ei, fapt pentru care, atunci când o 
persoană străină, care nu îl cunoștea, intra în locul în care stătea nu îl 
putea recunoaște printre companionii săi și întreba: „Cine dintre voi 
este Mohammed?” (Al-Bukhari 63) 


e Unii dintre companionii săi (Allah să fie mulţumit de ei!) au relatat că, 
în ciuda tuturor preocupărilor sale, el nu obișnuia să refuze să 
îndeplinească nevoile oamenilor și interesele acestora, indiferent cât 
de mici erau acestea. Odată, o sclavă a venit și, luându-l de mână, a 
mers cu el oriunde a avut nevoie, pentru a îi îndeplini nevoile. (Al- 
Bukhari 5724) 


e ilustrul companion ‘Omar ibn Al-Khattăb (Allah să fie mulţumit de el!) 
a relatat că a intrat odată la Mesagerul lui Allah și a văzut urmele de la 
rogojină (făcută din frunze de palmier) pe trupul lui. “Omar (Allah să 
fie mulțumit de el!) a plâns, iar Profetul l-a întrebat: „«De ce plângi, o, 
Ibn Khattăb ('Omar)?» El i-a răspuns: «O, Profet al lui Allah, cum să nu 
plâng? Acest covoraș a lăsat urme pe trupul tău și aceasta este tot ce 
deţii, în timp ce Chosroe şi Cezar trăiesc în belșug!» Profetul a spus: 
«O, Ibn Khattăb ('Omar), nu te bucură să afli că aceste lucruri sunt 
pentru noi în Viaţa de Apoi și pentru ei în această viaţă?» (...)” (Al- 
Bukhari 3503) 

e El obişnuia să își îndeplinească propriile nevoi și să își slujească 
familia, pe care o ajuta la treburile casei. Atunci când soţia sa, ‘Aishah 
(Allah să fie mulţumit de ea!), a fost întrebată ce obișnuia să facă el 
acasă, aceasta a răspuns: „El obișnuia să-și facă de lucru, ajutându-i 
pe membrii familiei sale (...)” (Al-Bukhari 644), semnificând că își 
servea familia. De asemenea, ea (Allah să fie mulțumit de ea!) a spus: 
„El era un om asemeni tuturor oamenilor: îşi repara pantofii și își 
cârpea hainele.” (Ahmad 24749) 


e Ela spus: „Nu va intra în Paradis acela în a cărui inimă se află mândrie 
chiar și cât greutatea unui atom.” (Muslim 91) 


Profetul islamului obișnuia să își îndeplinească propriile nevoi și să își 


slujească familia, pe care o ajuta la treburile casei. 


Mila: 


e Ela spus: „Preamilostivul arată Milă celor care sunt milostivi. Așadar, 
arătaţi milă celor de pe Pământ, pentru ca să primiţi milă din partea 
Celui aflat deasupra Cerurilor.” (Abu Dawud 4941) 


e Mila Profetului putea fi observată în mai multe aspecte, dintre care 


amintim: 


Mila sa faţă de copii: 


e Deși rugăciunea este unul dintre stâlpii islamului, în cadrul căreia nu 
sunt permisă mișcări în exces, el s-a rugat odată având-o pe nepoata 
sa, Umama bint Zeinab, în braţe. Atunci când se prosterna, o lăsa jos, 
iar atunci când se ridica, o ridica și pe ea. (Al-Bukhari 494) 


e De fiecare dată când se ruga și auzea plânsul unui copil, el se grăbea 
să o termine, spunând: „Mă ridic pentru a conduce rugăciunea cu 
intenţia de a o prelungi. Apoi, dacă aud plânsul unui prunc, scurtez 
rugăciunea, ca nu cumva să o împovărez pe mama lui.” (Al-Bukhari 
675) 


Mila sa față de animale: 


e El obişnuia să îi încurajeze pe oameni să fie blânzi cu animalele, să nu 
le împovăreze peste capacităţile lor, să nu le maltrateze și să le 
ușureze poverile și durerile chiar și în momentul în care le sacrifică 
pentru hrană. El a spus: „Cu adevărat, Allah a prescris ihsān 
(bunătatea) pentru toate. Deci, atunci când ucideţi (un animal), 
trebuie să îl ucideţi în cel mai blând mod, iar atunci când îl sacrificati, 
trebuie să îl sacrificați în cel mai blând mod cu putinţă. Ascuţiţi lama 
cuțitului pentru a înjunghia cu ușurință (reducând durerea 
animalului).” (Muslim 1955) 


e Ela spus: „O femeie a fost pedepsită pentru că a ţinut o pisică legată 
până când a murit şi, drept pedeapsă (pentru aceasta), ea a fost 
aruncată în lad. Ea nu a hrănit-o şi nu i-a dat apă atunci când a închis-o 
şi nici nu a lăsat-o liberă să mănânce insectele Pământului.” (Al- 
Bukhari 3140) 


e Unul dintre companioni (Allah să fie mulţumit de el!) a relatat: 
„Călătoream în compania Mesagerului lui Allah și el a mers să 
răspundă chemării naturii. În timp ce era plecat, am văzut o pasăre cu 
cei doi pui ai săi. Noi am luat puii şi pasărea mamă bătea din aripi cu 


disperare zburând în cerc deasupra noastră. Atunci când Mesagerul lui 
Allah s-a întors, el a întrebat: «Cine a tulburat această pasăre, luându-i 
puii? Daţi-i puii înapoi!» (...)” (Abu Dawud 2675) 


Indurarea sa faţă de femei: 


e Ela încurajat îngrijirea fetelor și tratarea lor în cel mai bun mod cu 
putinţă. Profetul obișnuia să spună: „Cel care are două fiice sau mai 
multe, este implicat în creșterea lor și le tratează cu bunătate (să știe) 
că ele vor fi un scut pentru el împotriva Focului (ladului).” (Al-Bukhari 
5649) 


e Ela subliniat drepturile soţiei și importanţa necesităţii de a avea grijă 
de nevoile sale și de a lua în considerare condiţiile ei. El le-a poruncit 
musulmanilor să se sfătuiască unul pe altul cu privire la aceasta: 
„Trataţi-le pe femei cu bunătate.” (Al-Bukhari 4890) 


e Ela fost un exemplu unic în ceea ce privește bunătatea faţă de familia 
sa, mergând până într-acolo încât a îngenunchiat lângă propria cămilă, 
astfel încât soţia sa, Safiyah (Allah să fie mulțumit de ea!), să își pună 
piciorul pe genunchiul lui și să urce pe cămilă. (Al-Bukhari 2120) 


e De fiecare dată când fiica sa, Fatimah (Allah să fie mulţumit de ea!), 
venea la el, Profetul o lua de 


Mila sa faţă de cei slabi: 


e Profetul i-a încurajat pe oameni să îi educe pe orfani și obișnuia să 
spună: „«Eu și cel care are grijă de un orfan (în toate aspectele) vom fi 
astfel în Paradis.», arătând aceasta cu degetul arătător și cel mijlociu 
ușor separate.” (Al-Bukhari 4998) 


e El l-a numit pe cel care se îngrijește de nevoile unei văduve sau de ale 
celor săraci ca fiind asemeni celui care luptă pe Calea lui Allah sau a 


celui care se roagă toată noaptea și postește pe fiecare zi. (Al-Bukhari 
5661) 


e El aafirmatcăa avea un comportament bun faţă de cei slabi și a le 
oferi acestora drepturile este un motiv pentru a primi provizii de la 
Allah și victoria împotriva dușmanilor: „Aveţi grijă de cei slabi, 
deoarece vă sunt date provizii și victorii datorită celor slabi dintre voi.” 
(Abu Dawud 2594) 


Profetul Mohammed a spus că acordarea drepturilor celor slabi și tratarea 


acestora cu bunătate aduc succesul și binecuvântările lui Allah Preaînaltul. 


Dreptatea: 


e El era extrem de drept, judecând după Legea lui Allah, chiar dacă 
trebuia să facă aceasta împotriva tovarășilor săi cei mai apropiaţi. 
Profetul făcea aceasta în conformitate cu porunca din Coran: „O, voi 
cei care credeţi! Fiţi făptuitori neclintiţi ai dreptăţii, martori înaintea 
lui Allah, chiar împotriva voastră, împotriva părinţilor şi rudelor 
voastre (...)” [Traducerea sensurilor Nobilului Coran, 4:135] 


e Ela spus în momentul în care unii dintre companionii săi (Allah să fie 
mulțumit de ei!) au venit înaintea sa pentru a mijloci în favoarea unei 
femei care avea un statut social înalt, pentru ca pedeapsa legală 
pentru furt să nu îi fie aplicată: „(...) (Jur) Pe Allah, dacă Fatimah, fiica 
lui Mohammed, ar fura, i-aş tăia mâna!” (Al-Bukhari 4053) 


e În momentul în care le-a interzis camăta adepților săi, el a început cu 
oamenii care îi erau cei mai apropiaţi și anume unchiul său, Al-'Abbăs. 
El a spus: „Persoana a cărei camătă o revendic este cea de la Al- Abbăs 
ibn Abd Al-Muttalib; iar aceasta va fi anulată complet.” (Muslim 1218) 


e Ela măsurat civilizația unei naţiuni și dezvoltarea acesteia prin faptul 
că oamenii slabi pot să își ceară drepturile de la cei puternici fără 
niciun fel de frică sau ezitare. El a spus: „Vai de națiunea ai cărei 


indivizi nu le dau celor slabi drepturile lor în întregime!” (Ibn Majah 
2426) 


Răbdarea şi toleranța sa: 


e Mesagerul lui Allah a părăsit At-Ta”if (un oraș montan aflat la 90 de 
kilometri depărtare de Mecca) foarte tulburat după ce a mers acolo 
pentru a îi chema (pe oameni) la islam. Aceștia l-au rănit și i-au 
răspuns într-un mod foarte urât. Pe drumul de întoarcere spre Mecca, 
unde se aflau oamenii săi, care, de asemenea, l-au alungat și rănit, 
Allah i-a trimis un înger care l-a întrebat pe Profet dacă ar trebui să îi 
distrugă pe oamenii din At-Ta”if. El i-a răspuns: „Mai degrabă sper că 
Allah le va da copii care ÎI vor sluji pe Allah, Unicul, şi nu Îi vor atribui 
parteneri.” (Al-Bukhari 3059) 


e Un beduin s-a apropiat odată de Profet, l-a apucat de pelerină și l-a 
smucit cu violenţă, lăsându-i urme pe gât. Beduinul i-a spus: „«O, 
Mohammed! Dă-mi din averea lui Allah pe care tu o deţii!» Mesagerul 
lui Allah s-a întors spre el, a zâmbit și a poruncit să i se acorde ceva.” 
(Al-Bukhari 2980) 


e Un alt exemplu în acest sens este situaţia sa cu oamenii din Mecca, cei 
care l-au alungat din propriul oraș și care l-au rănit prin intermediul 
cuvintelor și al săbiilor. Ei nu au lăsat niciun fel de loc pentru 
reconciliere în încercarea de a îl descuraja atât pe el, cât și pe cei care 
îl urmau, fapt care a durat vreme de mai mulţi ani. În momentul în 
care Allah le-a oferit (musulmanilor) victoria, iar Profetul a cucerit 
Mecca, devenind biruitor și având, astfel, soarta tuturor în mâinile 
sale, el doar s-a înfățișat în faţa lor și i-a întrebat: „«Ce credeţi că ar 
trebui să fac cu voi?» Aceștia au răspuns: «Ce este mai bine. Ești un 
frate generos și fiul unui frate generos.» Mesagerul lui Allah a spus: 
«Vă voi spune ceea ce fratele meu Yusuf (Profetul losif, fiul lui lacob, 
care i-a iertat pe fraţii săi care l-au torturat și aruncat în fântână): „(...) 
Astăzi nu mai este nicio dojană împotriva voastră! Allah să vă ierte, 
căci El este Cel mai milostiv dintre cei milostivi!” [Traducerea 


sensurilor Nobilului Coran, 12:92] Mergeţi, sunteţi liberi!»” (Al-Baihagi 
18275) 


Bunătatea şi generozitatea sa: 


e Un bărbat s-a apropiat de Profet și i-a cerut niște bani, iar el i-a spus: 
„«Eu nu deţin nimic în acest moment, dar cumpără ceva în numele 
meu, si îl voi plăti, cu siguranţă, când voi face rost de bani.» Omar s-a 
întors spre el și i-a zis: «O, Mesager al lui Allah! Allah nu a făcut 
obligatoriu să faci ceva peste puterea ta.» Acest comentariu l-a 
deranjat mult pe Profet. Omul i-a spus apoi: «Cheltuie în acte de 
caritate fără a te teme de sărăcie, pentru că Domnul Tronului cel 
Măreţ nu îţi va scădea prin aceasta averea.» Profetul a zâmbit atunci, 
iar faţa îi strălucea de fericire.” (Al-hădith Al-Mukhtărah 88) 


e Optzeci de mii de dirhami i-au fost oferiţi, pe care el i-a așezat pe o 
rogojină. Apoi, i-a distribuit celor aflaţi în nevoie, până când i-a 
terminat. (Al-Hakim 5423) 


e Când Profetul s-a întors din Bătălia de la Hunain, câţiva noi convertiți 
din triburile beduine, care erau nerăbdători să își obţină partea lor din 
prada de război, l-au urmat. L-au condus către un copac, unde unul 
dintre beduinii cei neciopliţi i-a smuls mantaua de pe umeri, 
gândindu-se că era parte a prăzii de război. El i-a spus: „Dă-mi înapoi 
mantaua, căci, dacă aș fi avut tot atâtea cămile câţi copaci (sunt aici), 
le-aș fi împărţit între voi toți. Știi foarte bine că nu sunt nici zgârcit, 
nici mincinos și nici laș.” (Al-Bukhari 2979) 


Ascetismul său în ceea ce priveşte plăcerile 
lumești: 


e Mesagerul lui Allah a urmat întotdeauna Porunca Domnului său, Cel 
Prea Măreţ: „Şi nu privi îndelung la ceea ce Noi am dat ca plăcere 
trecătoare unora dintre ei (unora dintre politeiști, care nu credeau în 


Unicitatea lui Allah) şi ca strălucire a vieţii din această lume, pentru a-i 
încerca pe ei prin aceasta! Ceea ce Allah îţi dă (ca răsplată în Viaţa de 
Apoi) va fi mai bun şi mai dăinuitor.” [Traducerea sensurilor Nobilului 
Coran, 20:131] 


Companionul său, ‘Omar (Allah să fie mulțumit de el!) a intrat la 
Profet într-o zi, în timp ce el era întins pe o rogojină, care lăsase urme 
pe trupul său. “Omar (Allah să fie mulțumit de el!) a spus: „(...) Am 
aruncat o privire prin cameră și, (jur) pe Allah, nu am putut vedea 
nimic de valoare sau care să merite să te uiţi la el. l-am spus 
(Mesagerului lui Allah): «Invocă-L pe Allah ca să îi facă pe cei care te 
urmează prosperi, căci Allah i-a făcut pe persani și pe bizantini 
prosperi, lor oferindu-li-se bogății lumești în timp ce ei nu Îl adoră pe 
Allah!» Apoi, Profetul a spus: «O, Ibn Al-Khattăb! Ai vreo îndoială 
(asupra faptului că Viaţa de Apoi este mai bună decât această lume)? 
Aceștia sunt oameni pentru care plăcerile au fost grăbite doar în 
această viaţă lumească.» (...)” (Al-Bukhari 2336) 


El obișnuia să spună: „Ce legătură am eu cu această lume? În această 
lume, sunt doar precum un călător care caută umbra unui copac, se 
odihnește şi apoi o lasă ca să îşi continue drumul.” (At-Tirmidhi 2377) 


O lună, două sau trei treceau fără ca focul să se aprindă pentru gătit în 
casele Mesagerului lui Allah, timp în care locuitorii acestora se 
hrăneau doar cu curmale și apă. (Al-Bukhari 2428) Uneori, el petrecea 
întreaga zi suferind de foame, fără a putea face rost nici măcar de o 
curmală de calitate inferioară pentru a își umple stomacul. (Muslim 
2977) El nu a mâncat niciodată timp de trei zile consecutive pâine de 
grâu și aceasta s-a întâmplat până când a murit. Cel mai adesea, 
pâinea sa era făcută din orz. (Muslim 2976) 


Bucuria și multumirea sa constau din a oferi ceea ce era spre 
beneficiul oamenilor și din a îi ajuta pe cei slabi. Unul dintre 
companionii săi (Allah să fie mulţumit de el!) a relatat: „Într-o seară, în 
timp ce mergeam cu Profetul prin zona Harra din Medina, am ajuns în 
fața muntelui Uhud. Profetul a spus: «O, Abu Dharr, dacă aș avea aur 


cât muntele Uhud, nu mi-ar plăcea să rămână nimic din el pentru mai 
mult de trei nopţi (l-aș cheltui pe tot pentru Cauza lui Allah), în afară 
de ceea ce aș păstra pentru a-mi plăti datoriile. L-aș împărţi tot între 
robii lui Allah astfel, astfel și astfel (arătând cu mâna în dreapta, în 
stânga și în spatele său).» Apoi, el și-a continuat plimbarea și a spus: 
«Cei bogaţi sunt, de fapt, cei săraci (în ceea ce privește răsplata) în 
Ziua Judecăţii, cu excepţia celor care își cheltuiesc averea astfel, și 
astfel, și astfel, la dreapta lor, la stânga și în spatele lor; în toate 
direcţiile.»” (Al-Bukhari 6079) 


Mesagerul islamului a fost în această lume precum un călător care caută 


umbra unui copac, se odihnește şi apoi o lasă ca să îşi continue drumul. 


Îndeplinirea angajamentelor: 


e Îndeplinirea angajamentelor este unul dintre cele mai măreție și 
onorante comportamente. Statutul său crește în inimile persoanelor 
dacă aceasta a fost făcută ca un fel de favoare, fără a exista niciun fel 
de contract obligatoriu între cele două părţi. Acesta era caracterul 
Mesagerului lui Allah. Dacă el obișnuia să întoarcă o favoare, oferind 
ceva mult mai bun decât aceea, chiar dacă nu exista niciun fel de 
angajament sau înţelegere cu privire la aceasta... ce să mai spunem de 
cazul în care exista un angajament?! 


e Atunci când Heraclius, regele creștinilor, i-a întrebat pe necredincioșii 
din tribul Quraiș cu privire la calităţile Profetului, întrebând: „Își 
încălca promisiunile?”, ei au răspuns: „Nu.”, iar el a conchis: „Așa sunt 
Mesagerii, ei nu își încalcă niciodată promisiunile.” (Al-Bukhari 7) 


e Din această cauză, el era foarte atent în ceea ce privește îndeplinirea 
angajamentelor și a înțelegerilor pe care le avea cu cei din tribul 
Quraiș, făcând aceasta până când cei din urmă și-au încălcat 
angajamentele avute cu el. 


e Orizontul loialității sale merge până într-acolo încât își îndeplinea 
angajamentele față de oameni și le întorcea favorurile chiar și după 


moartea acestora sau în absenţa lor. 


El a atins cel mai înalt nivel de loialitate față de prima sa soţie, 
Khadijah (Allah să fie mulţumit de ea!), protejându-i statutul și 
recunoscându-i rolul, fiind întotdeauna dornic să le onoreze pe rudele 
și prietenele sale. 


‘Aishah (Allah să fie mulţumit de ea!), soţia Profetului Mohammed, a 
vorbit despre loialitatea lui față de prima sa soţie, Khadijah (Allah să 
fie mulţumit de ea!), care a murit în perioada timpurie a islamului, 
fapt pentru care ‘Aishah (Allah să fie mulţumit de ea!) nu a cunoscut- 
o. Ea a spus: „Profetul obișnuia să o pomenească des. Uneori, el 
sacrifica o oaie, o tăia în bucăţi și apoi o trimitea prietenelor Khadijei. 
Atunci când îi spuneam uneori: «(O tratezi ca și cum) Khadijah ar fi 
singura femeie de pe fața Pământului.», el spunea: «Ea a crezut în 
mine atunci când nimeni altcineva nu a crezut, a acceptat islamul 
atunci când oamenii m-au respins și m-a ajutat și mi-a oferit 
mângâiere atunci când nimeni altcineva nu mi-a oferit ajutor (apoi i-a 
menţionat calităţile).»” (Al-Bukhari 3607) 


Odată, An-Najashi (regele Etiopiei, cel care le oferise protecție 
musulmanilor în timpul primelor zile ale islamului) a trimis o 
delegaţie, iar Profetul s-a ridicat pentru a o servi el însuși. 
Companionii (Allah să fie mulțumit de ei!) i-au spus: „Vom face noi 
aceasta pentru tine.” El le-a spus: „Ei au fost generoși cu companionii 
mei mai înainte și iubesc să îi răsplătesc.” (Shu'ab Al-lmăn 8704) 


El era foarte loial față de rudele și companionii săi (Allah să fie 
mulțumit de ei!) și nu a uitat niciodată rolul jucat de unchiul său, Abu 
Talib, în creșterea sa, pe când el avea doar opt ani, în tutela și 
protecția sa. El și-a dorit să îl ghideze chiar și în ultimele lui clipe (ale 
lui Abu Tălib). A cerut iertare pentru el după moartea acestuia, pentru 
că unchiul său era necredincios, însă Allah i-a interzis să facă astfel. 


Printre exemplele loialității sale față de companionii săi (Allah să fie 
mulţumit de ei!) se află și faptul că a stat alături de Hatib ibn Abu 
Balta'ah (Allah să fie mulțumit de el!), care a dezvăluit secretul 


Mesagerului lui Allah într-o situaţie extrem de dificilă. El (Hatib) le-a 
scris necredincioșilor din tribul Quraiș despre venirea Trimisului lui 
Allah și a armatei sale și aceasta deoarece necredincioșii îi 
ameninţaseră familia din Mecca. Cu toate acestea, Mesagerul lui Allah 
l-a iertat, arătându-i loialitate pentru bunătatea arătată în primele zile 
(ale islamului) și în special în Bătălia de la Badr. El i-a spus unuia dintre 
companionii care doreau ca lui Hatib să îi fie aplicată pedeapsa 
(pentru fapta făcută): „El a participat la Bătălia de la Badr și, cine știe, 
poate că Allah a privit deja la luptătorii de la Badr și a spus: «Faceţi 
ceea ce doriţi, pentru că v-am iertat.»” (Muslim 2494) 

Profetul Mohammed a dat dovadă de cele mai bune caracteristici în 
toate sferele vieţii sale și aceasta deoarece el a aplicat Poruncile lui 
Allah și a urmat exemplul nobililor Profeţi de dinaintea sa. 


Moscheea Profetului Mohammed, pe care a construit-o la Medina sau 
Medina Al-Munawarah, pe care musulmanii îl consideră al doilea oraș sfânt 
ca importanţă după Mecca și locul în care Profetul Mohammed a migrat, și- 
a construit moscheea și a fost îngropat. Această moschee este vizitată de 


milioane de musulmani în fiecare an. 


Dintre cuvintele Profetului Mohammed 


Musulmanii au avut grijă să transmită cuvintele Profetului oral și în scris, iar 
învățații s-au întrecut în a verifica autenticitatea acestora, prezentând lumii 


un sistem uluitor de verificare a informaţiilor în care este detectat orice 


neadevăr sau adăugire până în cel mai mic detaliu. Cele ce urmează sunt 


câteva relatări ale Profetului Mohammed, Mesagerul lui Allah, care a spus: 


e „Faptele sunt judecate după intenţii și fiecare om va avea doar ceea ce 
a intenţionat.” (Al-Bukhari 1) 


e „Dreptatea se află în caracterul cel bun, iar fărădelegea este cea cu 
privire la care ai îndoieli și ţi-ar displace ca oamenii să descopere.” 
(Muslim 2553) 


e „Aveţi taqwa (fiţi conștienți de Allah) oriunde vă aflaţi; iar după ce aţi 
făcut rău, să faceţi fapte bune, ca să le șteargă pe cele rele și purtați- 
vă cu bunăvoință faţă de oameni.” (At-Tirmidhi 1987) 


e „Fii indiferent față de (plăcerile) lumii și Allah te va iubi și fii indiferent 
faţă de ceea ce se află în mâinile oamenilor și oamenii te vor iubi.” 
(Ibn Majah 4102) 


e „Făcând comparaţie, asemănarea dintre mine şi alţi Profeţi de 
dinaintea mea este precum cea a unui om care își construiește o casă 
frumoasă, căreia îi lipsește o cărămidă într-un colț. Oamenii ar merge 
în jurul ei și s-ar minuna de frumuseţea ei, dar ar spune: «Numai dacă 
ar fi fost pusă o cărămidă în acest loc!» Așadar, eu sunt acea cărămidă 
și sunt ultimul dintre Profeţi.” (Al-Bukhari 3342) 


e „Celui care îndepărtează suferinţele unui frate dintre suferinţele lumii, 
Allah îi va îndepărta o suferinţă dintre suferinţele din Ziua Învierii; iar 
celui care aduce uşurare celui împovărat, Allah îi va aduce uşurare în 
această viaţă și în Viaţa de Apoi; celui care acoperă greşelile unui 
musulman, Allah îi va acoperi greşelile în această viaţă şi în Viaţa de 
Apoi. Allah îl va ajuta pe robul Său, atât timp cât acesta îl ajută pe 
fratele său; celui care urmează o cale în căutarea cunoașterii, Allah îi 
va face ușoară calea către Jannah (Paradis) (...) iar celui care rămâne în 
urmă în ceea ce privește îndeplinirea de fapte bune descendența sa 
nobilă nu îi va fi de niciun folos.” (Muslim 2699) 


„Niciunul dintre voi nu crede (cu adevărat) până când nu iubește 
pentru fratele său ceea ce iubește pentru sine.” (Al-Bukhari 13) 


„Musulmanul este acea persoană de a cărui limbă şi mână musulmanii 
se află în siguranţă, iar emigrantul este cel care se abţine de la faptele 
pe care Allah le-a interzis.” (Al-Bukhari 10) 


„Dacă cineva îl nedreptăţește pe un mu'ahid (nemusulman care 
locuiește într-un stat musulman sau în unul care are un tratat de pace 
cu un stat musulman) care se află sub protecţia unui legământ cu 
musulmanii, îl privează de drepturile sale, îl împovărează cu mai mult 
decât poate suporta sau ia ceva de la el fără consimțământul său, voi 
interveni pentru el (pentru cel nedreptăţit) în Ziua Judecăţii.” (Abu 
Dawud 3052) 


„Preamilostivul arată Milă celor care sunt milostivi. Așadar, arătaţi 
milă celor de pe Pământ, pentru ca să primiţi milă din partea Celui 
aflat deasupra Cerurilor.” (Abu Dawud 4941) 


„Cel care înșală nu este dintre noi.” (At-Tirmidhi 1315) 


„Credincioşii, în dragostea, mila şi sentimentele pentru fratele lor, sunt 
precum un trup: dacă o parte a acestuia simte durere, atunci toate 
celelalte părţi ale corpului simt durere prin febră şi insomnie.” 
(Muslim 2586) 


„Toţi sunteţi păzitori și sunteţi responsabili pentru turma voastră. 
Conducătorul este un păzitor și el este responsabil de oamenii aflaţi 
sub conducerea sa, bărbatul este un păzitor pentru membrii familiei 
sale și este responsabil pentru ei, femeia este păzitoare pentru casa 
soţului ei și pentru copiii lui și este responsabilă pentru ei. Fiecare 
dintre voi este un păzitor și fiecare dintre voi este responsabil pentru 
cei ce se află în grija lui.” (Al-Bukhari 4892) 


„Cel mai bun dintre credincioşi în ceea ce priveşte credinţa lui este 
acela care are cel mai bun comportament, iar cei mai buni dintre voi 
sunt cei care sunt cei mai buni cu soțiile lor.” (At-Tirmidhi 1162) 


„Cel mai bun dintre voi este cel care este cel mai bun cu soţia lui, iar 
eu sunt cel mai bun dintre voi cu soțiile mele.” (At-Tirmidhi 3895) 


„Allah este Prea Îndurător și iubește îndurarea în toate chestiunile” 
(Al-Bukhari 5678) 


„Cel care este lipsit de îndurare este lipsit de orice bine.” (Muslim 
2592) 


„Semnele ipocritului sunt trei: atunci când vorbește, minte; atunci 
când face un legământ, îl încalcă; și atunci când îi este acordată 
încrederea, o trădează.” (Al-Bukhari 33) 


„Un semn al excelenţei islamului unei persoane este faptul că ea 
abandonează ceea ce nu o privește.” (At-Tirmidhi 2317) 


„«În vreme ce un om se afla (mergând) pe drum, setea lui s-a întețit şi 
(când) a găsit o fântână, a coborât în ea, a băut apă şi (apoi) a ieșit. 
Când (a dat să plece), a văzut un câine care gâfâia și lingea noroiul din 
cauza setei excesive. Omul şi-a spus: „Cu adevărat, acest câine suferă 
de sete așa cum am suferit și eu.” Şi a coborât el (din nou) în fântână, 
și-a umplut încălțămintea cu apă şi i-a dat să bea câinelui. Allah a 
apreciat fapta sa şi l-a recompensat cu iertarea păcatelor lui.» (Cei 
care ascultau) au spus: «O, Mesager al lui Allah, vom fi recompensaţi 
chiar şi pentru tratamentul bun arătat faţă de animale?» (Profetul) a 
spus: «Da, este o răsplată pentru orice lucru bun pe care îl faceţi 
oricărei fiinţe vii.»” (Al-Bukhari 2466) 


„Nu veţi intra în Paradis până când nu veţi crede şi nu veţi crede până 
când nu vă veţi iubi unii pe alţii. Să vă spun un lucru pe care, dacă îl 
veți face, vă veţi iubi unii pe alţii? Răspândiţi salām (salutul de pace) 
printre voi.” (Muslim 54) 


„Nu este dintre noi cel care nu arată milă faţă de tinerii noștri nu îi 


respectă pe vârstnicii noștri.” (At-Tirmidhi 1920) 


Nobilul Coran ne descrie personalitatea minunată a Profetului și modul în 
care acesta interacționa cu cei din jurul său, evidenţiindu-se în același timp 


moralitatea, calitățile și umanitatea sa: 


e Profetul a fost trimis ca o îndurare pentru lumi [A se vedea Traducerea 
sensurilor Nobilului Coran, 21:107], și nu doar pentru musulmani. 


e Profetul a avut un înalt caracter moral. [A se vedea Traducerea 
sensurilor Nobilului Coran, 68:4] 


Profetul a făcut tot ceea ce a putut pentru a-i călăuzi pe oameni și 
simţea o tristeţe profundă atunci când observa rătăcirea lor, fapt 
pentru care Nobilul Coran a subliniat în mod repetat faptul că 
misiunea lui a fost aceea de a transmite Mesajul și a chema la islam, 
iar Allah Preaînaltul călăuzește pe cine dorește. [A se vedea 
Traducerea sensurilor Nobilului Coran, 11:12; 6:107; 18:110] 


Profetul le căuta scuze oamenilor și le trecea cu vederea greșelile. [A 
se vedea Traducerea sensurilor Nobilului Coran, 9:43] 


Profetul l-a cerut lui Allah Preaînaltul să îi ierte pe dușmanii Săi până 
când El, Preaînaltul și Preaslăvitul, i-a interzis să mai facă acest lucru. 
[A se vedea Traducerea sensurilor Nobilului Coran, 9:80] 


Profetul își făcea griji pentru dreptcredincioși și era milostiv și 
îndurător cu ei. [A se vedea Traducerea sensurilor Nobilului Coran, 
9:128] 


Cu toate că Profetul se simţea uneori deranjat de faptul că unii 
oameni întârziau să plece din casa lui, el nu le spunea niciodată acest 
lucru din cauza timidităţii. [A se vedea Traducerea sensurilor Nobilului 
Coran, 33:53] 


Profetul era blând și îngăduitor. El își trata companionii cu blândeţe, se 
sfătuia cu ei și le cerea părerea chiar și în cele mai dificile 
circumstanţe. [A se vedea Traducerea sensurilor Nobilului Coran, 
3:159] 


Nobilul Coran, miracolul etern al islamului 


Ce reprezintă Coranul, care este cartea cea mai vândută și distribuită din 


lume și în care cred peste un miliard și jumătate de musulmani? 


Coranul este Cartea Sacră a musulmanilor, care cred că: 


e este Cuvântul lui Allah revelat Mesagerului Său, Mohammed, ca o 
călăuzire și o lumină pentru oameni; 


e este ultima Carte Divină revelată; 
e este protejată de orice modificare sau denaturare; 


e atunci când robul citește și memorează versetele sale, punând în 
aplicare legile și învăţăturile sale, el Îl adoră pe Allah Preaînaltul. 


Prima revelaţie i-a fost transmisă Profetului pe când acesta avea vârsta de 


40 de ani prin intermediul îngerului Jibril (Pacea fie asupra sa!). Primul 


verset revelat a fost: „Citeşte! În Numele Domnului tău Care a creat (tot 
ceea ce există).” [Traducerea sensurilor Nobilului Coran, 96:1], iar restul 
versetelor au continuat să fie revelate de-a lungul a douăzeci și trei de ani, 


în funcţie de evenimentele și situaţiile cu care se confruntau musulmanii. 


Nobilul Coran este împărțit în 114 Sure (capitole), care abordează diferite 
subiecte în diferite feluri, însă toate au în comun retorica și elocvenţa limbii 
arabe, precum și faptul că au drept scop călăuzirea oamenilor și chemarea 


acestora la adorarea numai a lui Allah Preatînaltul. 


Printre subiectele pe care Nobilul Coran le 
abordează se numără următoarele: 


1 afirmă Unicitatea lui Allah Preaînaltul și respinge atribuirea 


oricărui tip de parteneri Lui; 


2 relatează poveștile Profeţilor (Pacea fie asupra lor!) și ale 


naţiunilor anterioare; 


3 cheamă la contemplarea vastului Univers și a creaturilor din 
jurul nostru și vorbește despre nenumăratele Binecuvântări 


pe care Allah Preaînaltul le-a revărsat asupra noastră; 


4 clarifică legile, poruncile și interzicerile religioase; 
G descrie calităţile credincioșilor și comportamentul moral al 
acestora, avertizând împotriva răului comportament; 


6 vorbește despre Ziua Judecăţii și despre soarta celor care fac 


bine și a celor care fac rău; 


7 îi educă pe credincioși explicând diferite situaţii cu care s-au 
confruntat Profetul și companionii săi (Allah să fie mulțumit 
de ei!). 


În cele ce urmează, vom enumera câteva dintre calităţile și caracteristicile 


Nobilului Coran. 


Miracolul memorării sale: 


Allah Preaînaltul a numit pecetea Cărţilor Sale „Coranul (Recitarea)”, ceea 
ce este o indicație a faptului că aceasta este recitată și păstrată în inimi. În 
multe versete, El a numit-o, de asemenea, „Cartea”, ceea ce este o indicație 
a faptului că aceasta a fost scrisă și păstrată în linii (pagini). Nobilul Coran a 
fost păstrat prin aceste două căi. Astfel, atunci când Profetului îi era revelat 
ceva din Coran, el le poruncea companionilor săi (Allah să fie mulţumit de 
ei!) să îl scrie în prezenţa sa și să îl memoreze atunci când îl auzeau din gura 
lui. Recitarea oricui memorează Coranul nu va fi acceptată dacă nu se 
potrivește cu ceea ce este scris și ceea ce este scris nu va fi acceptat dacă 
nu se potrivește cu ceea ce a fost memorat din gura Mesagerului lui Allah. 


Teologii creștini recunosc contradicţiile din Biblie și le justifică invocând 
multitudinea de surse, scrierea ei în etape diferite și natura indirectă a 
revelaţiei sale, susținând că existenţa acestora este normală. Cu toate 


acestea, ei consideră că aceasta conţine călăuzirea pentru omenire. 


Pe de altă parte, Nobilul Coran este lipsit de orice fel de contradicții sau 
erori, iar acest lucru poate fi recunoscut numai de către o persoană cu 


mintea deschisă. Aceasta se datorează faptului că el este Cuvântul literal al 


lui Allah, care a fost preluat și înregistrat chiar din gura Profetului 
Mohammed, fără a se adăuga sau omite ceva, iar musulmanii adepţi ai 
diferitelor Școli de Jurisprudenţă sunt cu toţii de acord cu până la ultimul 


cuvânt conţinut de acesta. 


Nobilul Coran a fost păstrat și transmis de la o generaţie la alta de-a lungul 
timpului în cel mai înalt grad de precizie și exactitate în scrierea, modul de 
pronunțare, recitarea, memorarea și modul de transcriere a acestuia în 
cărţi. Nicio literă nu a fost adăugată sau omisă. Oricine poate cumpăra o 
copie a acestuia chiar și în cel mai îndepărtat loc, precum China sau Africa, 
pentru a o compara cu manuscrisele Coranice scrise în urmă cu peste o mie 
de ani, păstrate în muzeele din întreaga lume, pentru a descoperi astfel 
realitatea uimitoare. De asemenea, modul de pronunțare a literelor și 
cuvintelor sale, precum și regulile și principiile de recitare ale acestora sunt 
aceleași și nu s-au schimbat în ciuda trecerii timpului și a diferenţelor 
dintre limbi. Astfel, nu există nicio diferenţă între recitarea unui copil din 
Indonezia și cea a unui învăţat din Mecca de acum mai bine de o mie de 
ani. Nobilul Coran spune: „Oare nu cugetă ei la Coran? Dacă ar fi el de la 


| 


altcineva decât de la Allah, ar găsi în el multe nepotriviri!” [Traducerea 
sensurilor Nobilului Coran, 4:82], indicând faptul că Allah Preaînaltul și-a 
asumat responsabilitatea de a îl prezerva. El spune, de asemenea: „Într- 


1” 


adevăr, Noi am pogorât Coranul şi Noi îi vom fi păzitori!” [Traducerea 


sensurilor Nobilului Coran, 15:9] 


Miracolul retoric și psihologic: 


Cel care recită Coranul cu concentrare va constata că acesta i se adresează 
în mod direct și personal, vorbindu-i și dezbătând cu el. Mai surprinzător 
este faptul că acesta îi precedă gândurile și le abordează ca și cum i le-ar 


citi chiar înainte ca el să se gândească măcar la ele. 


Cu toate că un artist poate desena un ochi care pare că îl urmărește pe cel 
care îl privește, cum poate o carte să urmărească gândurile unui cititor și să 
le prevadă, sau să răspundă întrebărilor lui înainte ca acesta să și le pună, 
luând în considerare diferenţele dintre cititori, dintre culturile lor și 


circumstanţele vieţii? 


Nobilul Coran are capacitatea extraordinară de a determina înclinațiile 
omului și de a-i revela secretele, explicând slăbiciunile lui într-un mod care 
îi poate părea dur cititorului la prima vedere, însă acest lucru se datorează 
faptului că el (Coranul) trezește sufletul, adresându-le minţii și inimii 


întrebări pe care omul le-a tot amânat și de răspunsul cărora a tot fugit. 


Când unul dintre noi citește Coranul și vede poveștile diferitelor naţiuni și 
caracteristicile lor, cunoscându-le secretele, gândurile, psihologia, greșelile 
unora dintre ei și salvarea unora dintre ei, el ia o pauză pentru a se gândi și 
a reflecta, recalculându-și deciziile cu privire la toate chestiunile. Apoi, el 
continuă să citească pentru a vedea mai multe versete, povestiri și 
exemple, unul după altul, iar Coranul se apropie puţin câte puţin de inima 
sa fără ca el să își dea seama, până când acesta devine o oglindă a 
sufletului său, arătându-i realitatea, slăbiciunile, defectele, capacităţile și 
oportunităţile sale. Atunci, Coranul va pătrunde profund în sufletul 
cititorului până într-acolo încât acesta va mărturisi că nu există altă 


divinitate demnă de adorare în afară de Allah. 


Astfel, de fiecare dată când sufletul său se simte disperat și neputincios, el 
găsește alinare în Cuvintele lui Allah Preaînaltul: „Spune: «O, voi robii Mei, 
care aţi întrecut măsura în defavoarea voastră (aţi săvârşit păcate împotriva 
voastră înșivă, prin exagerările voastre), nu deznădăjduiţi în privinţă 
Îndurării lui Allah (în privinţa lertării Sale)!» Allah iartă toate păcatele (celor 
care se căiesc şi cred, afară de politeism). El este Al-Ghafur 


(Atoateiertătorul faţă de cei care se căiesc), Ar-Rahim (Prea Îndurătorul).” 
[Traducerea sensurilor Nobilului Coran, 39:53] 


Atunci când se simte confuz sau simte un conflict interior puternic și simte 
nevoia să recurgă și să se întoarcă la cineva, el găsește alinare în Cuvintele 
lui Allah Preaînaltul: „Şi dacă te vor întreba robii Mei despre Mine, (spune- 
le că) Eu sunt aproape, răspund rugii celor care Mă cheamă, atunci când 
Mă cheamă, dar şi ei să-Mi răspundă şi să creadă în Mine. Poate că ei vor fi 


|? 


bine călăuziţi!” [Traducerea sensurilor Nobilului Coran, 2:186] 

Atunci când simte că viaţa i-a scăpat de sub control și că nu mai este 
capabil să o readucă pe făgașul corect, omul găsește alinare și ajutor în 
Cuvântul lui Allah Preaînaltul din Nobilul Coran: „Allah nu impune nici unui 
suflet decât ceea ce este în putinţa lui. El are ca răsplată ceea ce şi-a 
agonisit (faptele bune) şi împotriva lui ceea ce a dobândit (faptele rele). 
Domnul nostru, nu ne pedepsi pe noi, dacă am uitat sau am greşit! Domnul 
nostru, nu ne împovăra pe noi cu grea povară, aşa cum i-ai împovărat pe 
cei dinaintea noastră. Domnul nostru, nu ne împovăra pe noi cu ceea ce nu 
putem îndura! Şi şterge-ne nouă greşelile noastre şi iartă-ne pe noi şi fii 
Milostiv cu noi! Tu eşti Ocrotitorul nostru, ajută-ne pe noi să izbândim 


|? 


asupra celor necredincioşi!” [Traducerea sensurilor Nobilului Coran, 2:286] 


Will Durant, unul dintre cei mai importanţi istorici ai civilizaţiei, a 
recunoscut impactul Nobilului Coran și poziţia privilegiată a acestuia asupra 
oamenilor cu mintea deschisă (Civilizaţii istorisite, 13/68-69) spunând: 
„Timp de treisprezece secole, Coranul a umplut memoria, a stârnit 
imaginaţia, a modelat caracterul și probabil că a calmat intelectul a sute de 
milioane de oameni. El le-a dat sufletelor simple cea mai ușoară credinţă și 
cea mai puţin mistică, lipsită de ritualuri, idolatrie și preoțime. Mesajul său 


a ridicat nivelul moral și cultural al adepților săi, a promovat ordinea 


socială și unitatea, a inculcat igiena, a împuţinat superstiţiile și cruzimea, a 
îmbunătăţit condiţia sclavilor, i-a acordat celui inferior demnitate și 
mândrie și a produs printre musulmani un grad de sobrietate și cumpătare 
care nu a mai fost egalat nicăieri în lumea omului alb. Acesta i-a învăţat pe 
oameni cum să accepte fără a se plânge dificultăţile și limitările vieţii și, în 
același timp, i-a stimulat către cea mai uimitoare expansiune din istorie. El 
a definit religia în termeni pe care orice creștin ortodox sau evreu i-ar 
putea accepta: „Cuvioșia nu stă în a vă întoarce feţele spre Răsărit sau spre 
Apus, ci cuvioșia este a crede în Allah şi în Ziua de Apoi, în îngeri, în Carte şi 
în Profeţi, a da din avere — în pofida iubirii pentru ea — rudelor, orfanilor, 
sărmanilor, călătorului (care nu mai are bani pentru a se întoarce acasă), 
cerșetorului şi pentru răscumpărarea robilor, a împlini rugăciunea, a da 
caritatea anuală obligatorie, a-şi ţine legământul dacă s-a legat, a fi 
răbdător la nenorocire, la rău şi în momentele de primejdie. Aceştia sunt 


|? 


cei drepţi, aceştia sunt cei evlavioși!” [Traducerea sensurilor Nobilului 


Coran, 2:177]” 


Will Durant a spus:,Timp de treisprezece secole, Coranul a umplut 
memoria, a stârnit imaginaţia, a modelat caracterul și probabil că a calmat 
intelectul a sute de milioane de oameni. El le-a dat sufletelor simple cea 
mai ușoară credinţă și cea mai puţin mistică, lipsită de ritualuri, idolatrie și 


preoţime.” 


Surat Al-Fatihah: 


Aceasta este cea mai măreaţă Sură din Nobilul Coran, fiind repetată de 
musulmani în cadrul tuturor rugăciunilor lor. Înţelesul acesteia este 


următorul: 


Explicaţia Surei Al-Fatihah 


e2 yl geyl all ou 

Încep în Numele lui Allah Cel Prea Măret și Prea Îndurător. 

cela! bj all dz! 

Îl preamăresc pe Allah și Îl laudă toate Atributele Sale, actele și 
binecuvântările aparente și ascunse, cu dragostea și adorarea care | se 
cuvin. Rabb (tradus aici „Stăpân”) se referă la Allah Cel Atotputernic, 
Creatorul, Domnul, Cel care îi înzestrează pe robii Săi cu cele de trebuinţă și 
Orânduitorul. Cuvântul „lumilor” se referă la tot ceea ce există în afară de 


Allah Preaînaltul (include, printre altele, lumea fiinţelor umane, cea a 


djinnilor, cea a îngerilor și cea a animalelor). 


eyl yyl 
Sensul numelui de Ar-Rahman este mai cuprinzător, întrucât în Mila lui 
Allah sunt incluși atât credincioșii, cât și necredincioșii, în vreme ce Ar- 


Rahim se referă în mod specific numai la cei credincioși. 
wI ei UL 

El este Singurul Judecător în Ziua Judecății. 

pati Gla 5455 6] 


Noi numai pe Tine te adorăm și nu asociem pe nimeni cu Tine în adorare. 
Căutăm, de asemenea, numai ajutorul și sprijinul Tău în toate chestiunile 


noastre, pentru că puterea de decizie Îţi revine integral numai Tie. 


aiil blpall Gal 
O, Allah, călăuzește-ne și arată-ne Calea cea Dreaptă și ajută-ne să aderăm 


la ea până la întâlnirea cu Tine. 


agile caii pl Blyo 


Aceasta este Calea către care Tu i-ai călăuzit pe Profeţi și pe oamenii drepţi 
care cunosc adevărul și îl urmează. 


JGA Y5 agil smoiaăzll ie 

Ține-ne departe de calea celor pe care Tu Te-ai mâniat pentru că ei știu 
adevărul, dar au ales să nu îl urmeze și, de asemenea, ţine-ne departe de 
calea celor care au pierdut calea către adevăr din cauza ignoranței și a 
modificărilor pe care le-au făcut în religia lor. 

otel 


O, Allah, răspunde (rugii mele)! 


Atunci când vorbim despre Nobilul Coran sau despre Mohammed, 
oamenilor le vin în minte întrebări logice precum: 
„De ce ar trebui să acceptăm versiunea musulmanilor cu privire la aceste 


incidente?” „Nu avem dreptul să ne punem întrebări cu privire la ele?” 


Istoricii sunt de acord cu privire la faptul că Nobilul Coran le-a fost transmis 
oamenilor de către un bărbat arab, care nu știa nici să scrie, nici să citească 
și care s-a născut în Mecca în secolul al VI-lea, iar numele său era 
Mohammed ibn Abd Allah... cărţile autentice de istorie certificând aceste 
lucruri. Putem citi în mod clar în această Carte (Nobilul Coran) că ea nu este 
opera celui care ne-a transmis-o (Profetul Mohammed), ci este Nobilul 
Cuvânt al lui Allah revelat, iar rolul lui Mohammed a fost numai acela de a îl 


transmite și de a îl explica oamenilor, fără a adăuga și fără a omite nimic din 


acesta. 


Este posibil ca Mohammed, Mesagerul islamului, să îl fi inventat sau să îl fi 
învăţat din altă parte sau de la altcineva, iar apoi să îl fi rescris și să îl fi dat 
oamenilor? 


Acestea sunt întrebări permise și logice care apar în mintea oricui nu a citit 
niciodată Nobilul Coran și nici nu a studiat biografia lui Mohammed și viaţa 
sa. 


Un lucru pe care îl știm și care a fost confirmat de istorie este acela că mulţi 
autori și gânditori obișnuiau să imite munca altora, să le-o fure și apoi să și- 


o însușească. În acest caz, de ce i-ar atribui cineva munca sa altcuiva? 


Printre lucrurile care ridică întrebări este și acela că, dacă el și-a dorit să își 
sporească autoritatea și controlul asupra oamenilor atribuindu-l Coranul lui 


Allah, atunci de ce nu a pretins că toate cuvintele sale erau de la Allah?! 


Este logic să spunem că el a inventat Coranul și | l-a atribuit lui Allah 
Preaînaltul pentru a-și stabili autoritatea asupra oamenilor și pentru a-și 
înălța statutul și onoarea, în timp ce găsim în aceeași Carte că Allah îi face 


reproșuri, călăuzindu-l și corectându-l atunci când greșește? 


Nobilul Coran îi face reproșuri lui Mohammed cu privire la unele chestiuni 
ţinând de viaţa sa privată și publică. Acesta îl admonestează cu privire la 
viaţa sa de familie, îi critică în mod blând anumite decizii pe care le ia în 
calitate de conducător și îi face reproșuri cu privire la abordarea sa în a-i 


invita pe oameni la islam. 


Spre exemplu, odată, un om orb dintre companionii lui Mohammed a mers 
la Profet în timp ce acesta era ocupat în a-i invita la islam pe unii dintre 


liderii tribului Quraiș. Omul orb nu știa că Profetul Mohammed era ocupat, 


aşa că a strigat către el: „Învaţă-mă din ceea ce ai fost învăţat de către 
Allah!” Omul a insistat în cererea lui, iar Profetul s-a încruntat, sperând că 
acesta va aștepta până când va termina ceea ce făcea. Profetul 
Mohammed s-a întors cu spatele la acel om orb și nu i-a răspuns, iar 
Coranul a relatat incidentul și l-a înregistrat în istorie. El a descris acest 
incident cu exactitate și în mod detaliat, explicând modul în care Profetul 
Mohammed s-a încruntat și l-a lăsat fără răspuns pe acel om orb. Nobilul 
Coran nu s-a oprit acolo, ci a continuat cu un reproș la adresa Profetului și 
cu o avertizare clară ca acest lucru să nu se mai repete vreodată într-un 
Capitol numit după acel incident, Surat ‘Abasa (El s-a încruntat) [A se vedea 
Traducerea sensurilor Nobilului Coran, 80:1-11] Apoi, ori de câte ori acel 
om orb venea la Mesagerul lui Allah, el îi spunea: „Bine ai venit, cel cu 
privire la care Domnul meu mi-a reproșat!”, după care își întindea haina 


pentru ca acesta să se așeze pe ea. 


Coranul a menţionat câteva cazuri de reproșuri și călăuziri care i-au fost 
adresate Mesagerului lui Allah într-un fel în care unii dintre noi s-ar putea 
simţi deranjaţi dacă le-ar fi adresate în public... Astfel, ar face cineva 
publice greșelile sale și le-ar înregistra în istorie într-o astfel de manieră 


dacă scopul său ar fi acela de a-și înălța statutul?! 


Istoria atestă mai multe situaţii în care Mohammed a trecut prin momente 
dificile în timp ce aștepta Revelația care să confirme veridicitatea și poziţia 
sa sau nevinovăția sa și a familiei sale, iar aceasta întârzia să apară. 

Un exemplu în acest sens este acela în care niște oameni aparţinând 
poporului său, care l-a torturat și a arătat dușmănie faţă de el, le-au cerut 
ajutorul unor învăţaţi evrei pentru a distruge chemarea sa la islam. 

Aceștia le-au spus să îi adreseze trei întrebări, iar dacă Mohammed 
răspundea, atunci era un Profet adevărat, iar dacă nu răspundea, atunci nu 


era un Profet. Ei au făcut întocmai, iar el le-a spus (înfruntându-i): „Vă voi 


răspunde mâine.” 
După aceea, Revelația nu a venit decât la cincisprezece zile de la acea 
întâmplare, iar dușmanii Profetului treceau pe lângă el și îl batjocoreau 
pentru faptul că nu le-a răspuns la întrebări, lucru care i-a provocat o mare 
supărare. Astfel, Revelația care răspundea la întrebările primite a venit 
după cincisprezece zile, ea conţinând, de asemenea, și o călăuzire coranică 
pentru Mohammed: „Şi nu spune (niciodată) în privinţa unui lucru: «Eu voi 
face asta mâine!» ~ Decât (adăugând): «Dacă voieşte Allah!» (...)” 
[Traducerea sensurilor Nobilului Coran, 18:23-24] 
Acea întârziere a fost o lecţie pe care Allah Preaînaltul i-a dat-o Profetului 
Mohammed. 

Dacă Mesagerul islamului și-a dorit să își sporească autoritatea și 
controlul asupra oamenilor atribuindu-l Coranul lui Allah, atunci de ce nu a 


pretins că toate cuvintele sale erau de la Allah?! 


Acuzaţiile repetate: 


În mod surprinzător, biografia Profetului Mohammed poate fi considerată 
ca fiind cea mai clară dovadă a veridicităţii sale. 


Cum ar fi putut un om care nu știa să scrie și să citească și care trăia printre 
oameni care nu știau să scrie și să citească, un om care muncea păstorind 
oile sau făcând comerţ pentru a-și întreține familia, care nu avea nicio 
legătură cu învățații și care și-a petrecut cea mai mare parte a vieţii sale 
(până la vârsta de 40 de ani) în aceste condiţii, să vină dintr-odată și să îi 
vorbească poporului său despre lucruri de care acesta nu mai auzise 
niciodată? El i-a informat pe oameni cu privire la poveștile naţiunilor de 
dinaintea lor și la istoria începuturilor creaţiei, cu privire la detaliile vieţii 
Profețţilor anteriori (Pacea fie asupra lor!) și legile uimitoare care acoperă 
toate sferele vieţii. 


Acest fapt i-a șocat profund pe dușmanii lui, care au început să se 
gândească la ce acuzaţie ar fi putut inventa împotriva lui pentru a-i 


îndepărta pe oameni de chemarea sa! 


Ei au observat că era imposibil să pretindă că Nobilul Coran era o invenţie a 
lui Mohammed, pentru că l-au auzit recitând din el și și-au dat seama că nu 
erau cuvintele sale și nici cele ale unei alte ființe umane. De asemenea, nu 
puteau pretinde că el l-a învăţat de la altcineva, deoarece a trăit printre ei 
și cunoșteau detaliile vieţii sale. De aceea, l-au acuzat de un lucru și de 
opusul său în același timp. Uneori, spuneau că s-a inspirat din cărţile și 
poveștile naţiunilor vechi, iar alteori spuneau că era o invenţie de-a lui. 
Alteori, spuneau că el își povestea doar visele. Atunci când au eșuat în a 
dovedi pretinderile lor, ei au spus că Mohammed era doar un magician, un 


poet sau chiar un om nebun! 


Aceasta este aceeași poveste cu nume diferite. Nu l-a acuzat poporul său 
pe Moise (Pacea fie asupra sa!) că era un magician? Nu l-a acuzat poporul 


său pe Isus (Pacea fie asupra sa!) că era un om nebun? 


Această situaţie se repetă în cazul fiecărui om care dă o mărturie falsă și 
simte că nu își poate argumenta declaraţia, el este capabil să spună orice și 
să lanseze orice acuzaţie doar pentru a-și susține minciuna, însă oamenii 


nu îl vor crede niciodată, cu excepţia celor care doresc să îl creadă! 


De ce nu îl considerăm a fi pur și simplu un geniu? 


Toată lumea este de acord cu faptul că Allah Preaînaltul a înzestrat mintea 
omului cu un potenţial și o creativitate extraordinare. Cu toate acestea, nu 
este normal ca mintea să aibă anumite limitări în ceea ce privește 
productivitatea și creativitatea sa? În plus, chiar dacă mintea mărturisește 
existența unui Creator Atotputernic și faptul că Dreptatea Lui cere existenţa 


unei alte vieţi în care toată lumea să își primească răsplata, fie bună sau 
rea, poate ea da detalii și descrie cu exactitate alte lucruri cu privire la care 


nu există dovezi? 


Cel care citește Nobilul Coran descoperă că acesta explică limitele credinţei 
în mod detaliat. El descrie în cele mai mic detaliu cum anume a început 
creaţia și cum se va sfârși, descrie Paradisul și binecuvântările sale, ladul și 
torturile sale, precum și numărul porţilor sale și numărul de îngeri care îl 
păzesc, subliniind chestiuni detaliate cu privire la realitatea omului și a 
Universului... Prin urmare, pe care teorie mentală s-au bazat toate aceste 
detalii? 


Cu adevărat, astfel de detalii nu pot proveni din intelectul și geniul uman. 
Fie sunt o minciună și o invenţie, fie ele reprezintă Adevărul care a venit 


prin Revelaţie. 


Multe dintre informaţiile cu privire la Univers care au fost menţionate în 
Nobilul Coran au fost dovedite de știința modernă, care nu a contrazis 


niciunul dintre lucrurile menţionate de acesta. 


Este posibil ca Nobilul Coran să îşi aibă originea în 
Cărţile anterioare pe care el doar le-a reformulat? 


Să ne oprim un moment pentru a reflecta: este posibil ca Mohammed să fi 
obținut aceste informaţii din Scripturile Profeţilor anteriori (Pacea fie 
asupra lor!)? 


Dacă ignorăm faptul că Mohammed nu știa să scrie și să citească, iar 
majoritatea poporului său nu știa să scrie și să citească, faptul că nu avea 
nicio legătură cu învățații și cu oamenii Scripturilor (evreii și creștinii) — cu 
excepţia unuia pe care l-a cunoscut în prezenţa rudelor sale în timpul unei 


călătorii pe când era doar un copil — sau faptul istoric care confirmă că 


învățații dintre oamenii Cărţii (evreii și creștinii) își ascundeau cunoștințele 
în acele vremuri pentru a-și păstra statutul, acestea (cunoștințele) nefiind 
disponibile... 


Dacă ignorăm toate acestea, lucrul de care își dă seama oricare cercetător 
este acela că Nobilul Coran nu este de acord cu tot ceea ce este scris în 
Cărţile evreilor și ale creștinilor. Mai degrabă, acesta a venit să corecteze 
multe informații greșite (cele modificate de unii învăţaţi ai religiei) și să 
completeze anumite povestiri, dezvăluind cunoștințele care erau păstrate 
în secret, explicând greșelile cu privire la credinţă sau erorile 
comportamentale pe care le-au atașat unii învăţaţi la religia Profeţilor 
(Pacea fie asupra lor!), în timp ce aceasta nu are nicio legătură cu ele. 
Nobilul Coran este plin de astfel de exemple. Prin urmare, este posibil ca, 
știind toate acestea, el (Profetul Mohammed) să fi fost un student al lor (al 


învăţațţilor evrei și creștini) și să fi luat informaţii de la ei ?! 
O realitate istorică distinctivă 


Niciun cercetător lipsit de prejudecăţi nu va putea să nu se oprească pentru 
a reflecta îndelung... nu a fost Mesagerul islamului, Mohammed, un arab? 


Nu ne-a informat istoria că arabii contemporani cu el nu aveau niciun 
talent demn de laudă, cu excepţia elocvenţei și a poeziei? Astfel, singurele 
talente ale lor erau poezia și literatura, pentru care organizau conferinţe, 
congregații și festivaluri, iar un trib putea dobândi onoare sau dezonoare 


din cauza unei poezii care vorbea despre el! 


Acesta a fost cazul tuturor Profeţilor anteriori (Pacea fie asupra lor!). Atunci 
când adversarii lor nu au avut de ce să îi acuze, ei au pretins că erau 


magicieni sau nebuni. 


Cărţile de istorie și literatura ne informează că, dacă la acel moment un 
arab spunea o poezie, poporul său se grăbea să îl provoace, căutându-i 
greșelile, completându-i lipsurile și combătându-l cu propria metodologie. 
Aceasta era esenţa competiţiilor lor și o demonstraţie a forței și a 


excelenţei lor. 


Atunci, cum ar fi putut Mohammed să meargă la cei care îl considerau 
dușmanul lor cel mai mare și care nu au precupeţit niciun efort în a lupta 
împotriva lui, a-l ataca și a-i descuraja pe oameni să răspundă chemării lui, 
și să îi provoace să producă ceva similar cu Nobilul Coran sau măcar cu o 
mică parte din el?! Ei nu au putut să răspundă acestei provocări decât prin 


tăcere și prin evitarea confruntării. 


Nu i-a fost teamă lui Mohammed că prin această provocare avea să aprindă 
furia lor, iar ei aveau să își folosească abilităţile unice din domeniul în care 
deţineau cea mai multă cunoaștere pentru a îl înfrunta în mod individual 
sau colectiv și a atesta în fața oamenilor falsitatea a ceea ce adusese 
(conform pretinderilor lor)?! 


Să presupunem că a făcut aceasta pentru că era conștient de potenţialul 
poporului său, dar cum a putut să lanseze această provocare pentru toate 
generaţiile viitoare până în Ziua Învierii, spunând că ele nu vor putea 
produce nimic asemănător Coranului, nici chiar dacă se vor uni pentru a 


face aceasta? 


Acesta este un risc imens pe care niciun om nu și l-ar asuma, cu excepţia 
celui al cărui inimă este plină de certitudine cu privire la ceea ce spune... și 
așa s-a întâmplat. Niciunul dintre membrii tribului Quraiș sau liderii 
elocvenţei nu a putut să producă ceva similar cu Nobilul Coran sau măcar 
cu o mică parte din el. Această realitate continuă din acel moment și până 


în zilele noastre. Oricine a încercat sau a luat hotărârea de a face acest 


lucru de-a lungul timpului a eșuat în mod lamentabil, devenind bătaia de 


joc a poporului său și o sursă de batjocură, sarcasm și dispreţ. 


Fiecare dintre noi are ultimul cuvânt 


Toate acestea fiind spuse, ultimul cuvânt cu privire la Nobilul Coran și la 
poziția față de acesta îi aparţine fiecăruia dintre noi, acesta provenind din 
experiența personală în citirea, studierea și reflectarea asupra lui, după 


alegerea traducerii corecte în limba lui, dacă nu este arab. 


Nobilul Coran ne spune că dovada cea mai măreaţă a veridicităţii Profeţiei 
lui Mohammed se află în ceea ce intră în inima și în mintea noastră drept 
rezultat al recitării și al înţelegerii sensurilor Nobilului Coran: „Oare nu le 
este lor de ajuns că Noi ţi-am trimis ţie Cartea care le este recitată? Întru 
aceasta este îndurare şi pomenire pentru un neam (de oameni) care vor să 


creadă.” [Traducerea sensurilor Nobilului Coran, 29:51] 


Acesta îi invită pe toţi oamenii la citirea și la reflectarea asupra versetelor 
sale, precizând că nu se abţin de la a face acest lucru decât cei peste inimile 
cărora sunt lacăte. [A se vedea Traducerea sensurilor Nobilului Coran, 
47:24] 


Care este adevărul cu privire la adorare în islam? 


— E 


Are nevoie Allah Preaînaltul de adorarea noastră? 

Allah Preaînaltul nu are nevoie de adorarea și de faptele noastre bune, iar 
succesul și mântuirea în islam nu constă doar din ritualuri și formalităţi, ci 
din servitutea faţă de Allah și credinţa în EI, care trebuie să se reflecte în 
comportamentul robului prin măreţia sufletului și a manierelor sale, 
precum și prin strădania în serviciul societății umane, făcând eforturi 


pentru progresul ei. 


Are nevoie Allah Preaînaltul de adorarea noastră? 

Allah Preaînaltul nu are nevoie de adorarea și de faptele noastre bune, iar 
succesul și mântuirea în islam nu constă doar din ritualuri și formalităţi, ci 
din servitutea faţă de Allah și credinţa în EI, care trebuie să se reflecte în 


comportamentul robului prin măreţia sufletului și a manierelor sale, 


precum și prin strădania în serviciul societății umane, făcând eforturi 


pentru progresul ei. 


Allah Preaînaltul spune în Nobilul Coran: 

„Eu nu i-am creat pe djinni şi oameni decât pentru ca ei să Mă adore. ~ Eu 
nu voiesc de la ei întreţinere şi nici nu voiesc ca ei să Mă hrănească pe 
Mine. ~ Ar-Razzăq (Înzestrătorul, Întreţinătorul), Stăpânul puterii, Al-Matin 
(Cel Statornic, Cel Ferm, Preaputernicul).” [Traducerea sensurilor Nobilului 
Coran, 51:56-58] 


Atunci când unii oameni s-au simţit încurcaţi și au pus întrebări cu privire la 
direcția corectă spre care trebuie efectuată rugăciunea - și aceasta pentru 
că în islam rugăciunea se face în timp ce omul se îndreaptă spre Mecca - li 
s-a spus că realitatea religiei se află în sinceritatea credinţei, în faptele 
bune și în a-i aduce beneficii omenirii, nu în a se întoarce către Est sau Vest. 
Li s-a spus: „Cuvioșia nu stă în a vă întoarce feţele spre Răsărit sau spre 
Apus, ci cuvioșia este a crede în Allah şi în Ziua de Apoi, în îngeri, în Carte şi 
în Profeţi, a da din avere — în pofida iubirii pentru ea — rudelor, orfanilor, 
sărmanilor, călătorului, cerșetorului şi pentru răscumpărarea robilor, a 
împlini rugăciunea a da caritatea anuală obligatorie, a-şi ţine legământul 
dacă s-a legat, a fi răbdător la nenorocire, la rău şi în momentele de 


il” 


primejdie. Aceştia sunt cei drepţi, aceştia sunt cei evlavioși!” [Traducerea 


sensurilor Nobilului Coran, 2:177] 


Nobilul Coran subliniază în mod repetat că aceia care se străduiesc în ceea 
ce privește adorarea și religia lor o fac numai în beneficiul și pentru 
salvarea lor, iar aceia care nu cred vor avea de pierdut, pentru că Allah nu 
are nevoie de noi și de adorarea noastră: „Şi cel care se luptă (cu propriul 
sine şi cu poftele sale) nu se luptă decât pentru sine, căci Allah este mult 


prea înstărit ca să aibă nevoie de lume.” [Traducerea sensurilor Nobilului 


Coran, 29:6] 


Stâlpii islamului: 
Cele mai importante acte de adorare ale islamului sunt următoarele: 


credinţa și recunoașterea cu sinceritate a servituţii față de 
1 Allah și a ascultării față de Mesagerul Său, Mohammed, 

mărturisind că nu există altă divinitate demnă de adorare în 

afară de Allah și că Mohammed este Mesagerul lui Allah 


efectuarea rugăciunilor obligatorii. 


oferirea carităţii anuale obligatorii celor care au dreptul la 
aceasta. 


postul din luna Ramadan. 


pelerinajul la Casa lui Allah pentru cei apți din punct de 
vedere fizic și financiar. 


WU PP UÙ N 


Care este scopul obligaţiilor şi al încercărilor? 


Această întrebare continuă să fie repetată, chiar dacă sub diferite forme. 
Unii oameni se pot întreba: „De ce ne-a creat Allah cu gură, dinţi și burtă 
pentru a mânca, iar apoi ne-a poruncit să postim? Și de ce a creat plăcerile 
și frumuseţea, iar apoi ne-a poruncit să ne plecăm privirea și să fim caști?” 
Alţii mai îndrăzneţi s-ar putea întreba chiar: „De ce ne-a binecuvântat cu 


putere și apoi ne-a poruncit să nu le facem rău altora și să nu îi asuprim?” 


În realitate, această chestiune este foarte clară din perspectiva islamică. 
Allah le-a dat tuturor oamenilor capacităţi și potenţiale pe care să le 
controleze, și nu care să îi controleze pe ei. Astfel, Allah ţi-a dat un cal pe 
care să îl călărești și să îl conduci, și nu ca să te călărească și să te conducă 
el pe tine. Trupurile și potenţialul nostru sunt caii noștri, care au fost creați 
pentru ca noi să îi conducem, să îi controlăm și să îi folosim în momentul, 


locul și modalitatea corectă, și nu invers. 


Așadar, este clar că statutul și excelența omului depind de capacitatea lui 
de a își controla dorinţele și de a își direcționa potenţialul către ceea ce 
este benefic. Prin aceasta, Allah a distins fiinţele umane și a pregătit 
încercările pentru ele... și pentru acest scop ne-a creat Allah. 


Nobilul Coran spune: „Cu adevărat, Noi l-am creat pe om din nutfah 
(picături provenite de la ambele sexe, aflate în interiorul pântecelui) 
amestecată. Vrem să îl încercăm (prin poruncile şi interzicerile pe care Noi i 
le-am impus): astfel, Noi l-am făcut pe el cu auz (capabil să audă versetele 
Noastre) şi cu vedere (capabil să vadă Semnele şi Dovezile Noastre). ~“ Cu 
adevărat, Noi i-am arătat lui (cu claritate) Calea (adevărului şi a falsităţii, a 
binelui şi a răului), fie că el va fi (credincios şi) recunoscător (dacă alege 
calea binelui) sau (necredincios şi) nerecunoscător (dacă alege calea 
răului).” [Traducerea sensurilor Nobilului Coran, 76:2-3] 


Toate nenorocirile și suferinţele care îl afectează pe om nu sunt decât o 
încercare pentru dezvoltarea spiritualităţii, a moralității și a credinţei lui, 
precum și pentru a îi aminti care este scopul și poziţia lui în această viaţă, 
după cum spune Nobilul Coran: „Vă vom încerca cu puţină spaimă, 
foamete, lipsire de bunuri, de suflete şi de roade, dar binevesteşte celor 
răbdători, ~“ Care, dacă s-a abătut asupra lor vreo nenorocire, spun: «Noi 


suntem ai lui Allah şi noi la El ne întoarcem.»” [Traducerea sensurilor 
Nobilului Coran, 2:111-156] 


Astfel, această viaţă lumească este spaţiul pe care îl avem la dispoziţie 
pentru a avansa și pentru a ne întoarce la credinţă și la un comportament 
moral. Chiar dacă Allah Preaînaltul ne-a oferit oportunităţi frecvente 
pentru a ne întoarce la Calea cea Dreaptă și a ne corecta comportamentul, 
El nu ne-a obligat să facem aceasta, ci ne-a lăsat uşa deschisă pentru a 
alege noi înșine ce ne dorim să facem. El ne-a călăuzit spre dezvoltarea 
Pământului și spre a-i aduce beneficii omenirii, învățând din greșelile 
noastre și întorcându-ne la El și căindu-ne pentru păcatele noastre ori de 
câte ori pierdem Calea cea Dreaptă. Nobilul Profet Mohammed a spus: 
„Dacă nu aţi fi comis păcate, Allah v-ar fi înlocuit cu oameni care să 
păcătuiască şi care să îi ceară iertare, iar El i-ar fi iertat.” (Muslim 2749) 


statutul și excelența omului depind de capacitatea lui de a își controla 
dorinţele și de a își direcționa potenţialul către ceea ce este benefic... 


Rugăciunea (as-salâh) 


Poate că te-ai întrebat vreodată care este adevărul cu privire la anumite 
scene pe care le-ai văzut în mod direct sau pe reţelele de socializare în care 
unul sau mai mulți musulmani se îndreaptă către o anumită direcţie și 
încep să aplece și să se prosterneze, ca și cum ar fi rupţi de lumea din jurul 


lor. 


Aşadar, ce presupune rugăciunea musulmanilor? 


Rugăciunea ocupă un loc important în islam, deoarece reprezintă cea mai 
importantă modalitate prin care omul se poate apropia de Allah 
Preaînaltul, Îl poate adora și | se poate supune, după cum EI, Preaînaltul și 
Preaslăvitul, i-a poruncit Mesagerului Său: „(...) prosternează-te şi apropie- 


te (de Domnul tău, prin ascultarea Poruncilor Sale)!” [Traducerea sensurilor 


Nobilului Coran, 96:19]. Din acest motiv, ea este considerată a fi al doilea 


stâlp al islamului, după cele două mărturisiri de credinţă. 


Profetul Mohammed a spus: „Islamul este construit pe cinci stâlpi: 
mărturisirea că nu există divinitate demnă de adorare în afară de Allah şi că 
Mohammed este Trimisul Său, efectuarea rugăciunii (as-salăh) (...)” (Al- 
Bukhari 8) 


Un musulman este răsplătit pentru rugăciunea sa în funcţie de măsura în 
care și-a îndepărtat inima și mintea în timpul rugăciunii de chestiunile 
lumești, de concentrarea și de sinceritatea supunerii sale față de Allah și a 
apropierii față de El într-un mod care îi oferă sufletului liniște și pace. 
Aceasta se datorează faptului că rugăciunea era cea care îi oferea 


Profetului Mohammed cea mai multă pace și liniște. 


Astfel, Nobilul Coran ne îndeamnă să îndeplinim rugăciunea, iar 
îndeplinirea rugăciunii în adevăratul sens al cuvântului presupune 
participarea tuturor membrelor, a minţii, a inimii și a sufletului la aceasta. 
Dacă îndeplinim această condiţie, rugăciunea devine un ajutor pentru noi 
în a face fapte bune și în a ne abţine de la faptele rele și distructive, pentru 
că pomenirea lui Allah și întoarcerea la El sunt cele mai măreţe fapte pe 


care omul le poate săvârși. 


Allah Preaînaltul spune: „Recită ceea ce ţi s-a revelat din Carte şi 
îndeplinește rugăciunea! Rugăciunea împiedică de la ceea ce este ruşinos şi 
de la ceea ce este oprit. lar pomenirile lui Allah sunt lucru şi mai mare, iar 


Allah ştie ce faceţi voi!” [Traducerea sensurilor Nobilului Coran, 29:45] 


Cel care crede că rugăciunea este doar un exerciţiu fizic, precedat de 
spălare și curăţare, se înşală amarnic. Ceea ce vede el dintre mișcările 
rugăciunii sunt acţiuni și cuvinte care au drept scop slăvirea Măreţiei lui 


Allah Preaînaltul și preamărirea Lui în inimi. Primul cuvânt menţionat de cel 


care se roagă atunci când își ridică mâinile este „Allahu Akbar” (Allah este 
Prea Măreţ!), după care acesta se apleacă plin de umilinţă și spune, 
conștientizând Măreţia lui Allah și recunoscându-și slăbiciunea în faţa Sa: 
„Subhăna Rabbi-al-'Azim” (Slavă Domnului meu, Cel Prea Măreţ!). Apoi, el 
se prosternează căutând apropierea lui Allah și răspunsul la suplicaţiile lui, 
își plasează fruntea și nasul pe pământ și spune: „Subhăna Rabb al-A'lă” 
(Slavă Domnului meu, Cel Preaînalt!), adresându-l suplicaţii și rugi. Astfel 
sunt toate acţiunile și cuvintele rugăciunii, care nu presupune doar mișcări 
și murmurări, ci este un moment important prin intermediul căruia 
credinciosul se apropie de Domnul său, Căruia Îi datorează existenţa și 


succesul. 


Allah Preaînaltul a făcut obligatorii pentru musulmani cinci rugăciuni 
zilnice. Acestora le este permis să le realizeze în orice loc, deși este 
încurajată îndeplinirea lor în moschei, pentru ca musulmanii să se cunoască 
unii pe alții, pentru ca unitatea lor să fie consolidată și pentru ca ei să 


colaboreze unii cu alţii în chestiunile lor religioase și lumești. 


Islamul a încurajat, de asemenea, îndeplinirea rugăciunilor voluntare (care 
nu sunt obligatorii) ori de câte ori un musulman simte că are energia 
necesară pentru a face aceasta. 

Musulmanii își fac rugăciunile în direcţia sanctuarului Ka'bah, care este o 
clădire în formă de cub construită din pietre. Avraam - părintele Profeţilor - 
(Pacea fie asupra sa!) a fost primul care a construit-o în Mecca, în vestul 
Peninsulei Arabice, iar Profeţii (Pacea fie asupra lor!) au făcut pelerinaj la 
ea. Musulmanii știu că aceasta este doar o clădire din pietre care nici nu le 
aduce vreun beneficiu și nici nu le dăunează cu nimic, însă Allah Preaînaltul 
a poruncit ca rugăciunile să fie îndeplinite în direcţia ei, astfel încât 


musulmanii să fie uniţi într-o singură direcţie. 


Adhan (chemarea la rugăciune): 


Chemarea la rugăciune are drept scop anunţarea oamenilor că a intrat 
timpul pentru rugăciune și invitarea lor la moschee. 

Aceasta reprezintă o modalitate de pomenire și preaslăvire a lui Allah 
Preaînaltul, pregătindu-i pe musulmani pentru a participa la rugăciune prin 


următoarele cuvinte: 


1 


Allahu Akbar (de patru ori): Allah este Prea Măreţ 


Ash-hadu al-lā ilāha illa Allah (de două ori): Mărturisesc că nu 
există altă divinitate demnă de adorare în afară de Allah 


Ash-hadu anna Mohammadan rasulu Allah (de două ori): 
Mărturisesc că Mohammed este Mesagerul lui Allah 
Hayya “ala as-Salăh (de două ori): Grăbiţi-vă la rugăciune! 
Hayya “ala al-falăh (de două ori): Grăbiţi-vă la izbândă! 


Allahu Akbar (de două ori): Allah este Prea Măreţ 


Lā ilāha illa Allah: Nu există altă divinitate demnă de adorare 
în afară de Allah 


yY OUO A U N 


Caritatea anuală obligatorie (az-zakâh) 


Suntem cu toţii convinși de faptul că trebuie să existe o soluţie pentru 
bogăția exagerată și sărăcia extremă, precum și de faptul că diferenţa 
imensă dintre cei bogaţi și cei săraci reprezintă motivul declinului societăţii, 
al creșterii infracţionalităţii și al dezintegrării. Multe sisteme economice, 
teorii filosofice și diferite legislații au încercat să rezolve această problemă, 


însă, cum abordează islamul acest subiect? 


Allah Preaînaltul le-a impus musulmanilor bogaţi plata anuală a 2,5% din 
averile și bunurile lor celor săraci și nevoiași, făcând din aceasta cel de-al 


treilea stâlp al islamului. 


Caritatea anuală obligatorie nu este o favoare pe care cei bogaţi le-o fac 


celor săraci, ci, mai degrabă, este dreptul celor săraci asupra averii celui 


bogat, iar ei trebuie să îl primească fără a fi nevoiţi să îl ceară și fără a se 
simţi umiliți. 

Această sumă (2,5%) este minimul pe care fiecare musulman bogat trebuie 
să îl plătească celor săraci. Însă, în ceea ce privește maximul de caritate pe 
care o pot oferi, musulmanii au ușa deschisă pentru a se întrece unul cu 
altul în acest sens. Rezultatele unei astfel de generozităţi se vor reflecta în 
sporirea bogăției și a sănătăţii, a călăuzirii și a fericirii, iar în Ziua de Apoi 
omul va primi răsplata pentru aceasta și nenumărate binecuvântări. 
Nobilul Coran menţionează că aceia care își cheltuiesc cu generozitate 
averea pentru a obţine Mulţumirea lui Allah sunt asemeni unui grăunte de 
grâu plantat care produce șapte spice și în fiecare spic sunt o sută de 
grăunţi, devenind astfel șapte sute de grăunţi, iar Allah poate spori aceasta 
și mai mult în funcţie de sinceritatea celui care dă și de intenţia sa, căci, cu 
siguranţă, Allah este Cel mai Generos și Cunoaște adevărul cu privire la 
toate chestiunile: „Pilda acelora care dau (din) averea lor pe calea lui Allah 
este ca pilda grăuntelui care face şapte spice şi în fiecare spic sunt o sută de 
grăunţi, căci Allah înmulțește (răsplata) celui care voieşte El. Allah este 
Wâăsi' (Cel Infinit, Atotcuprinzătorul, Cel Care-Şi este de ajuns), 'Alim 
(Atoatecunoscătorul, Omniscientul).” [Traducerea sensurilor Nobilului 
Coran, 2:261] 


Nobilul Coran afirmă că plata carităţii anuale obligatorii către cei nevoiași 
purifică sufletul și o recomandă spunându-i nobilului Mesager: „la din 
bunurile lor milostenie, prin care să-i curățești şi să-i binecuvântezi (...)” 
[Traducerea sensurilor Nobilului Coran, 9:103] 


El ne informează, de asemenea, că acela care își risipește averea și se 


abtine de la plata carităţii și de la ajutorarea celor săraci și nevoiaşi este cel 


care va avea de pierdut, deoarece își interzice astfel lui însuși adevărata 


fericire în viaţa lumească și în Viaţa de Apoi. 


Nobilul Coran spune: „lată că voi sunteţi chemaţi să cheltuiţi pe calea lui 
Allah (în lupta împotriva adversarilor Săi şi pentru victoria religiei Sale). Şi 
unii dintre voi sunt zgârciţi (cu această cheltuială), iar acela care este 
zgârcit este zgârcit numai spre paguba lui însuşi. Allah este de ajuns pentru 
Sine, iar voi sunteţi săraci. lar de vă veţi întoarce (de la credinţa la care vă 
cheamă Mohammed), El vă va înlocui cu un alt neam şi apoi aceia nu vor fi 
asemenea vouă (vă va nimici pe voi şi va veni în urma voastră un alt neam, 
care va crede în Allah şi se va călăuzi după orânduiala Lui şi nu va fi zgârcit 


ca voi).” [Traducerea sensurilor Nobilului Coran, 47:38] 


Prin punerea în aplicare a acestui stâlp măreț al islamului este îndeplinit 
conceptul de securitate socială și stabilitate dintre membrii societăţii. 
Atunci când cei bogaţi plătesc caritatea anuală obligatorie beneficiarilor de 
drept, averea încetează să se mai strângă doar în câteva mâini. Din acest 
motiv, într-o epocă din istoria musulmanilor timpurii, cei care plăteau 
caritatea obișnuiau să circule de colo-colo în căutarea celor care aveau 


nevoie de ea, dar nu găseau pe nimeni. 


Plata carităţii anuale obligatorii naște sentimente de afecțiune și armonie 
pentru că oamenii au, în general, o predispoziţie de a-i plăcea pe cei care le 
fac un bine. Astfel, membrii societății musulmane devin atât de apropiaţi 
încât aceștia se aseamănă cu cărămizile unei clădiri, ce se sprijină reciproc 


unele pe altele, iar infracţiuni precum furtul și jaful tind să scadă. 


Pelerinajul (al-hajj) 


În majoritatea religiilor există o călătorie rituală prin care oamenii își 
manifestă adorarea și răspunsul la chemarea Creatorului lor. Cu toate 
acestea, cea mai populară și mai măreaţă astfel de călătorie, în ceea ce 
privește numărul anual de pelerini, este cea din islam. În fiecare an, mai 
mult de trei milioane de musulmani se întâlnesc într-un loc restrâns pentru 


a realiza această călătorie sacră. 


Ce reprezintă pelerinajul în islam? 


Pelerinajul este al cincilea stâlp al islamului și trebuie efectuat o dată în 


viaţă de fiecare musulman în putere, care își poate permite acest lucru. 


El reprezintă o călătorie minunată, prin intermediul căreia dispar toate 
diferenţele dintre oameni, fie că este vorba de cele de clasă, naţionalitate, 


avere sau rasă. Toţi oamenii sunt egali, stând unii alături de alţii, îmbrăcând 


aceeași bucată de pânză și rostind proclamația care descrie realitatea 
relaţiei dintre rob și Domnul său: „Labbaik Allăhumma Labbaik. Labbaika 
la-Sharika Laka labbaik. Inna al-Hamda wan-ni'mata Laka wa-l-Mulk. La 
sharika Lak.” (Aici sunt, o, Allah, în slujba Ta, aici sunt. Aici sunt, în slujba 
Ta! Tu nu ai niciun partener. Toată slava şi adorarea Ţie Ţi se cuvin! A Ta 
este Stăpânirea, Tu eşti Cel fără egal şi nu ai parteneri!) 


Hajj-ul reprezintă o călătorie spirituală în care musulmanul îndeplinește 
condiţii, acţiuni și rostește cuvinte având drept scop realizarea tuturor 
formelor de pomenire a lui Allah Preaînaltul și demonstrarea smereniei și a 


nevoii de El, căutând iertarea și răsplata Sa. Profetul Mohammed a spus: 


„Înconjurarea Casei (Ka'bah) și să“i (mersul între Safă și Marwah) din timpul 
Hajj-lui au drept scop pomenirea lui Allah.” (Ibn Abu Shaiba 15334) 


Postul (as-siyam) 


Noi toţi îi admirăm pe cei care se controlează și se abţin de la mâncare sau 
de la alte lucruri pentru a-și menţine sănătatea sau pentru a pierde 


greutate, ori pentru a urma indicaţiile unui medic și considerăm a fi o 


realizare capacitatea de a-și controla dorinţele pentru a atinge un scop mai 


măreț și mai important. 


Musulmanul care postește se antrenează pentru a-și controla sinele și 


dorinţele în timp ce urmează Poruncile Domnului său Preaînţelept. 


Postul este al patrulea stâlp al islamului, care îi cere omului să se abţină de 
la orice rupe postul - mâncare, băutură și relaţii sexuale - din zorii zilei 
(timpul de început al rugăciunii Fajr) până la asfintit (timpul de început al 
rugăciunii Maghrib), în fiecare zi a lunii Ramadan, care este a noua lună a 
calendarului islamic lunar. 

Nobilul Coran ne spune că postul le-a fost prescris și naţiunilor anterioare, 
însă într-un mod diferit. Cu toate acestea, scopul lui a fost întotdeauna 
același, și anume atingerea servituţii faţă de Allah și a pietăţii. 

Allah Preaînaltul spune în Nobilul Coran: „O, voi cei care credeţi, v-a fost 
statornicit vouă postul, așa cum le-a fost prescris și celor dinaintea voastră 


- Poate că veţi fi cu frică!” [Traducerea Sensurilor Nobilului Coran, 2:183] 


Musulmanului care își controlează dorinţele permise pentru un anumit de 
număr de ore în timpul zilelor din luna Ramadan i se va părea mai ușor să 
le evite pe cele nepermise în restul anului. Profetul i-a avertizat pe cei care 
nu își schimbă și îmbunătăţesc comportamentul atunci când postesc 
spunând că nu vor obţine niciun beneficiu de pe urma postului lor. Ela 
spus: „O persoană care nu renunţă la vorbele și acţiunile mincinoase (în 
timp ce postește) trebuie să știe că Allah nu are nevoie ca ea să renunţe la 
mâncarea și băutura sa.” (Al-Bukhari 1804) 

Foamea și setea persoanei care postește o stimulează să îi ajute pe cei 
săraci și nevoiași, care nu mănâncă și nu beau nu din proprie iniţiativă, ci 
din cauza faptului că nu au posibilităţi, și aceasta pentru că ea a 


experimentat câteva dintre suferinţele prin care trec acești oameni. 


Familia în islam 


Putem spune fără a ne teme că greșim că multe familii din zilele noastre 


sunt doar grupuri de indivizi care au chei de la aceeași casă. 


Din păcate, mulţi bărbaţi scapă de căsătorie pentru a evita orice 
responsabilitate faţă de soţie sau copii, spunând: „De ce să nu caut să îmi 
satisfac plăcerile și dorinţele fără a-mi asuma astfel de responsabilităţi?” 


Deși această problemă a devenit mai răspândită în zilele noastre, ea există 
încă de la începuturile istoriei. În realitate, ea este o tendinţă naivă de 
egoism și de căutare a beneficiului personal, care este distructivă și are 


efecte negative asupra indivizilor și a societăţii. 


Din aceste motive, islamul i-a acordat o mare importanţă și grijă „familiei”, 
sistemului său, drepturilor sale și obligaţiilor față de membrii săi, deoarece 
în islam familia este centrul conștientizării, al educaţiei și al creșterii, iar 
prin construirea, reformarea și atingerea obiectivelor sale este obținută 


reformarea întregii societăți. 


Această atenție şi grijă devin evidente în multe 
dintre regulile islamului, printre care: 


1. Islamul a subliniat importanţa căsătoriei și a formării unei familii: 


e Islamul susţine principiul căsătoriei în sensul formării unei familii și o 
consideră a fi una dintre practicile cele mai meritorii, precum și unul 
dintre obiceiurile Profeţilor și ale Mesagerilor lui Allah (Pacea fie 
asupra lor!). Atunci când unii companioni (Allah să fie mulţumit de ei!) 
și-au exprimat dorinţa de a se dedica numai adorării lui Allah, 
rugându-se întreaga noapte, postind pe fiecare zi și refuzând să se 
căsătorească, Profetul le-a spus: „Cu adevărat, eu postesc și întrerup 
postul, efectuez rugăciunea din noapte și dorm, de asemenea, și mă 
căsătoresc cu femei. lar cel care nu urmează Sunnah (Tradiţia) mea nu 
este dintre ai mei.” (Al-Bukhari 4776) 


e Printre nenumăratele și măreţele binecuvântări pe care Allah 
Preaînaltul le-a revărsat asupra fiilor lui Adam (Pacea fie asupra sa!) se 
numără și dragostea și tandreţea pe care El le-a pus între soţi, după 
cum este menţionat în Nobilul Coran: „Și printre Semnele Lui (este 
acela) că El v-a creat din voi înșivă soaţe, pentru ca voi să trăiţi în 
liniște împreună cu ele. Și El a pus între voi dragoste și îndurare [...)” 
[Traducerea sensurilor Nobilului Coran, 30:21] 


e Islamul le poruncește adepților săi să le faciliteze căsătoria celor care 
doresc să se căsătorească și le promite acestora (celor care doresc să 
se căsătorească) ajutorul lui Allah. Profetul a spus: „Există trei (tipuri 


de) oameni care au dreptul la ajutorul lui Allah (pe care Allah îi va 
ajuta cu siguranţă).” Printre aceștia, el l-a menţionat pe: „Acela care 
se căsătorește pentru a-și proteja castitatea.” (At-Tirmidhi 1655) 


e De asemenea, islamul le poruncește tinerilor să se căsătorească, 
deoarece căsătoria este modalitatea corectă de a își satisface 
dorinţele sexuale care se află la apogeu la vârsta lor. 


2. Islamul le-a acordat respect tuturor membrilor familiei, bărbaţi și 
femei deopotrivă: 

Islamul le impune părinţilor responsabilitatea creșterii și educării copiilor. 
Mesagerul lui Allah a spus: „Toţi sunteţi păzitori și sunteţi responsabili 
pentru turma voastră. Conducătorul este un păzitor și el este responsabil 
de oamenii aflați sub conducerea sa, bărbatul este un păzitor pentru 
membrii familiei sale și este responsabil pentru ei, femeia este păzitoare 
pentru casa soțului ei și pentru copiii lui și este responsabilă pentru ei. 
Fiecare dintre voi este un păzitor și fiecare dintre voi este responsabil 
pentru cei ce se află în grija lui.” (Al-Bukhari 853) 


3. Islamul încurajează onorarea părinţilor și poruncește exprimarea 
respectului și a aprecierii faţă de ei, îngrijindu-i și arătându-le supunere 


până la moarte: 


Indiferent de cât de mult a crescut fiul sau fiica, este obligatoriu ca ei să își 
asculte părinţii și să se poarte cu ei cu bunătate. Allah Preaînaltul leagă 
acest lucru de adorarea Sa și interzice nepoliteţea faţă de părinţi, chiar și 
numai prin rostirea unui singur cuvânt lipsit de respect: „Și Domnul tău a 
orânduit să nu-L adori decât pe El și să te porţi frumos cu părinţii tăi, iar 
dacă bătrâneţile îi ajung pe unul dintre ei sau pe amândoi lângă tine, nu le 
zice lor «Of!» și nu-i certa pe ei, ci spune-le lor vorbe cuviincioase.” 


[Traducerea Sensurilor Nobilului Coran, 17:23] 


4. Islamul poruncește apărarea drepturilor copiilor, tratarea cu dreptate și 
cheltuirea în mod egal pentru nevoile lor: 

Mesagerul lui Allah a spus: „Este un păcat suficient pentru un om să îl 
neglijeze pe cel care se află în grija lui.” (Abu Dawud 1692) 


El a spus cu privire la îngrijirea și cheltuirea pentru fiice în mod particular: 
„Cel care își asumă responsabilitatea creșterii fiicelor sale și le tratează cu 
bunătate, (să știe că) acestea vor fi un scut pentru el împotriva Focului 
ladului.” (Al-Bukhari 5649) 


5. Islamul le cere musulmanilor să păstreze legăturile de rudenie: Aceasta 
înseamnă că musulmanul trebuie să păstreze o relație bună cu rudele din 
partea mamei și a tatălui, tratându-le cu bunătate. Islamul consideră 
menţinerea legăturilor de rudenie ca fiind una dintre cele mai măreţe fapte 
prin care se poate obţine apropierea de Allah Preaînaltul și avertizează 
împotriva ruperii acestor legături, pe care o consideră un păcat major. 
Mesagerul islamului a spus: „Cel care rupe legăturile de rudenie nu va intra 
în Paradis.” (Muslim 2556) 


e. A e 


Statutul femeii în islam 


O privire rapidă asupra anunţurilor de televiziune, a panourilor publicitare 
de pe stradă sau a coperților de revistă ne dezvăluie crima atroce pe care 
civilizaţia materialistă a comis-o împotriva femeii, pe care o vede doar ca 


pe un obiect, o marfă sau o distracţie care stârnește dorinţele și plăcerile. 


De fapt, aceasta este doar o altă faţetă a denigrării femeii și a considerării 
ei ca fiind o sursă de plăcere sau o marfă pentru vânzare și cumpărare, ea 


(denigrarea femeii) fiind și mai accentuată în societăţile primitive. 


Femeia, care a suferit o lungă perioadă de nedreptate și asuprire, nu a 
făcut decât să iasă dintr-o situaţie nefericită pentru a intra într-una și mai 


rea, în ciuda eforturilor ei. 


De la apariţia islamului, acum mai bine de o mie patru sute de ani, acesta a 
creat o adevărată renaștere împotriva ideologiilor și a tratamentelor 
nedrepte care au oprimat femeia. De asemenea, el a adoptat legi și reguli 
care protejează drepturile și statutul femeii, pentru ca aceasta să poată trăi 
o viață plină de onoare și să își poată îndeplini în cel mai bun mod cu 


putinţă rolul pe care îl are în această viaţă. 


Astfel, unul dintre cele mai lungi capitole ale Nobilului Coran este numit 
„Femeile”, iar aceasta se datorează faptului că el conţine reguli și principii 
detaliate cu privire la femei și drepturile lor. Allah Preaînaltul menţionează 
în Nobilul Coran poveștile multor femei evlavioase, numind unul dintre 


capitolele acestuia după Maria, mama lui Isus (Pacea fie asupra lor!). 


Prin urmare, islamul a venit pentru a schimba atitudinea bărbatului față de 
femeie, pentru ca ea să își redobândească identitatea cu care Allah 
Preaînaltul a creat-o, și anume aceea de ființă umană și nu o marfă, un 
partener de viaţă și nu numai de noapte, și o sursă de liniște și afecţiune 


pentru soțul ei, nu una de dorinţă și distracție pentru toţi bărbaţii. 


Exemple de reguli islamice cu privire la respectarea 
drepturilor femeii: 


e Islamul le acordă femeilor dreptul de a-și alege soţii și pune asupra lor 
mare parte din responsabilitatea creșterii copiilor, după cum a spus 


Profetul: „(...) Femeia este păzitoarea casei soţului ei și este 
responsabilă pentru aceasta (...)” (Al-Bukhari 853) 


e Islamul le acordă femeilor dreptul de a-și păstra numele de fată. 
Astfel, femeia nu își schimbă numele de familie cu cel al soțului ei, 
după căsătorie; dimpotrivă, ea își păstrează numele de fată și, astfel, 
își păstrează legătura cu tatăl și familia ei. 


e În islam, este stabilită dreptatea absolută între bărbaţi și femei în 
diverse chestiuni, inclusiv tranzacţiile financiare. Profetul a spus: 
„Femeile sunt jumătăţile gemene ale bărbaţilor.” (Abu Dawud 236) 


e Islamul instaurează asupra bărbatului datoria de a cheltui pentru 
acele femei care au dreptul la sprijinul său, precum soţia, mama și 
fiicele sale, fără a încerca să le facă să simtă că le face un favor. 


e Islamul le acordă femeilor dreptul la moștenire, prin alocarea de cote 
echitabile alături de bărbaţi, care, însă, diferă în anumite 
circumstanțe, în funcţie de gradul de rudenie și obligaţiile financiare 
pe care trebuie să le îndeplinească. Este superficial ceea ce fac unii 
oameni, care se concentrează doar asupra cazurilor în care cota femeii 
este mai mică decât cea a bărbatului, în timp ce ignoră obligaţiile 
financiare pe care Allah Preaînaltul i le-a impus bărbatului, cum ar fi 
obligaţia de a cheltui pentru soţia lui. Islamul este un sistem complet 
și echilibrat care nu avantajează pe cineva în detrimentul altcuiva. 


e Islamul subliniază importanţa ajutorării femeilor aflate în dificultate și 
care au nevoie de sprijin, chiar dacă acestea nu le sunt rude, și îi 
încurajează pe adepţii săi să îndeplinească astfel de acte nobile, care 
sunt considerate a fi fapte de seamă în faţa lui Allah Preaînaltul. 
Profetul a spus: „Cel care are grijă de o văduvă sau de o persoană 
nevoiaşă este asemeni celui care luptă pentru cauza lui Allah, sau a 
celui care își petrece fiecare noapte în rugăciune, fără oboseală, și 
postește în fiecare zi.” (Al-Bukhari 5661) 


În timp ce unii acuză islamul de asuprirea femeii și încălcarea drepturilor 


sale sau de incompatibilitate cu cerinţele civilizaţiei moderne, constatăm că 


75% dintre creștinii care s-au convertit la islam într-o ţară dezvoltată, cum 
ar fi Marea Britanie, sunt femei, care au luat această decizie mai ales după 
ce au învăţat regulile islamului și legile sale cu privire la căsătorie și familie! 
(THE INDEPENDENT, 6-11-2011) 


Islamul le impune musulmanilor să aibă grijă de 
următoarele categorii de femei: 


e Mama: Profetul a spus: „Cine are trei fiice și este răbdător cu ele, le 
dă de mâncare, le dă să bea și le îmbracă din banii lui, (să ştie că) ele 
vor fi un scut pentru el împotriva Focului Iadului în Ziua Învierii” (Ibn 
Majah 3669). 


e Fiica: Profetul a spus: „Cine are trei fiice și este răbdător cu ele, le dă 
de mâncare, le dă să bea și le îmbracă din banii lui, (să ştie că) ele vor 
fi un scut pentru el împotriva Focului Iadului în Ziua Învierii” (Ibn 
Majah 3669). 


e Soţia: Mesagerul lui Allah a spus: „Cei mai buni dintre voi sunt cei 
care sunt cei mai buni cu soțiile lor, iar eu sunt cel mai bun dintre voi 
cu soțiile mele” (At-Tirmidhi 3895). 


Nu este loc pentru conflictul dintre sexe în islam: 


Conflictul dintre sexe nu există în islam; nu există nevoia unei rivalități 
acerbe între bărbaţi şi femei pentru îndeletnicirile lumești și nici nu se 
impune necesitatea lansării unui atac împotriva oricăruia dintre ei, într-o 
încercare de a-i discredita, de a le aduce prejudicii, de a critica sau de a găsi 


vreo vină unuia dintre ei. 


Cum ar putea cineva să lupte împotriva jumătăţii sale gemene?! După cum 
a spus nobilul Mesager, femeile sunt jumătăţile gemene ale bărbaţilor, iar 
relaţia dintre ei este una de completare reciprocă, fiecare dintre aceștia 


compensând deficienţele celuilalt în construirea societăţii musulmane. 


Nobilul Coran descrie acest concept unic de completare reciprocă spunând: 
„[...) ele vă sunt veşmânt vouă, iar voi le sunteţi veşmânt lor (...)” 


[Traducerea sensurilor Nobilului Coran, 2:187] 


Ceea ce bărbatul poate considera la prima vedere a fi o slăbiciune a femeii 
este un alt fel de forţă pe care el nu o are, dar de care familia are nevoie. 
Pe de altă parte, ceea ce femeia poate considera a fi o slăbiciune a unui 
bărbat poate fi o demonstraţie a unui tip de capacitate care ei nu i se 


potrivește, însă este necesară pentru o viaţă și o comunitate drepte. 


Nu ar fi avut niciun sens ca Allah să creeze omenirea cu două sexe (bărbat 
și femeie), iar apoi cineva să spună: „Cele două sexe trebuie să se 
potrivească în absolut tot.” 

Când unii bărbaţi și-au dorit să le fi fost date drepturile care le-au fost date 
femeilor, iar unele femei și-au dorit să le fi fost date drepturile care le-au 
fost date bărbaţilor, Nobilul Coran a fost revelat pentru a le spune: „Nu 
râvniţi la ceea ce Allah a dăruit (cu Harul Său) unora dintre voi mai mult 
decât altora. Bărbaţii vor avea parte de ceea ce au agonisit și femeile vor 
avea parte de ceea ce au agonisit. Deci rugaţi-vă lui Allah pentru Harul 
Său.” [Traducerea Sensurilor Nobilului Coran, 4:32] 

Astfel, islamul a oferit un loc onorabil atât femeilor, cât și bărbaţilor, și i-a 
înzestrat pe fiecare cu trăsături și roluri distinctive, prin care să se 
străduiască să câștige Răsplata lui Allah Preaînaltul și să atragă Mulţumirea 
Lui asupra lor. Nu oferă întâietate niciunuia dintre sexe. Mai degrabă, 
ţintește spre binele fiecărui individ în parte, în particular, și al societăţii, în 


general. 


Relaţia dintre bărbat şi femeie: 


De-a lungul istoriei, organizarea și controlul relaţiei dintre bărbat și femeie 
a depins de obiceiurile și etica fiecărei naţiuni. Astfel, eforturile și alegerile 
fiecărei naţiuni au variat de la una la alta și, de asemenea, au variat în 
cadrul aceleiași naţiuni odată cu trecerea timpului. Cu toate acestea, cărţile 
de istorie și antropologie (știință care se ocupă cu studiul originii, evoluţiei 
și variabilităţii biologice a omului, în corelaţie cu condiţiile naturale și 
social-culturale) au înregistrat că unii oameni nu au văzut nicio problemă în 
nuditatea completă și haosul sexual, alţii le-au tratat pe femeile lor ca pe 
niște prizoniere, obligându-le să îmbrace așa-numitele „centuri de 
castitate”, care le acopereau părţile private și aveau o încuietoare din fier 
pentru a le împiedica să întreţină relaţii sexuale cu alte persoane decât soţii 
lor, alţii le-au impus acoperirea numai bărbaţilor, alţii au impus numai 


acoperirea anumitor părți ale corpului și așa mai departe. 


Majoritatea acestor societăți — în special cele care au atins un anumit nivel 
de civilizaţie — au observat că această problemă necesită un sistem și legi 
care să o guverneze, astfel încât viaţa să nu se transforme într-o junglă în 


care să nu existe nimic care să îl distingă pe om de animale. 


Majoritatea acestor societăți — în special cele care au atins un anumit nivel 
de civilizaţie — au observat că această problemă necesită un sistem și legi 
care să o guverneze, astfel încât viaţa să nu se transforme într-o junglă în 


care să nu existe nimic care să îl distingă pe om de animale. 


Natura relaţiei dintre femeie şi bărbat în islam: 


Relația dintre bărbat și femeie în islam nu este o invenţie a oamenilor 


limitată de factori geografici și istorici, ci este un sistem complet, potrivit 


pentru toate timpurile și locurile, care a fost revelat de către Allah 


Preaînaltul în Nobilul Coran și transmis omenirii de către Profetul 


Mohammed. 


Natura acesteia diferă în funcţie de relaţia femeii în raport cu bărbatul, 


după cum explică islamul. 


Regulile care guvernează relația dintre un bărbat şi 
femeile care îi sunt îngăduite pentru căsătorie: 


1 


Plecarea privirii: Allah Preaînaltul le poruncește atât 
femeilor, cât și bărbaţilor să își coboare privirea, pentru că 
aceasta păstrează modestia și păzește onoarea, în vreme ce 
privirile pătimașe duc, de regulă, către păcate, după cum 
spune Nobilul Coran: „Spune dreptcredincioșilor să-și plece 
privirile lor și să-și păzească pudoarea lor! Aceasta este mai 
curat pentru ei. Allah, doară, este Bineștiutor a ceea ce fac ei. 
~ Și spune dreptcredincioaselor să-și plece privirile lor și să-și 
păzească pudoarea lor (...)” [Traducerea Sensurilor Nobilului 
Coran, 24:30-31]. 


Modestia în vorbire: Atunci când discută cu o femeie străină 
chestiuni care țin de domeniul muncii sau cel al cunoașterii, 
bărbatul trebuie să recurgă la politeţe și la modestie în 
vorbire și să evite orice cuvânt sau gest ce pot duce la 


stimularea sexuală. 


Purtarea hijab-ului - îmbrăcămintea modestă a femeilor 
musulmane: Allah Preaînaltul le porunceşte doar femeilor, 
nu şi bărbaţilor, să poarte hijab, pentru că femeile, în mod 
particular, se bucură de o frumuseţe naturală și de o 
atractivitate care i-ar putea împinge cu ușurință pe bărbaţi să 
cadă în păcate. După cum putem observa, încă din cele mai 
străvechi timpuri și până în zilele noastre, femeile au fost 
exploatate pentru satisfacerea dorințelor bărbaţilor și nu 
invers, iar acest lucru îl putem vedea în mod clar în mass- 
media de astăzi. Hijab-ul presupune acoperirea întregului 
corp al femeii, cu excepţia feţei și a mâinilor, în faţa 


bărbaţilor care nu le sunt mahram. 


În funcţie de relaţia lui în raport cu femeia, bărbatul 
poate face parte din una dintre următoarele 
categorii: 


1 


Poate fi soţul ei: Nimic nu expune mai bine natura relaţiei 
dintre soţ și soție decât Nobilul Coran, care îl descrie pe 
fiecare dintre ei ca fiind un „veșmânt” pentru celălalt, 
dezvăluind imaginea excelentă a unei uniuni fizice, 
emoționale și mentale perfecte: „(...) Ele vă sunt veșmânt 
vouă, iar voi le sunteți veșmânt lor (...)” [Traducerea 
Sensurilor Nobilului Coran, 2:187] 


Poate fi o rudă cu care ea nu se poate căsători 

(mahram): Prin „mahram” se înțelege orice rudă de sex 
masculin cu care femeia nu se poate căsători niciodată în 
timpul vieţii sale. Există treisprezece astfel de rude, printre 
care se numără: tatăl, bunicul, fiul, fratele, unchiul din partea 
tatălui și cel din partea mamei, fiul fratelui sau al surorii etc. 


Femeia poate apărea în fața acestor rude fără a se acoperi 
complet, ci îmbrăcând hainele sale normale. 


Poate fi un străin pentru ea: Aici se încadrează orice bărbat 
3 care nu face parte din niciuna dintre categoriile de bărbaţi 

mahram menţionate mai sus. 

to them, as He says: “How could it be that He who has 

created should not know all? He is above all comprehension, 

yet is all-aware. (67: 14) 


De ce a prescris islamul purtarea hijab-ului în faţa 
bărbaților străini? 


e Pentru ca femeia să își poată continua misiunea în societate, în 
domeniul științific și academic, în cea mai bună manieră posibilă, și, în 
același timp, să-și păzească onoarea și castitatea. 


e Pentru a reduce posibilitatea tentaţiilor, cu scopul purificării societăţii, 
pe de o parte, și al protejării onoarei femeilor, pe de altă parte. 


e Pentru a determina bărbaţii care nu își coboară privirea să se 
controleze și să le trateze ca pe fiinţe umane civilizate și educate, iar 
nu ca pe niște obiecte sexuale care au ca scop unic tentarea și 
stimularea bărbaţilor. 


Regulile islamice cu privire la mâncare şi băutură 


Întrebarea cea mai frecventă pe care o pun cei care doresc să descopere 
islamul este următoarea: „De ce este interzis consumul de alcool și cel al 


cărnii de porc?” 


Pentru a răspunde la această întrebare, trebuie să specificăm unele lucruri 
importante: 


Nobilul Coran le-a permis musulmanilor să se beneficieze de tot ceea ce 
există pe Pământ. Există un verset coranic care spune în mod clar că Allah 
Preaînaltul a creat totul pe Pământ astfel încât să putem beneficia de 
acesta. [A se vedea Traducerea sensurilor Nobilului Coran, 2:29] 


Astfel, toate tipurile de mâncare sau băutură sunt permise, cu excepţia 


celor care au fost interzise în Nobilul Coran din cauza daunelor pe care le 


produc asupra sănătăţii sau a minţii. Poate că vă interesează să aflaţi mai 


multe despre interzicerea consumului de alcool sau al cărnii de porc. 


Carnea de porc: 


Interzicerea consumului cărnii de porc a fost menţionată în mod clar în 
Nobilul Coran, deși porcul nu era cunoscut printre arabi la acel moment. 
Unii nemusulmani pot fi surprinși și pot critica această interzicere, însă ea 
nu le-a fost dată în mod exclusiv musulmanilor, ci există și în iudaism, după 
cum este binecunoscut. Dovezile textuale cu privire la acest lucru sunt 
evidente în Vechiul Testament. Cu toate acestea, ceea ce ne uimește și mai 
tare este faptul că mulţi învăţaţi în domeniul teologiei afirmă că porcul este 
interzis, de asemenea, pentru creștini, existând dovezi clare în acest sens în 


Noul Testament, care a fost modificat ulterior. 


Pe de altă parte, Allah Preaînaltul ne încearcă prin interzicerea anumitor 
lucruri dintre nenumăratele celelalte pe care le-a făcut permise pentru a ne 
testa credinţa și supunerea față de EI, la fel cum l-a încercat pe Adam 
(Pacea fie asupra sa!) atunci când i-a permis să mănânce din toţi copacii din 


Paradis, cu excepţia unuia singur. 


Substanțele ameţitoare şi băuturile alcoolice: 


Combaterea epidemiilor și a bolilor care distrug viața umană și adoptarea 
de legi și sisteme care protejează sănătatea oamenilor și vieţile lor sunt 
considerate a fi cele mai importante activităţi ale țărilor și guvernelor, iar 
orice dezechilibru în acestea ar avea efecte teribile asupra indivizilor și a 
societății. 

Aţi putea fi surprinși să aflaţi că, în conformitate cu studiile autentice, așa 
cum sunt rapoartele Organizaţiei Mondiale a Sănătăţii 11/02/2011 și 
studiile efectuate de Universitatea Oxford și publicate în revista Nature 


275-483 (15 martie 2012), numărul victimelor provocate anual de 
consumul de alcool este mai mare decât cel provocat de SIDA, malaria și 
tuberculoza pulmonară la un loc, și aproape de trei ori mai mare decât 
numărul victimelor tuturor războaielor, actelor de genocid și terorismului 
din același an. În continuare sunt câteva cifre menţionate de aceste studii 


în rapoartele Organizaţiei Mondiale a Sănătăţii. 


În doar un an în Marea Britanie: 


e Aproximativ un milion de crime violente au fost legate de consumul 
de alcool. În opinia victimelor, jumătate din totalitatea infracţiunilor 
violente sunt legate de consumul de alcool. 


e Numai pentru consumul de alcool, sunt angajate aproximativ 7 
milioane de persoane pentru serviciile de urgenţă, acest lucru 
costându-i pe contribuabili aproape 650 de milioane de lire sterline 
anual. 


e Cheltuielile generale pentru crimele și incidentele cauzate de 
alcoolism sunt suportate de contribuabili și variază între 8 și 13 
miliarde de lire sterline pe an. 


e Anual, mai mult de 2,5 milioane de persoane mor din cauza alcoolului 
și 320.000 dintre ele sunt tineri cu vârste cuprinse între 15 și 29 de 
ani. Acest număr reprezintă 9% din decesele anuale înregistrate în 
rândul acestor grupuri de vârstă. 


e Studiile efectuate în America arată că, anual, 700.000 de studenţi 
sunt atacați de alţi studenţi care se îmbată. 


o Raportul realizat în anul 2001 arată că 80% dintre infracțiunile 
violente comise de tineri în Estonia sunt legate de consumul de 
alcool. 


o Alcoolul este cauza principală a unui sfert din totalitatea crimelor 
comise în lume. 


o Toate rapoartele și datele Organizaţiei Mondiale a Sănătăţii 
(OMS) le solicită tuturor țărilor să adopte legi și măsuri stricte 
care să reducă sau să prevină astfel de rele cauzate zilnic de 
consumul de alcool. 


Ce spune Nobilul Coran despre substanţele 
ameţitoare şi băuturile alcoolice? 


Islamul nu a așteptat rapoartele Organizaţiei Mondiale a Sănătăţii pentru a 
descoperi efectele dezastruoase ale alcoolului asupra persoanelor și a 
societății și aceasta datorită faptului că Acela care l-a creat pe om (Allah 
Preaînaltul) știe ce este cel mai potrivit pentru viaţa lui și pentru societate. 


La apariţia islamului, arabii erau deja foarte atașați de alcool și de 
substanţele ameţitoare, acestea fiind cea mai mare bucurie a lor cu care se 


lăudau și pentru care și-ar fi cheltuit întreaga avere. 


Nobilul Coran a abordat această problemă într-un mod unic, logic și drept. 
Astfel, acesta nu a interzis complet consumul de alcool încă de la începutul 
islamului, pentru că era larg răspândit în rândul oamenilor, prin venele 
cărora curgea, ci a afirmat că există unele beneficii ale alcoolului, precum 
bucuria temporară și confortul care îi înlătură durerile și îngrijorările celui 
care bea, însă, cu toate acestea, efectele psihologice, comportamentale și 
de sănătate ale alcoolului asupra indivizilor și a societăţii sunt 


dezastruoase, fiind imposibilă evitarea acestora. Nobilul Coran spune: 


„Ei te întreabă (o, Mohammed) despre vin (khamr) și despre maysir 
(jocurile de noroc). Spune: «În amândouă este mare păcat și sunt și unele 
foloase pentru oameni, dar în amândouă păcatul este mai mare decât 
folosul!»” [Traducerea Sensurilor Nobilului Coran, 2:219] 


După aceea, atunci când credinţa a prins rădăcini în sufletele oamenilor, 


Nobilul Coran a interzis complet alcoolul și a afirmat că este doar una 
dintre lucrările diavolului pe care acesta le folosește pentru a provoca 
vrăjmășie între oameni și pentru a-i distrage de la obiectivele nobile și cu 
adevărat importante. Nobilul Coran le-a adresat oamenilor următoarea 
întrebare cu privire la consumul de alcool: „Oare nu vă veţi opri voi (de la 
acestea)?” [Traducerea sensurilor Nobilului Coran, 5:91] 

Toți musulmanii care au auzit întrebarea Nobilului Coran au răspuns: „Ne- 
am oprit... ne-am oprit!” 

Apoi, ei au vărsat tot alcoolul pe care îl aveau pe străzi, răspunzând astfel 


Poruncii lui Allah Preaînaltul din Nobilul Coran. 


Diferenţa dintre islam și realitatea anumitor musulmani 


Care este această contradicţie terifiantă? Un lucru cu care sunt de acord 
majoritatea celor care studiază islamul este acela că el cheamă la cel mai 
bun comportament, la a depune eforturi pentru dezvoltarea Pământului și 
la a aduce beneficii omenirii, răspândind pacea printre oameni. Apoi, ei se 
uită în jurul lor și găsesc exemple de oameni care se pretind a fi musulmani 
însă sunt departe de toate acestea. Este posibil ca acești oameni să fie 
adepții acestei religii a adevărului? 


Într-adevăr, acest lucru provoacă disperare și confuzie și are nevoie de 
câteva clarificări: 


e Nu toţi cei care se pretind a fi musulmani sau sunt născuţi într-o 
familie de musulmani sunt musulmani devotați care aplică toate 
învăţăturile islamului. Mulţi oameni din jurul nostru au multe 


deficienţe și abateri de la adevărul islamului și al învățăturilor sale și 
există mulţi musulmani care nu știu nimic despre islam, cu excepția 
numelui său. 


Nu este corect sub nicio formă să relaționăm erorile oamenilor cu 
religiile și dogmele lor. Astfel, nu este corect să spunem că tirania lui 
Hitler se datorează religiei sale, sau că creștinismul cheamă la violenţă 
deoarece Hitler era creștin, sau că ateismul cheamă la omorârea 
oamenilor deoarece losif Stalin a ucis zeci de milioane de oameni și el 
a fost un ateu! Toate aceste afirmaţii sunt departe de subiectivitate, 
acuratețe și adevăr. 


Există multe modele de musulmani de a căror măreție, moralitate și 
realizări în toate sferele vieții dau mărturie toţi oamenii. Ei au pus în 
aplicare în vieţile lor realitatea islamului și spiritul păcii, cunoașterii și 
al progresului. Istoria a înregistrat realizările lor în toate părţile lumii, 
din estul Indiei până în vestul Spaniei, iar acestea influențează în mod 
pozitiv viața noastră modernă, reprezentând un far pentru civilizaţia 
din zilele noastre. Astăzi, există o mulţime de modele demne de urmat 
și oameni de știință musulmani care muncesc în serviciul progresului 
omenirii în toate domeniile științei și al civilizaţiei, dar, din păcate, 
mass-media occidentală nu i-au prezentat niciodată publicului și nu și- 
au îndreptat camerele către ei! 


Nimeni nu ar respinge medicina modernă și nu ar refuza tratamentul 
medical doar pentru că a întâlnit câteva exemple rele de medici. 
Nimeni nu ar lupta împotriva educaţiei și nu i-ar împiedica pe copiii săi 
să studieze doar pentru că a întâlnit niște profesori răi care au trădat 
principiile acestei profesii nobile. Prin urmare, concluzia finală ar 
trebui să se bazeze pe realitatea unei chestiuni și nu pe exemplele rele 
care sunt legate de ea 


Lucrul uimitor este că, în ciuda atacurilor duse împotriva islamului de 
către cei care se pretind a fi musulmani sau de către dușmanii 
islamului, mulţi oameni continuă să vadă imaginea originală și corectă 


a acestei religii și în fiecare zi oameni din diferite colţuri ale lumii 
continuă să îmbrăţișeze islamul. 


Un unghi diferit 


De câte ori nu aţi ezitat să luaţi o decizie și să profitați de o oportunitate și 


încă vă învinovăţiţi pentru acea ezitare? 


Cea mai măreaţă onoare a omului este libertatea și capacitatea sa de a lua 


o decizie care îi este benefică fără teamă sau ezitare. 


Dacă determinarea în faţa confruntărilor și depășirea obstacolelor și a 
impedimentelor sunt considerate a fi dovezi ale curajului, iar cel care dă 
dovadă de acesta este demn de laudă, atunci curajul cuiva de a lua decizii 
pe care le consideră de folos pentru sinele lui și curajul de a recunoaște că 
se afla în direcția greșită atunci când adevărul devine evident pentru el, 
sunt mai măreţe și mai vrednice de laudă decât primul. Acest lucru se 
datorează faptului că omul câștigă victoria împotriva propriei vanităţi și 
egoism, ale căror efecte pot fi observate în sufletul și personalitatea lui. 


Așa cum v-aţi oferit ocazia de a cunoaște caracteristicile islamului din 
sursele sale, continuaţi prin a vă face favorul de a reflecta la ceea ce aţi 
citit. 

Dacă acum puteţi aprecia splendoarea acestei religii și frumuseţea ei, însă 
aveţi nevoie să vă aprofundaţi cunoștințele cu privire la ea și să puneţi 
întrebări cu privire la realitatea islamului, la virtuțile și excelența sa, atunci 
aveţi multe subiecte cu privire la care puteţi citi, purta conversații și 
întreba. Cu toate acestea, ar trebui să priviţi islamul dintr-un unghi diferit 


de acum înainte. 

